
ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 46 
Αξιολόγηση των μαθητών του Γενικού Λυκείου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις του άρθρου 1 παρ. 9 και 11 του 
Ν. 2525/1997 «Ενιαίο Λύκειο, πρόσβαση των αποφοίτων 
του στην Τριτοβάθμια Εκπαίδευση, αξιολόγηση του εκ¬ 
παιδευτικού έργου και άλλες διατάξεις» (Α' 188) όπως 
συμπληρώθηκαν με τις διατάξεις του άρθρου 1 του 
Ν. 2909/2001 (Α' 90) και της παρ. 12 του άρθρου 59 του 
Ν. 3966/2011 (Α' 118). 

2) Τις διατάξεις του άρθρου 8 παρ. 9 περ. ε, στ και 
θ του Ν. 1566/1985 «Δομή και λειτουργία της Πρωτο¬ 
βάθμιας και Δευτεροβάθμιας Εκπαίδευσης και άλλες 
διατάξεις» (Α' 167). 

3) Τις διατάξεις του Ν. 3699/2008 «Ειδική Αγωγή και 
Εκπαίδευση ατόμων με αναπηρία ή με ειδικές εκπαι¬ 
δευτικές ανάγκες» (Α' 199). 

4) Τις διατάξεις της παρ. 3 περ. α υποπερίπτωση ββ 
του άρθρου 2 του Ν. 3966/2011 «Θεσμικό πλαίσιο των 
Πρότυπων Πειραματικών Σχολείων,Ίδρυση Ινστιτούτου 
Εκπαιδευτικής Πολιτικής, Οργάνωση του Ινστιτούτου 
Τεχνολογίας Υπολογιστών και Εκδόσεων «ΔΙΟΦΑΝΤΟΣ» 
και λοιπές διατάξεις» (Α' 118). 

5) Τις διατάξεις των άρθρων 2 και 3 του Ν. 4186/2013 
«Αναδιάρθρωση της Δευτεροβάθμιας Εκπαίδευσης και 
λοιπές διατάξεις» (Α' 193) όπως έχουν τροποποιηθεί και 
ισχύουν και την παρ. 1 του άρθρου 42 του Ν. 4186/2013 
(Α' 193) όπως τροποποιήθηκε με την παρ. 7 του άρθρου 
45 του Ν. 4264/2014 (Α' 118). 

6) Την με αριθμ. 66/28-12-2015 πράξη του Δ.Σ. του 
Ινστιτούτου Εκπαιδευτικής Πολιτικής. 

7) Τις διατάξεις του άρθρου 90 του κώδικα Νομοθεσί¬ 
ας για την Κυβέρνηση και τα Κυβερνητικά όργανα που 
κυρώθηκε με το άρθρο πρώτο του Π.δ. 63/2005 (Α' 98). 

8) Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού για το τρέχον και τα επόμενα 
οικονομικά έτη. 

9) Την με αριθμό 70/2016 γνωμοδότηση του Συμβου¬ 
λίου Επικράτειας, μετά από πρόταση του Υπουργού 
Παιδείας,Έρευνας και Θρησκευμάτων. 


ΚΕΦΑΛΑΙΟ Α' 

ΓΕΝΙΚΑ ΠΕΡΙ ΑΞΙΟΛΟΓΗΣΗΣ 
ΚΑΙ ΑΞΙΟΛΟΓΟΥΜΕΝΩΝ ΜΑΘΗΜΑΤΩΝ 

Άρθρο 1 

Σκοπός της αξιολόγησης των μαθητών 

Η αξιολόγηση των μαθητών έχει ως στόχο τη διαρκή 
βελτίωση της διδασκαλίας και γενικότερα της λειτουρ¬ 
γίας της σχολικής μονάδας και αποτελεί αναπόσπαστο 
μέρος της διδακτικής- μαθησιακής διαδικασίας: 

α) Η διαγνωστική αξιολόγηση στην αρχή κάθε σχο¬ 
λικού έτους έχει στόχο να καταγράψει τις ήδη κατε- 
κτημένες γνώσεις των μαθητών του τμήματος και να 
συμβάλει στον ετήσιο σχεδίασμά του εκπαιδευτικού. 

β) Η διαμορφωτική αξιολόγηση κατά τη διάρκεια 
του σχολικού έτους έχει σκοπό να προσδιορίσει τον 
βαθμό που έχουν επιτευχθεί κάθε φορά οι στόχοι της 
διδακτικής διαδικασίας, όπως αυτοί καθορίζονται από 
τα ισχύοντα προγράμματα σπουδών των αντίστοιχων 
μαθημάτων, παρέχοντας ανατροφοδότηση η οποία στη¬ 
ρίζει την προσπάθεια όλων των εμπλεκόμενων για την 
επίτευξη των παραπάνω στόχων. Καταρχάς, πληροφο¬ 
ρεί τον εκπαιδευτικό για τα αποτελέσματα του έργου 
του και των διδακτικών μεθόδων και εργαλείων που 
χρησιμοποιεί, τον βοηθά να εντοπίσει περιπτώσεις όπου 
υπάρχει ανάγκη για διαφοροποιημένη διδασκαλία και να 
ανασχεδιάσει τη διδακτική πράξη, με στόχο τη συνεχή 
βελτίωση και την αύξηση της αποτελεσματικότητάς 
της. Κατά δεύτερον, συμβάλλει στην αυτογνωσία και 
στην αντικειμενική πληροφόρηση των μαθητών ως προς 
τον βαθμό κατάκτησης των επιδιωκόμενων διδακτικών 
στόχων και τον βαθμό βελτίωσης των επιδόσεών τους, 
ώστε να εστιάσουν ανάλογα την προσπάθειά τους. Τέ¬ 
λος, υπηρετεί και την ενημέρωση των γονέων για την 
πρόοδο των παιδιών τους. 

γ) Η τελική αξιολόγηση επιδιώκει την έγκυρη, αξιόπι¬ 
στη, αντικειμενική και αδιάβλητη αποτίμηση των γνώσε¬ 
ων, των ικανοτήτων και των δεξιοτήτων των μαθητών. 

Η αξιολόγηση οφείλει να συνδυάζει ποικίλες μορφές 
και τεχνικές. Στο πλαίσιο αυτό ο μαθητής αξιολογείται 
από: 

1. Τη συμμετοχή του στην καθημερινή εργασία της 
τάξης και τη συνολική δραστηριότητά του στη σχολική 
μονάδα. 

2. Τα αποτελέσματα της επίδοσής του στις ενδιάμε¬ 
σες γραπτές δοκιμασίες κατά τα δύο τετράμηνα του 
διδακτικού έτους και στις τελικές εξετάσεις στο τέλος 
του διδακτικού έτους. 

3. Τις συνθετικές δημιουργικές εργασίες και 

4. Από τον ατομικό του φάκελο, όπου αυτός τηρείται. 

Άρθρο 2 

Περίοδοι του διδακτικού έτους 

Το διδακτικό έτος στο Γενικό Λύκειο χωρίζεται σε 
δύο (2) περιόδους που ονομάζονται τετράμηνα. Το Α' 
τετράμηνο διαρκεί από την 1η Σεπτεμβρίου ως την 20η 
Ιανουάριου. Το Β' τετράμηνο αρχίζει στις 21 Ιανουάριου 
και λήγει τον μήνα Μάιο σε ημερομηνία που ορίζεται 
με απόφαση του Υπουργού Παιδείας,Έρευνας και Θρη¬ 
σκευμάτων. 

Άρθρο 3 

Χαρακτηρισμός των διδασκόμενων μαθημάτων 

1. Τα μαθήματα της Α' τάξης του Ημερήσιου Γενικού 
Λυκείου και της Α' τάξης του Εσπερινού Γενικού Λυκείου 
κατανέμονται σε τρεις (3) ομάδες: 

α) Η ομάδα Α' περιλαμβάνει όλα τα μαθήματα Γ ενικής 
Παιδείας που εξετάζονται γραπτώς. 

β) Η ομάδα Β' περιλαμβάνει τα μαθήματα Επιλογής 
που εξετάζονται γραπτώς. 

γ) Η ομάδα Γ' περιλαμβάνει τα μαθήματα που δεν 
εξετάζονται γραπτώς, δηλαδή την Ερευνητική εργασία 
(Ριό)θοΙ) και τη Φυσική Αγωγή. 

2. Τα μαθήματα της Β' τάξης του Εσπερινού Γενικού 
Λυκείου κατανέμονται σε δύο (2) ομάδες: 

α) Η ομάδα Α' περιλαμβάνει όλα τα μαθήματα Γ ενικής 
Παιδείας που εξετάζονται γραπτώς. 

β) Η ομάδα Β' περιλαμβάνει το μάθημα Φυσική Αγωγή 
που δεν εξετάζεται γραπτώς. 

3. Τα μαθήματα της Β' τάξης Ημερήσιου Γενικού Λυ¬ 
κείου κατανέμονται σε τρεις (3) ομάδες: 

α) Η ομάδα Α' περιλαμβάνει όλα τα μαθήματα Γ ενικής 
Παιδείας που εξετάζονται γραπτώς. 

β) Η ομάδα Β' περιλαμβάνει τα μαθήματα Ομάδων 
Προσανατολισμού που εξετάζονται γραπτώς. 

γ) Η ομάδα Γ' περιλαμβάνει τα μαθήματα που δεν 
εξετάζονται γραπτώς, δηλαδή την Ερευνητική εργασία 
(Ριό]θοΙ) και τη Φυσική Αγωγή. 

4. Τα μαθήματα της Γ' τάξης Εσπερινού Γενικού Λυ¬ 
κείου κατανέμονται σε δύο (2) ομάδες: 

α) Η ομάδα Α' περιλαμβάνει όλα τα μαθήματα Γ ενικής 
Παιδείας που εξετάζονται γραπτώς. 

β) Η ομάδα Β' περιλαμβάνει τα μαθήματα Ομάδων 
Προσανατολισμού που εξετάζονται γραπτώς. 

5. Τα μαθήματα της Γ' τάξης Ημερήσιου Γ ενικού Λυ¬ 
κείου κατανέμονται σε τέσσερις (4) ομάδες: 

α) Η ομάδα Α' περιλαμβάνει όλα τα μαθήματα Γ ενικής 
Παιδείας που εξετάζονται γραπτώς. 

β) Η ομάδα Β' περιλαμβάνει τα μαθήματα Ομάδων 
Προσανατολισμού που εξετάζονται γραπτώς. 

γ) Η ομάδα Γ' περιλαμβάνει τα μαθήματα Επιλογής 
που εξετάζονται γραπτώς. 

δ) Η ομάδα Δ' περιλαμβάνει το μάθημα Φυσική Αγωγή 
που δεν εξετάζεται γραπτώς. 

6. Τα μαθήματα της Δ' τάξης Εσπερινού Γενικού Λυ¬ 
κείου κατανέμονται σε δυο (02) ομάδες: 

α) Η ομάδα Α' περιλαμβάνει όλα τα μαθήματα Γ ενικής 
Παιδείας που εξετάζονται γραπτώς. 


β) Η ομάδα Β' περιλαμβάνει τα μαθήματα Ομάδων 
Προσανατολισμού που εξετάζονται γραπτώς. 

Άρθρο 4 

Κλάδοι μαθημάτων 

1. Στις Α' και Β' τάξεις Ημερήσιου Γενικού Λυκείου 
και στις Α', Β' και Γ' τάξεις Εσπερινού Γ ενικού Λυκείου: 

ί. Το μάθημα της Ελληνικής Γλώσσας χωρίζεται στους 
εξής κλάδους: 

α) Αρχαία Ελληνική Γλώσσα και Γραμματεία 
β) Νέα Ελληνική Γλώσσα 
γ) Νέα Ελληνική Λογοτεχνία 

ϋ. Το μάθημα των Μαθηματικών χωρίζεται στους εξής 
κλάδους: 
α) Αλγεβρα 
β) Γεωμετρία 

ίϋ. Το μάθημα των Φυσικών Επιστημών χωρίζεται στους 
εξής κλάδους: 
α) Φυσική 
β) Χημεία 
γ) Βιολογία 

Κάθε κλάδος βαθμολογείται χωριστά. Ο τελικός βαθ¬ 
μός για κάθε μάθημα με κλάδους είναι ο μέσος όρος 
των τελικών βαθμών των κλάδων του με προσέγγιση 
δεκάτου. 

Άρθρο 5 

Βαθμολογική Κλίμακα 

1. Η βαθμολογική κλίμακα, με βάση την οποία υπολο¬ 
γίζονται οι βαθμοί επίδοσης των μαθητών σε όλα τα 
μαθήματα, είναι 0-20 και λεκτικώς προσδιορίζεται με 
τους χαρακτηρισμούς: 


Κακώς 

0 - 5 

Ανεπαρκώς 

5,1 - 9,4 

Σχεδόν καλώς 

9,5 - 13 

Καλώς 

13,1 -16 

Λίαν καλώς 

16,1 - 18 

Άριστα 

18,1 - 20 


Η βαθμολόγηση των γραπτών δοκιμίων των προα- 
γωγικών και απολυτηρίων εξετάσεων γίνεται στην κλί¬ 
μακα 0-100 με ακέραιους μόνο αριθμούς και ο τελικός 
βαθμός του γραπτού δοκιμίου ανάγεται στην κλίμακα 
0-20 και γράφεται ως δεκαδικός, όπου απαιτείται, με 
προσέγγιση δεκάτου. 

2. Οι προφορικοί βαθμοί της αξιολόγησης των μαθη¬ 
τών δίνονται σε ακέραιους αριθμούς. Ο Μέσος Όρος 
(Μ.Ο.) των προφορικών βαθμολογιών των δύο τετραμή- 
νων αποτελεί τον ετήσιο προφορικό βαθμό του μαθητή 
σε κάθε μάθημα και δίνεται με προσέγγιση δεκάτου. 

3. Ο βαθμός προαγωγής και απόλυσης κατά μάθημα 
και ο γενικός μέσος όρος (Γ.Μ.Ο.) γράφονται ως δεκα¬ 
δικοί με προσέγγιση δεκάτου. 

Άρθρο 6 

Διαγνωστική αξιολόγηση των μαθητών 

1. Στην αρχή του σχολικού έτους και μέσα στις δύο 
πρώτες εβδομάδες από την έναρξη των μαθημάτων 
διεξάγονται υποχρεωτικά στην Α' τάξη διαγνωστικές 
δοκιμασίες στα μαθήματα Αρχαία Ελληνική Γλώσσα 
και Γραμματεία, Νέα Ελληνική Γλώσσα, Νέα Ελληνική 










ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


1911 


Λογοτεχνία, Άλγεβρα, Γεωμετρία, Φυσική, Χημεία και 
Ξένες Γλώσσες. Στις επόμενες τάξεις οι διαγνωστικές 
δοκιμασίες είναι προαιρετικές και διεξάγονται κατά την 
κρίση των εκπαιδευτικών στα μαθήματα στα οποία θε¬ 
ωρούνται απ’ αυτούς αναγκαίες. 

2. Σκοπός των διαγνωστικών δοκιμασιών είναι: 

Να βοηθήσουν τους εκπαιδευτικούς να προσδιορίσουν 
το επίπεδο στο οποίο βρίσκονται οι μαθητές τους, ώστε 
ανάλογα να προσαρμόσουν τη διδασκαλία τους. 

3. Οι διαγνωστικές δοκιμασίες συνδυάζουν ερωτή¬ 
σεις διαφόρων τύπων, που διατυπώνονται από τους 
διδάσκοντες. 

4. Οι διαγνωστικές δοκιμασίες διεξάγονται με ευθύνη 
των διδασκόντων, σε συνεργασία με τον Διευθυντή του 
Σχολείου, σε μία διδακτική ώρα, χωρίς προειδοποίηση 
των μαθητών. 

5. Οι διαγνωστικές δοκιμασίες δεν λαμβάνονται υπόψη 
στην αξιολόγηση της επίδοσης του μαθητή. 

6. Για την επίδοση των μαθητών στις διαγνωστικές 
δοκιμασίες ενημερώνονται οι γονείς των μαθητών κατά 
τις επισκέψεις τους στο σχολείο. 

ΚΕΦΑΛΑΙΟ Β' 

ΑΞΙΟΛΟΓΗΣΗ ΤΩΝ ΜΑΘΗΤΩΝ 
ΚΑΤΑ ΤΗ ΔΙΑΡΚΕΙΑ ΤΩΝ ΤΕΤΡΑΜΗΝΩΝ 

Άρθρο 7 

Προφορική βαθμολογία τετράμηνων 

1. Για την αξιολόγηση του μαθητή κατά τετράμηνο ο 
διδάσκων συνεκτιμά: α. Τη συμμετοχή του στη διδακτική 
μαθησιακή διαδικασία, β. Την επιμέλεια και το ενδιαφέ¬ 
ρον του για το συγκεκριμένο μάθημα, γ. Την επίδοσή του 
στις γραπτές δοκιμασίες, δ. Τις εργασίες που εκτελεί 
στο σπίτι ή το Σχολείο, ε. Το φάκελο επιδόσεων και 
δραστηριοτήτων του μαθητή, όπου αυτός τηρείται. 

Οι γραπτές εξετάσεις είναι οι ολιγόλεπτες γραπτές 
δοκιμασίες διάρκειας 5 έως 15 λεπτών, οι οποίες απο¬ 
τελούν εναλλακτικό τρόπο εξέτασης των μαθητών στο 
μάθημα της ημέρας και συμπληρώνουν την αξιολόγηση 
μέσω προφορικών διαδικασιών. Γίνονται χωρίς προειδο¬ 
ποίηση των μαθητών με τη μορφή σύντομων, ποικίλων 
και κατάλληλων ερωτήσεων, οι οποίες διατυπώνονται 
από τον διδάσκοντα. Ο αριθμός των ολιγόλεπτων γρα¬ 
πτών δοκιμασιών αφήνεται στην κρίση του διδάσκο¬ 
ντος. Κατά τη διάρκεια του διδακτικού έτους πραγμα¬ 
τοποιείται μία (1) μόνο ωριαία γραπτή δοκιμασία, στο 
Α' Τετράμηνο, η οποία καλύπτει περιορισμένης έκτασης 
ενότητα και γίνεται ύστερα από βραχείας διάρκειας 
προειδοποίηση των μαθητών. Δεν πρέπει να διεξάγονται 
περισσότερες από μια (1) ωριαία γραπτή δοκιμασία κατά 
τη διάρκεια του ημερησίου διδακτικού προγράμματος 
και οπωσδήποτε όχι περισσότερες από τρεις (3) κατά τη 
διάρκεια του εβδομαδιαίου διδακτικού προγράμματος. 

2. Αν υπάρχει αντικειμενικό πρόβλημα η ωριαία γραπτή 
δοκιμασία μπορεί να πραγματοποιηθεί στο Β' Τετράμηνο. 

3. Στην περίπτωση που λείπουν στοιχεία της παρα¬ 
γράφου 1 του παρόντος άρθρου, ο προφορικός βαθμός 
του τετραμήνου διαμορφώνεται από τη συνεκτίμηση 
των υπαρχόντων στοιχείων. 

4. Γ ια μάθημα που για οποιονδήποτε λόγο διδάχθηκε 
λιγότερο από δέκα (10) ώρες, δεν κατατίθεται βαθμολογία, 
εάν αποδεδειγμένα και δικαιολογημένα ο διδάσκων δεν δι¬ 
αθέτει επαρκή στοιχεία για την αξιολόγηση των μαθητών. 


5. Δεν κατατίθεται βαθμολογία για τα μαθήματα των 
Θρησκευτικών και της Φυσικής Αγωγής για όσους μαθη¬ 
τές έχουν νομίμως απαλλαγεί από την παρακολούθησή 
τους. 

6. Με τη λήξη του Α' και του Β' τετραμήνου κάθε 
διδάσκων καταθέτει στον Διευθυντή του Σχολείου ονο¬ 
μαστική κατάσταση για κάθε τάξη ή τμήμα χωριστά με 
τους τετραμηνιαίους βαθμούς επίδοσης. 

7. Αν από την ονομαστική κατάσταση της προφορικής 
βαθμολογίας λείπει βαθμός μαθητή, ο διδάσκων με ενυ¬ 
πόγραφη σημείωση πάνω στην κατάσταση δικαιολογεί 
την έλλειψη του βαθμού. 

8. Με ευθύνη του Διευθυντή του Σχολείου και του 
διδάσκοντος, η προφορική βαθμολογία των μαθητών 
καταχωρίζεται χωρίς καθυστέρηση στο Ατομικό Δελ¬ 
τίο (Α.Δ.) των μαθητών και στον Υπολογιστή. Γ ια το Β' 
τετράμηνο η καταχώριση γίνεται πριν από την έναρξη 
των γραπτών προαγωγικών ή απολυτηρίων εξετάσεων. 
Μετά την καταχώριση δεν επιτρέπεται καμία μεταβολή, 
εκτός από την περίπτωση λανθασμένης καταχώρισης 
που διαπιστώνεται με ειδική πράξη του Συλλόγου Δι¬ 
δασκόντων και οπωσδήποτε πριν από την έκδοση των 
αποτελεσμάτων. 

Άρθρο 8 

Δημιουργικές εργασίες 

1. Οι εργασίες αυτές έχουν συνθετικό χαρακτήρα και 
επιδιώκουν την ανάπτυξη της δημιουργικής ικανότητας 
του μαθητή και γενικότερα την καλλιέργεια ερευνητικού 
πνεύματος με την αναζήτηση στοιχείων από διαφορε¬ 
τικές πηγές και πόρους και την τελική σύνθεση των 
στοιχείων αυτών. Οι δημιουργικές εργασίες μπορούν 
να είναι ομαδικές ή ατομικές και να έχουν τη μορφή 
μικρής πραγματείας, ανάλογης προς τις δυνατότη¬ 
τες των μαθητών, ή να είναι συλλογές ή κατασκευές 
ή καλλιτεχνικές συνθέσεις. Τα θέματα των εργασιών 
αυτών δίνονται από τους διδάσκοντες στους μαθητές 
ή προτείνονται από αυτούς και εγκρίνονται από τους 
διδάσκοντες. Οι δημιουργικές εργασίες μπορούν να 
παρουσιάζονται μέσα στην τάξη, κατά την κρίση του 
διδάσκοντος, ή, εφόσον υπάρχει η δυνατότητα, σε ειδική 
εκδήλωση κατά τάξη ή κατά σχολείο, που αποφασίζεται 
από το Σύλλογο των διδασκόντων. Οι εργασίες αυτές 
μπορεί να δημοσιεύονται (σε περίληψη ή σε πλήρη μορ¬ 
φή) ή να δημοσιοποιούνται με όποιον άλλο τρόπο κρίνει 
πρόσφορο το κάθε Λύκειο. 

2. α) Μία τουλάχιστον δημιουργική εργασία σε ένα 
γραπτώς εξεταζόμενο μάθημα της επιλογής του μαθη¬ 
τή είναι υποχρεωτική στην Α' και Β' τάξη. Η εκπόνηση 
δημιουργικών εργασιών στη Γ' τάξη είναι προαιρετική. 
Για την υποχρεωτική εργασία κατατίθεται μέσα στο 
Α' δίμηνο του σχολικού έτους γραπτή δήλωση των μα¬ 
θητών στον υπεύθυνο καθηγητή κάθε τμήματος, στην 
οποία αναγράφεται το μάθημα στο οποίο επιθυμούν να 
εκπονήσουν εργασία, καθώς και δύο ακόμη μαθήματα 
ως εναλλακτικές δυνατότητες. 

β) Ο υπεύθυνος για την παρακολούθηση των δημιουρ¬ 
γικών εργασιών εκπαιδευτικός οργανώνει συναντήσεις 
με τους μαθητές πριν από την ανάθεση των εργασιών, 
τους ενημερώνει για τη διαδικασία έρευνας που θα 
ακολουθήσουν και τους παρέχει την αναγκαία πληρο¬ 
φόρηση για τις πηγές που θα χρησιμοποιήσουν. 

3. Η υποχρεωτική δημιουργική εργασία βαθμολογεί¬ 
ται από τον οικείο διδάσκοντα και συνεκτιμάται μόνο 

θετικά στην αξιολόγηση της επίδοσης του μαθητή στο 
αντίστοιχο μάθημα για το τετράμηνο κατά το οποίο 
κατατίθεται. Αν μία δημιουργική εργασία καλύπτει και 
άλλα συγγενή μαθήματα που διδάσκονται από τον ίδιο 
καθηγητή ή άλλους καθηγητές, η εργασία λαμβάνεται 
υπόψη κατά την αξιολόγηση του μαθητή και στα μα¬ 
θήματα αυτά και βαθμολογείται μετά από συνεργασία 
των οικείων διδασκόντων. Εάν πρόκειται για συλλογική 
εργασία, αυτή λαμβάνεται υπόψη το ίδιο για όλους τους 
μαθητές που συμμετείχαν σε αυτή. 

4. Αν ένας μαθητής εκπονεί με δική του πρωτοβου¬ 
λία και ύστερα από συνεννόηση με τους διδάσκοντες 
περισσότερες της μιας δημιουργικές εργασίες, αυτές 
συνεκτιμώνται για τη βαθμολογία του μαθητή σε όλα 
τα αντίστοιχα μαθήματα. Αντίγραφο όλων των εργασι¬ 
ών τοποθετείται στο φάκελο εκπαιδευτικών επιδόσεων 
και δραστηριοτήτων του μαθητή, εάν αυτός υπάρχει, 
και όπου δεν υπάρχει ενημερώνονται με ευθύνη του 
καθηγητή που παρακολουθεί την εργασία όλοι οι διδά¬ 
σκοντες στο ίδιο τμήμα για τη συμπληρωματική αυτή 
δραστηριότητα του κάθε μαθητή. 

5. Ο αριθμός των δημιουργικών εργασιών που ο κάθε 
εκπαιδευτικός μπορεί να παρακολουθεί κατά τη διάρ¬ 
κεια του σχολικού έτους καθορίζεται από τον ίδιο, δεν 
μπορεί όμως να είναι μικρότερος των δέκα (10), εκτός 
αν ο αριθμός των μαθητών που εκδηλώνουν σχετικό εν¬ 
διαφέρον είναι μικρότερος. Εάν για κάποιο αντικείμενο 
παρατηρείται υψηλή προτίμηση και ο οικείος διδάσκων 
αδυνατεί για το λόγο αυτό να εποπτεύσει όλες τις 
σχετικές εργασίες, καταβάλλεται προσπάθεια ένταξης 
των μαθητών σε ομαδικές εργασίες που βρίσκονται 
πλησιέστερα προς τα ενδιαφέροντά τους. Εάν και μετά 
την ομαδοποίηση αυτή το πρόβλημα παραμένει, κάθε 
διδάσκων επιλέγει μεταξύ των μαθητών που επιθυμούν 
να εκπονήσουν στο αντικείμενό του εργασία, όσους 
μπορεί να εποπτεύσει, με κριτήρια που καθορίζει ο ίδιος 
και ανακοινώνει στους ενδιαφερομένους. Τους υπόλοι¬ 
πους τους παραπέμπει στον Σύλλογο Διδασκόντων, ο 
οποίος τους κατανέμει σε άλλους διδάσκοντες με βάση 
τις εναλλακτικές προτιμήσεις τους που περιέχονται στη 
δήλωσή τους. Για όποιο άλλο θέμα ανακύπτει σχετικά 
με την εκπόνηση δημιουργικών εργασιών αποφασίζει ο 
Σύλλογος των διδασκόντων. 

Άρθρο 9 

Φάκελος επιδόσεων και δραστηριοτήτων 
των μαθητών. 

1. Σε κάθε Λύκειο παρέχεται η δυνατότητα να τηρείται 
με ευθύνη του υπεύθυνου καθηγητή κάθε τμήματος ή 
τάξης και σε χώρο που καθορίζεται από τον Διευθυντή 
του Λυκείου, φάκελος εκπαιδευτικών επιδόσεων και δρα¬ 
στηριοτήτων των μαθητών, στον οποίο καταχωρίζονται 
στοιχεία που συμβάλλουν στη σφαιρικότερη εκπαιδευτι¬ 
κή αξιολόγηση των μαθητών, τα οποία δεν προκύπτουν 
από άλλες διαδικασίες αποτίμησης της επίδοσής τους. 
Τέτοιου είδους στοιχεία είναι κυρίως: α) Εργασίες, τις 
οποίες πραγματοποιεί ο μαθητής, πέραν αυτών που γί¬ 
νονται στο πλαίσιο των υποχρεωτικών σχολικών εργα¬ 
σιών, β) Εκθέσεις ή βεβαιώσεις σχετικές με σχολικές 
δραστηριότητες στις οποίες συμμετέχει, γ) Αντίγραφα 
επαίνων, βραβείων ή άλλων διακρίσεών του στον πνευ¬ 
ματικό, πολιτιστικό, κοινωνικό και αθλητικό τομέα που 
χορηγούνται από το ΥΠ.Π.Ε.Θ. ή από επίσημα αναγνω¬ 
ρισμένους επιστημονικούς, μορφωτικούς, πολιτιστικούς 


και αθλητικούς φορείς υψηλού κύρους, δ) Ερωτηματο¬ 
λόγια αυτοαξιολόγησης του μαθητή, ε) Παρατηρήσεις ή 
προτάσεις του σχετικές με τα μαθήματα. Κάθε μαθητής 
που επιθυμεί να εντάξει στο φάκελό του νέα στοιχεία, 
τα υποβάλλει στον αρμόδιο καθηγητή. 

2. Όλοι οι διδάσκοντες σε ορισμένο τμήμα υποχρεούνται 
πριν από την κατάθεση της προφορικής τους βαθμολογίας 
να εξετάσουν και το περιεχόμενο του φακέλου του μαθητή 
και να το συνεκτιμήσουν στη βαθμολογία τους. 

3. Ο φάκελος εκπαιδευτικής επίδοσης και λοιπών δρα¬ 
στηριοτήτων των μαθητών τηρείται, όπου είναι δυνατόν. 
Σκοπός της τήρησης των ως άνω φακέλων είναι όχι 
μόνο η σφαιρικότερη και πολύπλευρη εκτίμηση των 
δραστηριοτήτων των μαθητών, αλλά και η υποβοήθη¬ 
ση και η επικοινωνία μέσα στο σχολείο μεταξύ διδα¬ 
σκόντων και διδασκομένων και η παροχή έμμεσα στον 
μαθητή της δυνατότητας συμμετοχής του, μέσω της 
αυτοαξιολόγησης και της διατύπωσης παρατηρήσεων 
και προτάσεων για τα μαθήματα, στη δική του αξιολό¬ 
γηση και στη βελτίωση της διδακτικής πράξης. 

4. Στο φάκελο επιδόσεων και δραστηριοτήτων κάθε 
μαθητή είναι δυνατό να εντάσσεται και ποιοτική αξιο¬ 
λόγηση του μαθητή. Η ποιοτική αξιολόγηση αναφέρεται 
σε χαρακτηριστικά που έχουν αποκλειστικά και μόνο 
σχέση με τη δραστηριότητα του μαθητή στο πλαίσιο 
του σχολείου και τις μαθησιακές του δεξιότητες και 
αποσκοπεί στην πληρέστερη ενημέρωση του μαθητή και 
των γονέων του σε ζητήματα σχετικά με τα παραπάνω 
θέματα και τη συνολική γενικά επίδοση και εικόνα του 
στο σχολείο. Δεν αναφέρεται σε εκτιμήσεις ικανοτήτων 
που απαιτούν εξειδικευμένες γνώσεις ή απαιτούν ειδι¬ 
κά μέσα εκτίμησης. Η ποιοτική αξιολόγηση μπορεί να 
γίνεται είτε με την απλή αναγραφή σχολίων από τον 
εκπαιδευτικό σε ειδικό λευκό έντυπο, είτε με τη συμπλή¬ 
ρωση ερωτηματολογίων περιγραφικής αξιολόγησης, 
τα οποία εκπονούνται σε επίπεδο σχολικής μονάδας. 

Σχετικά υποδείγματα ερωτηματολογίων ποιοτικής 
αξιολόγησης αποστέλλονται στα σχολεία με ευθύνη 
του Υπουργείου Παιδείας,Έρευνας και Θρησκευμάτων, 
ύστερα από εισήγηση του Ινστιτούτου Εκπαιδευτικής 
Πολιτικής. 

5. Στο φάκελο επιδόσεων και δραστηριοτήτων του 
μαθητή μπορεί να περιλαμβάνονται και ερωτηματολόγια 
αυτοαξιολόγησης που εκπονούνται από τους μαθητές 
σε επίπεδο σχολικής μονάδας με ευθύνη του Συλλόγου 
των διδασκόντων και σε συνεργασία με τις Μαθητικές 
Κοινότητες, με βάση υποδείγματα, τα οποία αποστέλλο- 
νται στο σχολείο από το Υπουργείο Παιδείας,Έρευνας 
και Θρησκευμάτων, ύστερα από εισήγηση του Ινστιτού¬ 
του Εκπαιδευτικής Πολιτικής. 

6. Κάθε άλλη λεπτομέρεια σχετική με την τήρηση 
των φακέλων και την αξιοποίησή τους στην αξιολόγηση 
των μαθητών καθορίζεται με απόφαση του Συλλόγου 
Διδασκόντων. 

Άρθρο 10 

Κοινοποίηση της προφορικής βαθμολογίας - 
Ενημέρωση των κηδεμόνων 

1. Στο τέλος κάθε τετραμήνου και μετά την κατάθεση 
και καταχώριση της προφορικής βαθμολογίας, καλού¬ 
νται οι κηδεμόνες των μαθητών για ενημέρωση αναφο¬ 
ρικά με την επίδοση, την επιμέλεια, τη φοίτηση και τη 
συμπεριφορά των παιδιών τους και τους επιδίδεται ο 
ατομικός έλεγχος προόδου του μαθητή. 

2. Με ευθύνη του Διευθυντή και με απόφαση του Συλ¬ 
λόγου των διδασκόντων στα μέσα κάθε τετραμήνου 
οργανώνεται μία (1) τουλάχιστον συνάντηση κηδεμόνων, 
με σκοπό την ενημέρωσή τους στα θέματα της παρα¬ 
γράφου 1 του παρόντος άρθρου. Κατόπιν συνεννόησης 
Διευθυντή και διδασκόντων, ορίζεται πρόγραμμα ενημέ¬ 
ρωσης των κηδεμόνων, σύμφωνα με το οποίο κάθε δι¬ 
δάσκων έχει την υποχρέωση μία (1) τουλάχιστον ημέρα 
την εβδομάδα να δέχεται τους κηδεμόνες των μαθητών. 
Το πρόγραμμα ανακοινώνεται στην αρχή του διδακτι¬ 
κού έτους και κοινοποιείται γραπτώς στους κηδεμόνες 
μέσω των μαθητών. 

3. Οι κηδεμόνες των μαθητών δικαιούνται να ενημε¬ 
ρώνονται από τους διδάσκοντες, κατά τις ημέρες που 
έχουν ορισθεί στο πρόγραμμα ενημέρωσης κηδεμόνων, 
για όλα τα στοιχεία της παρ. 1 του παρόντος άρθρου. 
Οι διδάσκοντες επιδεικνύουν τα γραπτά των μαθητών, 
εφόσον ζητηθεί από τους κηδεμόνες τους και μόνο. 
Παράλληλα οι γονείς έχουν τη δυνατότητα να ενημε¬ 
ρώσουν τους εκπαιδευτικούς για θέματα που πιθανώς 
επηρεάζουν την επίδοση των παιδιών τους. 

4. Στους ελέγχους προόδου που δίνονται στους μαθη¬ 
τές και στους κηδεμόνες, αναγράφεται υποχρεωτικά και 
ο αντίστοιχος μέσος όρος της προφορικής βαθμολογίας 
όλων των μαθητών του τμήματος για κάθε μάθημα. 

ΚΕΦΑΛΑΙΟ Γ' 

ΓΡΑΠΤΕΣ ΠΡΟΑΓΩΓΙΚΕΣ 
ΚΑΙ ΑΠΟΛΥΤΗΡΙΕΣ ΕΞΕΤΑΣΕΙΣ 

Άρθρο 11 

Τόπος και χρόνος διεξαγωγής των εξετάσεων 

1. Οι γραπτές προαγωγικές και απολυτήριες εξετά¬ 
σεις διεξάγονται μετά τη λήξη των μαθημάτων του Β' 
Τετραμήνου στα Γενικά Λύκεια. Στις εξετάσεις αυτές 
αξιολογούνται συνολικά οι γνώσεις και οι δεξιότητες 
που απέκτησαν οι μαθητές κατά τη διάρκεια του αντί¬ 
στοιχου σχολικού έτους. Η διάρκεια των γραπτών προ- 
αγωγικών και απολυτηρίων εξετάσεων είναι δίωρη. 

2. Σε περίπτωση που κατά τη διάρκεια των εξετάσε¬ 
ων λόγω σοβαρών προβλημάτων υγείας απαιτηθεί η 
αντικατάσταση της γραπτής εξέτασης από προφορική, 
εφόσον ο μαθητής δεν είναι δυνατόν να εξεταστεί γρα¬ 
πτά στις απολυτήριες εξετάσεις, ειδικά για τα μαθήματα 
Ελεύθερο Σχέδιο και Γραμμικό Σχέδιο ο βαθμός ετήσιας 
επίδοσης προκύπτει ως ο μέσος όρος της αντίστοιχης 
βαθμολογίας του στα δυο τετράμηνα και εκφράζεται 
με προσέγγιση δεκάτου. 

Άρθρο 12 

Θέματα των εξετάσεων 

1. Τα θέματα των προαγωγικών και απολυτηρίων 
εξετάσεων περιλαμβάνουν ποικιλία ερωτήσεων (π.χ. 
σύντομης απάντησης, ελεύθερης ανάπτυξης), οι οποί¬ 
ες είναι κλιμακούμενου βαθμού δυσκολίας, αφορούν 
ευρεία έκταση της εξεταστέας ύλης, είναι εφικτό να 
απαντηθούν με πληρότητα στον προβλεπόμενο χρόνο 
και ακολουθούν τη φιλοσοφία των θεσμοθετημένων 
προγραμμάτων σπουδών και των σχολικών εγχειριδίων. 

2. Τα θέματα των προαγωγικών και απολυτηρίων εξε¬ 
τάσεων διατυπώνονται με τη συνεργασία των καθηγη¬ 
τών που διδάσκουν το ίδιο μάθημα στην ίδια τάξη κάθε 
Λυκείου, είναι κοινά για όλα τα τμήματα της τάξης του 
Λυκείου και συνυπογράφονται από τον Διευθυντή του 


Λυκείου. Η τράπεζα θεμάτων διαβαθμισμένης δυσκολίας 
δύναται να λειτουργήσει ως προαιρετικό συμβουλευτικό 
εργαλείο για μαθητές και εκπαιδευτικούς. 

Άρθρο 13 
Ύλη μαθημάτων 

1. Η εξεταστέα ύλη για τα μαθήματα του Γ ενικού Λυ¬ 
κείου που εξετάζονται γραπτώς στις προαγωγικές και 
απολυτήριες εξετάσεις δεν μπορεί να είναι λιγότερη 
από το μισό και περισσότερη από τα 2/3 της διδακτέας. 
Η επιλογή και ο ακριβής προσδιορισμός της εξεταστέας 
ύλης για κάθε μάθημα γίνεται από τον διδάσκοντα και 
σε περίπτωση που το μάθημα διδάσκεται από περισσό¬ 
τερους του ενός καθηγητές γίνεται μετά από συνεργα¬ 
σία μεταξύ τους. Η εξεταστέα ύλη εγκρίνεται από τον 
Διευθυντή και γνωστοποιείται στους μαθητές πέντε (5) 
εργάσιμες ημέρες πριν από τη λήξη των μαθημάτων. 

2. Η εξεταστέα ύλη καταγράφεται στο βιβλίο της δι¬ 
δασκόμενης ύλης και υπογράφεται από τον εισηγητή 
καθηγητή. 

3. Η εξεταστέα ύλη για τα μαθήματα που εξετάζο¬ 
νται πανελλαδικά για την εισαγωγή στην Τριτοβάθμια 
Εκπαίδευση αποφοίτων Γενικού Λυκείου καθορίζεται 
με απόφαση του Υπουργού Παιδείας, Έρευνας και 
Θρησκευμάτων, το αργότερο ως τα τέλη Σεπτεμβρίου, 
ύστερα από διατύπωση γνώμης του Εθνικού Οργανι¬ 
σμού Εξετάσεων κατόπιν εισήγησης του Ινστιτούτου 
Εκπαιδευτικής Πολιτικής. 

4. Η διδακτέα ύλη των μαθημάτων της Γ' τάξης Γ ενι¬ 
κού Λυκείου που εξετάζονται και πανελλαδικά για την 
εισαγωγή στην Τριτοβάθμια Εκπαίδευση ταυτίζεται με 
την εξεταστέα ύλη της παρ. 3 του παρόντος άρθρου. 

Άρθρο 14 

Τρόπος εξέτασης των μαθημάτων 

1. Τα θέματα των γραπτών προαγωγικών και απολυ¬ 
τηρίων εξετάσεων λαμβάνονται από την ύλη που ορί¬ 
ζεται ως εξεταστέα για κάθε μάθημα κατά το έτος που 
γίνονται οι εξετάσεις. Οι ερωτήσεις είναι ανάλογες με 
εκείνες που υπάρχουν στα σχολικά εγχειρίδια και στις 
οδηγίες του Ινστιτούτου Εκπαιδευτικής Πολιτικής, δια¬ 
τρέχουν όσο το δυνατόν μεγαλύτερη έκταση της εξετα¬ 
στέας ύλης, ελέγχουν ευρύ φάσμα διδακτικών στόχων 
και είναι κλιμακούμενου βαθμού δυσκολίας. Οι μαθητές 
απαντούν υποχρεωτικά σε όλα τα θέματα. 

2. Σε περίπτωση κατά την οποία ένα θέμα αναλύεται 
σε υποερωτήματα, η βαθμολογία που προβλέπεται για 
αυτό κατανέμεται ισότιμα στις επιμέρους ερωτήσεις, 
εκτός αν κατά την ανακοίνωση των θεμάτων καθορί¬ 
ζεται διαφορετικός βαθμός για κάθε μια από αυτές. 

Α. Αρχαία Ελληνική Γλώσσα 

I. Για την εξέταση της Αρχαίας Ελληνικής Γλώσσας 
και Γραμματείας στην Α' τάξη Ημερήσιου και Α' και Β' 
τάξεις Εσπερινού Γενικού Λυκείου δίνεται στους μαθη¬ 
τές σε φωτοαντίγραφο απόσπασμα κειμένου διδαγμέ¬ 
νου από το πρωτότυπο, 12-20 στίχων, με νοηματική συ¬ 
νοχή και ζητείται από αυτούς: 

α) να μεταφράσουν στη Νέα Ελληνική ένα τμήμα του 
οκτώ έως δέκα (8-10) στίχων 

β) να απαντήσουν επί του δοθέντος κειμένου (με εξαί¬ 
ρεση την υπό το στοιχείο «ί» ερώτηση επί μεταφρασμέ¬ 
νου κειμένου) σε: 

ί. τρεις (3) ερωτήσεις ερμηνευτικές που μπορεί να 
αναφέρονται σε ιδέες, αξίες, προβλήματα, στη στάση, 

στο ήθος ή στο χαρακτήρα προσώπων, στο ιστορικό, 
κοινωνικό, πολιτιστικό πλαίσιο της εποχής της συγγρα¬ 
φής του έργου, στη δομή του κειμένου, σε υφολογικά 
και αισθητικά θέματα. Οι δύο (2) από τις ερωτήσεις 
αυτές αναφέρονται στο δοθέν απόσπασμα και η τρίτη 
σε τμήμα διδαγμένου από μετάφραση κειμένου. Για τις 
απαιτήσεις της τρίτης ερώτησης δίνεται στους μαθητές 
σε φωτοαντίγραφο το συγκεκριμένο μεταφρασμένο 
τμήμα κειμένου· 

ϋ. μία (1) ερώτηση που αναφέρεται στο γραμματειακό 
είδος του κειμένου, στον συγγραφέα ή στο έργο του· 
ίϋ. μία (1) ερώτηση λεξιλογική-σημασιολογική που 
αναφέρεται στην παραγωγή και σύνθεση λέξεων της 
Αρχαίας Ελληνικής, σε ομόρριζες λέξεις, σε απλές ή 
σύνθετες, στη σύνδεση λέξεων της Αρχαίας και της 
Νέας Ελληνικής, στη διατήρηση ή στην αλλαγή της ση¬ 
μασίας τους, σε συνώνυμα και αντώνυμα κΑπ. 1 
ίν. μία (1) ερώτηση γραμματικής 1 
ν. μία (1) ερώτηση συντακτικού 1 
Οι ερωτήσεις υπό τα στοιχεία «ίϋ», «ίν» και «ν» μπο¬ 
ρεί να αναλύονται σε δύο (2) ισοδύναμα βαθμολογικώς 
υποερωτήματα. 

Η μετάφραση βαθμολογείται με τριάντα (30) μονάδες 
και καθεμιά από τις επτά (7) ερωτήσεις με δέκα (10) 
μονάδες. 

II. Γ ια την εξέταση στο μάθημα Αρχαία Ελληνική Γλώσ¬ 
σα και Γ ραμματεία του προγράμματος Γ ενικής Παιδεί¬ 
ας της Β' τάξης Ημερησίου Γ ενικού Λυκείου και της Γ' 
τάξης Εσπερινού Γενικού Λυκείου δίνεται στους μαθη¬ 
τές σε φωτοαντίγραφο απόσπασμα διδαγμένου από το 
πρωτότυπο κειμένου, 12-20 στίχων, με νοηματική συνο¬ 
χή και ζητείται από αυτούς: 

α) να μεταφράσουν στη Νέα Ελληνική ένα τμήμα του 
οκτώ έως δέκα (8-10) στίχων 
β) να απαντήσουν σε τρεις (3) ερωτήσεις ερμηνευτι¬ 
κές, που μπορεί να αναφέρονται σε ιδέες, αξίες, προ¬ 
βλήματα και επιχειρήματα, στη στάση, στο ήθος ή στον 
χαρακτήρα των προσώπων, στο ιστορικό, κοινωνικό, 
πολιτιστικό πλαίσιο της εποχής της συγγραφής του 
έργου, στη δομή του κειμένου, σε υφολογικά και αι¬ 
σθητικά θέματα. Οι δύο (2) από τις ερωτήσεις αυτές 
αναφέρονται στο δοθέν από το πρωτότυπο απόσπασμα 
και η τρίτη σε απόσπασμα διδαγμένου από μετάφραση 
κειμένου, για τις απαιτήσεις της οποίας δίνεται στους 
μαθητές σε φωτοαντίγραφο το εν λόγω απόσπασμα. 

γ) να απαντήσουν επί του δοθέντος από το πρωτό¬ 
τυπο διδαγμένου κειμένου σε: 

ί. μία (1) ερώτηση λεξιλογική-σημασιολογική που ανα- 
φέρεται στην παραγωγή και σύνθεση λέξεων της Αρ¬ 
χαίας Ελληνικής, σε ομόρριζες λέξεις, σε απλές ή σύν¬ 
θετες, στη συσχέτιση λέξεων της Αρχαίας και της Νέας 
Ελληνικής, στη διατήρηση ή στην αλλαγή της σημασίας 
τους, σε συνώνυμα και αντώνυμα, κ.λπ.· 
ίί. μία (1) ερώτηση γραμματικής 1 
ίϋ. μία (1) ερώτηση συντακτικού 1 
Οι ερωτήσεις αυτές (υπό τα στοιχεία γ «ί», «ίί» και «ίϋ») 
μπορεί να αναλύονται σε δύο ισοδύναμα βαθμολογικώς 
υποερωτήματα. 

δ) να απαντήσουν σε μία (1) ερώτηση που αναφέρεται 
στο γραμματειακό είδος του κειμένου, στον συγγραφέα 
ή στο έργο του. 

Η μετάφραση βαθμολογείται με τριάντα (30) μονάδες 
και καθεμιά από τις επτά (7) ερωτήσεις με δέκα (10) 
μονάδες. 


III. Για την εξέταση στο μάθημα Αρχαία Ελληνική 
Γλώσσα και Γραμματεία της Β' τάξης Ημερησίου Γε¬ 
νικού Λυκείου και Γ' τάξης Εσπερινού Γ ενικού Λυκείου 
(Ομάδα Μαθημάτων Προσανατολισμού Ανθρωπιστικών 
Σπουδών) δίδεται σε φωτοαντίγραφο: 

1. Απόσπασμα διδαγμένου κειμένου από το πρωτό¬ 
τυπο, 12-20 στίχων, με νοηματική συνοχή και ζητείται 
από τους μαθητές: 

α) να μεταφράσουν στη Νέα Ελληνική ένα τμήμα του 
8-10 στίχων 1 

β) να απαντήσουν επί του κειμένου αυτού σε: 
ί. δύο (2) ερωτήσεις ερμηνευτικές που μπορεί να ανα- 
φέρονται σε ιδέες, αξίες, προβλήματα, στη στάση, στο 
ήθος ή στον χαρακτήρα προσώπων, στο ιστορικό, κοι¬ 
νωνικό, πολιτιστικό πλαίσιο της εποχής της συγγραφής 
του έργου, στη δομή και σύνθεση του κειμένου, στην 
παρουσίαση και αξιολόγηση επιχειρημάτων, σε υφολο- 
γικά και αισθητικά θέματα κ.λπ. 

ίί. μία (1) ερώτηση που αναφέρεται στο γραμματειακό 
είδος του κειμένου, στον συγγραφέα ή στο έργο του 1 
ίϋ. μία (1) ερώτηση λεξιλογική-σημασιολογική που 
αναφέρεται στην παραγωγή και σύνθεση λέξεων της 
Αρχαίας Ελληνικής, σε ομόρριζες λέξεις, σε απλές ή 
σύνθετες, στο συσχετισμό λέξεων της Αρχαίας και της 
Νέας Ελληνικής, στη διατήρηση ή αλλαγή της σημασίας 
τους, σε συνώνυμα και αντώνυμα κλπ. 

2. Απόσπασμα αδίδακτου κειμένου της αττικής δια¬ 
λέκτου από το πρωτότυπο, 10-12 στίχων στερεότυπης 
έκδοσης, με νοηματική συνοχή και ζητείται από τους 
μαθητές: 

α) να το μεταφράσουν στη Νέα Ελληνική 1 
β) να απαντήσουν επί του κειμένου αυτού σε: 
ί. μία (1) ερώτηση γραμματικής 1 
ϋ. μία (1) ερώτηση συντακτικού 1 
Καθεμία από τις ερωτήσεις γραμματικής και συντα¬ 
κτικού, υπό τα στοιχεία 2, β, ί και ίί, μπορεί να αναλύεται 
σε δύο ισοδύναμα βαθμολογικώς υποερωτήματα. 

Η μετάφραση του διδαγμένου κειμένου βαθμολογείται 
με δέκα (10) μονάδες, η μετάφραση του αδίδακτου με 
τριάντα (30) και καθεμία από τις έξι (6) συνολικά ερω¬ 
τήσεις του διδαγμένου και του αδίδακτου κειμένου με 
δέκα (10) μονάδες. 

IV. Για την εξέταση στο μάθημα Αρχαία Ελληνική 
Γλώσσα της Γ' τάξης Ημερησίου Γ ενικού Λυκείου και της 
Δ' τάξης Εσπερινού Γ ενικού Λυκείου της Ομάδας Προ¬ 
σανατολισμού Ανθρωπιστικών Σπουδών ισχύουν τα εξής: 

1. Δίνεται στους μαθητές απόσπασμα διδαγμένου «κει¬ 
μένου 12 - 20 στίχων» με νοηματική συνοχή και τους 
ζητείται: 

α) να μεταφράσουν ένα τμήμα του 8-10 στίχων στη 
νέα ελληνική και β) να απαντήσουν σε: 

ί. Δύο (2) ερωτήσεις ερμηνευτικές, που μπορεί να 
αναφέρονται σε ιδέες /αξίες/ προβλήματα, στη στάση/ 
ήθος/ χαρακτήρα των προσώπων, στο ιστορικό/ κοινω¬ 
νικό/ πολιτιστικό πλαίσιο της εποχής του έργου, στη 
δομή/ σύνθεση του κειμένου, σε υφολογικά/ αισθητικά 
θέματα, με βάση ολόκληρο το ανωτέρω απόσπασμα. 

ϋ. Μία (1) ερώτηση ερμηνευτική που αναφέρεται σε 
τμήματα του από μετάφραση διδασκόμενου κειμένου, 
σε συσχετισμό με το παραπάνω εξεταζόμενο πρωτό¬ 
τυπο απόσπασμα. Σ’ αυτή την περίπτωση δίνεται στους 
μαθητές σε φωτοτυπία το συγκεκριμένο μεταφρασμένο 
τμήμα. 

μι. Μία (1) ερώτηση που αναφέρεται στο γραμματειακό 
είδος, στο οποίο ανήκει το κείμενο, στο συγγραφέα ή 
το έργο του. 

ιν. Μία (1) ερώτηση λεξιλογική σημασιολογική (σύνδε¬ 
ση λέξεων αρχαίας και νέας, διατήρηση ή αλλαγή της 
σημασίας τους, οικογένειες ομόρριζων λέξεων, απλών 
ή σύνθετων, συνώνυμα, αντώνυμα). 

2. Δίνεται επίσης αδίδακτο πεζό κείμενο αττικής δια¬ 
λέκτου 10-12 στίχων και ζητείται: α) να το μεταφράσουν 
στη νέα ελληνική και β) να απαντήσουν σε: 

ί. Μία (1) ερώτηση γραμματικής και 
ϋ. Μία (1) ερώτηση συντακτικού. 

Κάθε ερώτηση του αδίδακτου κειμένου μπορεί να ανα¬ 
λύεται σε δύο υποερωτήματα, ανάλογα με το είδος των 
ερωτήσεων που χρησιμοποιούνται. 

3. Η βαθμολογία κατανέμεται ως εξής: 

α) Η μετάφραση του διδαγμένου κειμένου βαθμολο¬ 
γείται με 10 μονάδες και του αδίδακτου με 20 μονάδες 
της εκατοντάβαθμης κλίμακας. 

β) Κάθε ερώτηση βαθμολογείται με 10 μονάδες της 
εκατοντάβαθμης κλίμακας. 

γ) Στις περιπτώσεις των διδαγμένων κειμένων για τα 
οποία δεν προβλέπεται από το Πρόγραμμα Σπουδών 
διδασκαλία από μετάφραση, δεν δίνεται στους μαθητές 
η υπό στοιχείο Ι.β.ϋ ερμηνευτική ερώτηση και τότε οι 
δύο πρώτες υπό στοιχείο Ι.β.ί ερμηνευτικές ερωτήσεις 
βαθμολογούνται η καθεμία με δέκα πέντε (15) μονάδες 
της εκατοντάβαθμης κλίμακας. 

Για την εξέταση των παραπάνω θεμάτων τόσο στο δι¬ 
δαγμένο όσο και στο αδίδακτο κείμενο μπορεί, ανάλογα 
με την περίπτωση και το είδος των διδακτικών στόχων 
που αξιολογούνται, να χρησιμοποιούνται διάφορα είδη 
ερωτήσεων. 

Β. Νέα Ελληνική Γλώσσα 

1. Για την εξέταση στο μάθημα της Νέας Ελληνικής 
Γλώσσας στην Α' τάξη Ημερήσιου και Α' και Β' τάξεις 
Εσπερινού Γενικού Λυκείου δίνονται στους μαθητές σε 
φωτοαντίγραφο ένα ή δύο κείμενα περιορισμένης έκτα¬ 
σης από τον έντυπο ή/και τον ηλεκτρονικό λόγο (βιβλία, 
εφημερίδες, περιοδικά, διαδίκτυο), που αναφέρονται σε 
κοινωνικά, πολιτικά, πολιτιστικά, επιστημονικά ή άλλα 
θέματα της καθημερινής ζωής και έχουν νοηματική πλη¬ 
ρότητα. Τα κείμενα σχετίζονται με θέματα με τα οποία 
ασχολήθηκαν οι μαθητές κατά τη διάρκεια του σχολι¬ 
κού έτους. Οι μαθητές εξετάζονται σε τρία (3) θέματα. 
Συγκεκριμένα καλούνται: 

α) να απαντήσουν σε δύο (2) ερωτήσεις που έχουν 
σχέση με: 

ί. την κατανόηση του κειμένου (οπτικές από τις οποίες 
προσεγγίζεται η πραγματικότητα, στόχοι και επιχειρή¬ 
ματα συγγραφέα, προβληματισμοί που θέτει, θέσεις 
που υποστηρίζει κ.λπ.)· 

ϋ. την οργάνωση του λόγου (διάρθρωση, δομή, δι¬ 
αίρεση, τίτλοι ενοτήτων, συνοχή, αλληλουχία, τρόποι 
ανάπτυξης, συλλογιστική πορεία κ.λπ.)· 
β) να απαντήσουν σε δύο (2) ερωτήσεις που αφορούν: 
ί. σε σημασιολογικά στοιχεία (σημασίες λέξεων, συ¬ 
νώνυμα, αντώνυμα, κατασκευή φράσεων ή παραγράφων 
με συγκεκριμένες λέξεις, αντικατάσταση λέξεων ή φρά¬ 
σεων με σημασιολογικά ισοδύναμες κ.λπ.)· 
ϋ. στην επισήμανση της λειτουργίας μορφοσυντα- 
κτικών δομών και υφολογικών στοιχείων του κειμένου 
που σχετίζονται με τους επικοινωνιακούς στόχους του 
συγγραφέα (ενεργητική ή παθητική σύνταξη, γλωσσι¬ 


κές ποικιλίες, αναφορική και ποιητική λειτουργία της 
γλώσσας [δηλωτική και συνυποδηλωτική χρήση], στοι¬ 
χεία προφορικού λόγου, χρήση ειδικού λεξιλογίου, είδος 
κειμένου κ.λπ.). 

γ) να συνθέσουν δικό τους κείμενο (ενταγμένο σε 
επικοινωνιακό πλαίσιο), το οποίο σχετίζεται θεματικά με 
το κείμενο ή τα κείμενα που τους δόθηκαν, στο πλαίσιο 
του οποίου απαντούν με πειστική επιχειρηματολογία 
στα ζητούμενα, διατυπώνουν κρίσεις και σχόλια ή ανα¬ 
πτύσσουν τεκμηριωμένα προσωπικές απόψεις. Η έκταση 
του κειμένου κυμαίνεται από 350 έως 400 λέξεις. 

Το πρώτο (α) θέμα βαθμολογείται με είκοσι πέντε (25) 
μονάδες, το δεύτερο (β) με είκοσι πέντε (25) και το τρίτο 
(γ) με πενήντα (50). Η κατανομή της βαθμολογίας στις 
ερωτήσεις του α' και του β' θέματος, οι οποίες μπορεί 
να αναλύονται σε υποερωτήματα, διαφοροποιείται ανά¬ 
λογα με τον βαθμό της δυσκολίας τους και οι βαθμο¬ 
λογικές μονάδες καθορίζονται κατά τη διατύπωση των 
θεμάτων και ανακοινώνονται γραπτώς στους μαθητές. 

2. Για την εξέταση στο μάθημα της Νέας Ελληνικής 
Γλώσσας της Β' τάξης Ημερησίου Γ ενικού Λυκείου και 
της Γ' τάξης Εσπερινού Γενικού Λυκείου δίνεται στους 
μαθητές σε φωτοαντίγραφο ένα κείμενο περιορισμένης 
έκτασης από τον έντυπο ή/και τον ηλεκτρονικό λόγο 
(βιβλία, εφημερίδες, περιοδικά, διαδίκτυο), που αναφέ- 
ρεται σε κοινωνικά, πολιτικά, πολιτιστικά, επιστημονικά 
ή άλλα θέματα της καθημερινής ζωής και έχει νοηματι¬ 
κή πληρότητα. Το κείμενο σχετίζεται με θέματα με τα 
οποία ασχολήθηκαν οι μαθητές κατά τη διάρκεια του 
σχολικού έτους. 

Οι μαθητές εξετάζονται στα παρακάτω τέσσερα (4) 
θέματα υπό τα στοιχεία α, β, γ, δ. 

Συγκεκριμένα, καλούνται: 

α) να δώσουν σύντομη περίληψη του δοθέντος κειμέ¬ 
νου, η έκταση της οποίας καθορίζεται ανάλογα με την 
έκταση και το νόημα του κειμένου. 

β) να απαντήσουν σε δύο (2) ερωτήσεις που έχουν 
σχέση με: 

ί. την κατανόηση του κειμένου (οπτικές από τις οποίες 
προσεγγίζεται η πραγματικότητα, στόχοι και επιχειρή¬ 
ματα του συγγραφέα, προβληματισμοί που θέτει, θέσεις 
που υποστηρίζει κ.λπ.)· 

ϋ. την οργάνωση του λόγου (διάρθρωση, δομή, διαί¬ 
ρεση, τίτλοι ενοτήτων, συνοχή, ενότητα, αλληλουχία, 
τρόποι ανάπτυξης, συλλογιστική πορεία κ.λπ.)· 

γ) να απαντήσουν σε δύο (2) ερωτήσεις που αφορούν: 

ί. σε σημασιολογικά στοιχεία (σημασίες λέξεων, συ¬ 
νώνυμα, αντώνυμα, σχηματισμός προτάσεων, περιόδων 
ή παραγράφων με συγκεκριμένες λέξεις ή φράσεις, 
αντικατάσταση λέξεων ή φράσεων με σημασιολογικά 
ισοδύναμες κ.λπ.)· 

ϋ. στην επισήμανση της λειτουργίας μορφοσυντακτι- 
κών δομών και υφολογικών στοιχείων του κειμένου που 
σχετίζονται με τους επικοινωνιακούς στόχους του συγ¬ 
γραφέα (ενεργητική ή παθητική σύνταξη, χρήση στίξης, 
γλωσσικές ποικιλίες, αναφορική και ποιητική λειτουργία 
της γλώσσας [δηλωτική και συνυποδηλωτική χρήση], 
στοιχεία προφορικού λόγου, χρήση ειδικού λεξιλογίου, 
είδος κειμένου κ.λπ.)· 

δ) να συνθέσουν δικό τους κείμενο (ενταγμένο σε 
επικοινωνιακό πλαίσιο και το οποίο σχετίζεται θεμα¬ 
τικά με το κείμενο που τους δόθηκε), στο πλαίσιο του 
οποίου απαντούν με πειστική επιχειρηματολογία στα 
ζητούμενα, διατυπώνουν κρίσεις και σχόλια ή αναπτύσ- 

σουν τεκμηριωμένα προσωπικές απόψεις. Η έκταση του 
κειμένου κυμαίνεται από 400 έως 500 λέξεις. 

Το πρώτο (α) θέμα βαθμολογείται με είκοσι (20) μονά¬ 
δες, το δεύτερο (β) και το τρίτο (γ) με δεκαπέντε πέντε 
(15) μονάδες το καθένα και το τέταρτο (δ) με πενήντα 
(50). Η κατανομή της βαθμολογίας στις ερωτήσεις του 
«β» και του «γ» θέματος, οι οποίες μπορεί να αναλύονται 
σε υποερωτήματα, διαφοροποιείται ανάλογα με τον 
βαθμό δυσκολίας τους και οι βαθμολογικές μονάδες 
καθορίζονται κατά τη διατύπωση των θεμάτων και ανα¬ 
κοινώνονται γραπτώς στους μαθητές. 

3. Για την εξέταση στο μάθημα της Νεοελληνικής 
Γλώσσας της Γ' τάξης Ημερησίου Γενικού Λυκείου και 
της Δ' τάξης Εσπερινού Γ ενικού Λυκείου, δίνεται στους 
μαθητές σε φωτοαντίγραφο απόσπασμα κειμένου (δο- 
κιμιακού, λογοτεχνικού, άρθρου κ.τλ.) μιας έως δύο σε¬ 
λίδων από βιβλίο, εφημερίδα ή περιοδικό (ή κατασκευα¬ 
σμένο για το σκοπό της αξιολόγησης) που αναφέρεται 
σε κοινωνικά, πολιτικά, πολιτιστικά, επιστημονικά ή άλλα 
θέματα της καθημερινής ζωής και έχει νοηματική πληρό¬ 
τητα. Το κείμενο αυτό ανταποκρίνεται στην αντιληπτική 
ικανότητα των μαθητών και σχετίζεται άμεσα ή έμμεσα 
με θεματικούς κύκλους οικείους στους μαθητές από τη 
σχολική διδασκαλία. Οι μαθητές καλούνται: 

α) Να δώσουν μια σύντομη περίληψη του κειμένου 
αυτού, της οποίας η έκταση καθορίζεται ανάλογα με 
την έκταση και το νόημα του κειμένου. 

β) Να απαντήσουν σε ερωτήσεις, με τις οποίες ελέγ¬ 
χονται: 

ί. η κατανόηση του κειμένου (ιδεολογικά σημεία του 
κειμένου, επιχειρήματα συγγραφέα, προβλήματα που 
θέτει, κ.τ.λ.) 

ϋ. η οργάνωση του λόγου (διάρθρωση, δομή διαίρεση 
και τιτλοφόρηση ενοτήτων, συνοχή, ενότητα, συλλογι¬ 
στική, κ.τ.λ.) 

ίϋ. τα σημασιολογικά στοιχεία (σημασία λέξεων, συνώ¬ 
νυμα - αντώνυμα, κατασκευή φράσεων ή παραγράφων με 
ορισμένες λέξεις, αντικατάσταση λέξεων ή φράσεων κ.τ.λ.). 

ιν. η ικανότητά τους να αναγνωρίζουν τη λειτουργία 
των μορφοσυντακτικών δομών, καθώς και να χειρίζο¬ 
νται αυτές τις δομές, ανάλογα με τους επικοινωνιακούς 
στόχους του κειμένου. 

γ) Να συντάξουν ένα κείμενο, ενταγμένο σε επικοι- 
νωνιακό πλαίσιο, με το οποίο κρίνουν ή σχολιάζουν 
κάποια σημεία του κειμένου ή αναπτύσσουν προσωπικές 
απόψεις, παίρνοντας αφορμή από το κείμενο. Η έκταση 
της ανάπτυξης αυτής καθορίζεται κατά προσέγγιση, 
χωρίς να υπερβαίνει τις 600 λέξεις. 

Το πρώτο θέμα βαθμολογείται με 25 μονάδες, το 
δεύτερο θέμα βαθμολογείται με 35 μονάδες, οι οποίες 
κατανέμονται σε επιμέρους ερωτήσεις, ενώ το τρίτο 
θέμα βαθμολογείται με 40 μονάδες. 

Κατά τη βαθμολόγηση όλων των θεμάτων λαμβάνεται 
υπόψη η ορθογραφία, η δομή του κειμένου, ο λεξιλογι¬ 
κός πλούτος, η ακρίβεια και η ορθότητα της διατύπωσης 
καθώς και το περιεχόμενο. 

Γ. Λογοτεχνία 

1. Α. Για την εξέταση του μαθήματος της Νέας Ελλη¬ 
νικής Λογοτεχνίας στην Α' Τάξη Ημερησίου και στην 
Α' Τάξη Εσπερινού Γενικού Λυκείου δίνεται στους μα¬ 
θητές αδίδακτο κείμενο, ομοειδές ή ομόθεμο με τις δι¬ 
δακτικές ενότητες που έχουν διδαχθεί («Τα φύλα στη 
λογοτεχνία», «Παράδοση και μοντερνισμός στη νεοελ¬ 
ληνική ποίηση» και «Θέατρο»). 


1. Σε περίπτωση που το κείμενο αναφέρεται στις θεμα¬ 
τικές ενότητες «Τα φύλα στη Λογοτεχνία» και «Θέατρο», 
οι μαθητές καλούνται: 

α) να επισημάνουν τα πρόσωπα που αναφέρονται στο 
κείμενο και να τα εντάξουν στον τόπο και στον χρόνο 
της αφήγησης 1 

β) να διακρίνουν και να περιγράφουν ένα ή δύο λο¬ 
γοτεχνικούς χαρακτήρες, κάνοντας αναφορές στις 
σχέσεις των δύο φύλων, στον κοινωνικό τους ρόλο ή 
σε κοινωνικά στερεότυπα σχετιζόμενα με το θέμα του 
κειμένου, και να αιτιολογήσουν τις απαντήσεις τους με 
αντίστοιχες παραπομπές στο κείμενο- 
γ) να βρουν τον αφηγητή της ιστορίας και να αλ¬ 
λάξουν το πρόσωπο του αφηγητή ώστε να φανεί η 
αντίστοιχη αλλαγή στην οπτική της αφήγησης ή να 
μετατρέψουν το διαλογικό μέρος του κειμένου σε συ¬ 
νεχή αφηγηματικό λόγο 1 

δ) να διατυπώσουν σε μία ή δύο παραγράφους την 
άποψή τους για το περιεχόμενο του κειμένου συσχετί¬ 
ζοντας το με τις αντιλήψεις της εποχής μας. 

Οι ερωτήσεις υπό τα στοιχεία «α» και «β» βαθμολογού¬ 
νται με 50 μονάδες (α = 25 μονάδες + β = 25 μονάδες) 
και συνοδεύουν το αδίδακτο κείμενο. 

Οι ερωτήσεις υπό τα στοιχεία «γ» και «δ» βαθμολο¬ 
γούνται με 50 μονάδες (γ= 25 μονάδες + δ= 25 μονάδες). 

2. Σε περίπτωση που το ποίημα ανήκει στην ενότητα 
«Παράδοση και Μοντερνισμός στη νεοελληνική ποίηση», 
οι μαθητές καλούνται: 

α) να αναγνωρίσουν στο ποίημα γενικά χαρακτηριστι¬ 
κά της παραδοσιακής ή της μοντέρνας ποίησης- 
β) να επισημάνουν στο ποίημα εκφραστικά μέσα και 
εκφραστικούς τρόπους (μεταφορές, παρομοιώσεις, ει¬ 
κόνες, στοιχεία που αφορούν τη γλώσσα, όπως λόγιες, 
λαϊκές ιδιωματικές ή αντιλυρικές λέξεις κ.λπ.) και να 
σχολιάσουν τη λειτουργία τους- 
γ) να επισημάνουν στο ποίημα βασικά χαρακτηριστικά 
του λογοτεχνικού ρεύματος (π.χ. ρομαντισμός, συμβο¬ 
λισμός κ.λπ.) στο οποίο ανήκει 1 
δ) να σχολιάσουν σε μία ή δύο παραγράφους βασικά 
σύμβολα ή θέματα του ποιήματος και να αιτιολογήσουν τις 
απαντήσεις τους με αντίστοιχες παραπομπές στο κείμενο. 

Οι ερωτήσεις υπό τα στοιχεία «α» και «β» βαθμολογού¬ 
νται με 50 μονάδες (α = 25 μονάδες + β = 25 μονάδες) 
και συνοδεύουν το αδίδακτο κείμενο. 

Οι ερωτήσεις υπό τα στοιχεία «γ» και «δ» βαθμολογού¬ 
νται με 50 μονάδες (γ = 25 μονάδες + δ = 25 μονάδες). 

Β. Γ ια την εξέταση στη Νέα Ελληνική Λογοτεχνία στη 
Β' Τάξη Εσπερινού Γενικού Λυκείου δίνεται στους μα¬ 
θητές σε φωτοαντίγραφο πεζό ή ποιητικό κείμενο, που 
περιλαμβάνεται στη διδαχθείσα ύλη, καθώς και αδίδα¬ 
κτο πεζό ή ποιητικό κείμενο ίσης κατά προσέγγιση δυ¬ 
σκολίας με το διδαγμένο, με τις αναγκαίες διευκρινίσεις. 

Οι μαθητές καλούνται να απαντήσουν σε τέσσερα (4) 
θέματα, από τα οποία δύο (2), τα υπό τα στοιχεία «α» 
και «β» συνοδεύουν το αδίδακτο κείμενο, και δύο (2), τα 
υπό τα στοιχεία «γ» και «δ», αναφέρονται στο διδαγμένο 
κείμενο. Τα θέματα αφορούν: 

α) στον ερμηνευτικό σχολιασμό του αδίδακτου λογο¬ 
τεχνικού κειμένου 1 

β) σε παρατηρήσεις επί των εκφραστικών μέσων και 
τρόπων που εμπεριέχονται στο αδίδακτο κείμενο (π.χ. ζη¬ 
τείται από τους μαθητές να βρουν μεταφορές, παρομοι¬ 
ώσεις, εικόνες, στοιχεία που αφορούν τη γλώσσα, όπως 
λόγιες, λαϊκές ιδιωματικές ή αντιλυρικές λέξεις κ,λπ.) 

γ) στον συγγραφέα του διδαγμένου κειμένου και σε 
γραμματολογικά στοιχεία που προκύπτουν άμεσα ή 
έμμεσα από αυτό- 

δ) στον ερμηνευτικό ή αισθητικό σχολιασμό του δι¬ 
δαγμένου κειμένου ή στην ανάπτυξη, σε μία (1) ή δύο 
(2) παραγράφους, χωρίων του. 

Η βαθμολογία κατανέμεται κατά 25% σε κάθε θέμα, 
το οποίο μπορεί να αναλύεται σε δύο ερωτήσεις. Η 
κατανομή της βαθμολογίας στις ερωτήσεις μπορεί να 
διαφοροποιείται ανάλογα με τον βαθμό της δυσκολί¬ 
ας τους και οι βαθμολογικές μονάδες κάθε ερώτησης 
καθορίζονται κατά τη διατύπωση των θεμάτων και ανα¬ 
κοινώνονται γραπτώς στους μαθητές». 

2. Για την εξέταση στο μάθημα της Νέας Ελληνικής 
Λογοτεχνίας της Β' τάξης Ημερησίου Γενικού Λυκεί¬ 
ου και της Γ' τάξης Εσπερινού Γενικού Λυκείου δίνε¬ 
ται στους μαθητές σε φωτοαντίγραφο περιορισμένης 
εκτάσεως πεζό ή ποιητικό κείμενο που περιλαμβάνεται 
στη διδαχθείσα ύλη, καθώς και αδίδακτο περιορισμέ¬ 
νης εκτάσεως πεζό ή ποιητικό κείμενο (ίσης κατά προ¬ 
σέγγιση δυσκολίας με το διδαγμένο), με τις αναγκαίες 
διευκρινίσεις. Το αδίδακτο κείμενο εντάσσεται γραμ¬ 
ματολογικά σε μία από τις ενότητες του οικείου διδα¬ 
κτικού εγχειριδίου (Νέα Αθηναϊκή Σχολή: Η πεζογραφία, 
Νεότερη Λογοτεχνία: Πρώτη ΙΟετία του Μεσοπολέμου, 
Νεότερη Ποίηση, Πεζογραφία: Η πεζογραφία του Με¬ 
σοπολέμου). Οι μαθητές καλούνται να απαντήσουν στα 
παρακάτω τέσσερα (4) θέματα, που μπορεί να αναλύ¬ 
ονται σε δύο (2) ερωτήσεις το καθένα, από τα οποία 
δύο (2), και συγκεκριμένα τα υπό τα στοιχεία «α» και «β», 
συνοδεύουν το αδίδακτο κείμενο, και δύο (2), τα υπό 
τα στοιχεία «γ» και «δ», αναφέρονται στο διδαγμένο 
κείμενο. Τα θέματα αφορούν: 

α) στην κατανόηση του αδίδακτου λογοτεχνικού 
κειμένου, στον ερμηνευτικό σχολιασμό παραγράφων 
ή στίχων του, στην επισήμανση συμβόλων (μυθικών ή 
άλλων), στην αξιολόγηση στάσεων και αντιλήψεων που 
εντοπίζονται σε αυτό, στον χαρακτηρισμό των προσώ¬ 
πων που αναφέρονται στο κείμενο και την ένταξή τους 
στον τόπο και στον χρόνο της αφήγησης κ.λπ. 

β) σε παρατηρήσεις επί των εκφραστικών μέσων και 
τρόπων που εντοπίζονται στο αδίδακτο κείμενο (π.χ. 
ζητείται από τους μαθητές να εντοπίσουν και να σχολι¬ 
άσουν μεταφορές, παρομοιώσεις, επαναλήψεις, εικόνες, 
στοιχεία της γλώσσας, όπως λόγιες, λαϊκές ιδιωματικές 
ή αντιλυρικές λέξεις κ.λπ.) και στην επαλήθευση μιας 
κρίσης σχετικής με το κείμενο (το είδος του, τη λογοτε¬ 
χνική γενιά του δημιουργού ή το λογοτεχνικό ρεύμα στο 
οποίο ανήκει το κείμενο, το ύφος του, τη δομή του κ.λπ.). 

γ) σε γραμματολογικά στοιχεία που προκύπτουν άμε¬ 
σα ή έμμεσα από το διδαγμένο κείμενο και αφορούν 
στο είδος του, στον συγγραφέα, στο λογοτεχνικό ρεύ¬ 
μα στο οποίο εντάσσεται το κείμενο, σε στοιχεία της 
αφήγησης κ.λπ. 

δ) στον ερμηνευτικό ή αισθητικό σχολιασμό του διδαγ¬ 
μένου κειμένου (στην κατανόηση του περιεχομένου, στη 
δομή, στον σχολιασμό φράσεων, στίχων ή παραγράφων, 
στην ανάπτυξη χωρίων σε μία (1) ή δύο (2) παραγράφους, 
σε χαρακτηρισμούς προσώπων, σε στάσεις και αντιλή¬ 
ψεις, σε παρατηρήσεις επί των εκφραστικών μέσων και 
τρόπων, σε απλά υφολογικά στοιχεία κλπ.). 

Η βαθμολογία κατανέμεται κατά 25% σε κάθε θέμα. 
Η κατανομή της βαθμολογίας στις ερωτήσεις των θε¬ 
μάτων μπορεί να διαφοροποιείται ανάλογα με τον βαθ¬ 


μό της δυσκολίας τους και οι βαθμολογικές μονάδες 
κάθε ερώτησης καθορίζονται κατά τη διατύπωση των 
θεμάτων και ανακοινώνονται γραπτώς στους μαθητές. 

3. Η εξέταση στα μαθήματα «Νεοελληνική Λογοτε¬ 
χνία» Γ ενικής Παιδείας και «Λογοτεχνία» της Ομάδας 
Προσανατολισμού Ανθρωπιστικών Σπουδών στη Γ' τάξη 
Ημερησίου Γ ενικού Λυκείου και στη Δ' τάξη Εσπερινού 
Γ ενικού Λυκείου αναφέρεται σε πεζό ή ποιητικό κείμενο 
που περιέχεται στη διδαχθείσα ύλη της αντίστοιχης 
τάξης, το οποίο δίνεται στους μαθητές σε φωτοτυπία, 
μαζί με τις αναγκαίες σημασιολογικές ή άλλες διευκρι¬ 
νίσεις. Το κείμενο συνοδεύεται από πέντε ερωτήσεις 
που αναφέρονται: 

α) στον συγγραφέα του έργου και σε γραμματολογι¬ 
κά στοιχεία που προκύπτουν άμεσα ή έμμεσα από το 
κείμενο (1 ερώτηση), 

β) στη δομή του κειμένου, στην επαλήθευση ή διάψευ¬ 
ση μιας κρίσης με βάση το κείμενο, σε παρατηρήσεις 
επί των εκφραστικών μέσων και τρόπων του κειμένου 
(υφολογική διερεύνηση, αφηγηματικές λειτουργίες, επι¬ 
λογές του δημιουργού σε διάφορα επίπεδα γλωσσικής 
ανάλυσης) (2 ερωτήσεις), 

γ) σε σχολιασμό ή στη σύντομη ανάπτυξη, σε 1-2 παρα¬ 
γράφους, ορισμένων χωρίων του κειμένου (1 ερώτηση), 

δ) σε σχολιασμό αδίδακτου λογοτεχνικού κειμένου το 
οποίο δίνεται στους μαθητές επίσης σε φωτοτυπία και 
είναι ίσης, κατά προσέγγιση, δυσκολίας με το διδαγμένο 
(1 ερώτηση). 

Η ερώτηση α βαθμολογείται με δεκαπέντε (15) μο¬ 
νάδες, οι δύο ερωτήσεις της β' περίπτωσης με είκοσι 
(20) μονάδες η καθεμία, η ερώτηση γ' με είκοσι πέντε 
(25) μονάδες και η ερώτηση δ' με είκοσι (20) μονάδες. 

Σε περίπτωση κατά την οποία μία (1) ερώτηση αναλύ¬ 
εται σε υποερωτήματα, η βαθμολογία που προβλέπεται 
γί αυτήν κατανέμεται ισότιμα στα υποερωτήματα, εκτός 
αν κατά την ανακοίνωση των θεμάτων καθορίζεται δι¬ 
αφορετικός συντελεστής βαρύτητας γί αυτά. 

Δ. Ιστορία 

1. Οι μαθητές στην Α' τάξη Ημερήσιου και Α' και Β' 
τάξεις Εσπερινού Γενικού Λυκείου αξιολογούνται στο 
μάθημα της Ιστορίας με συνδυασμό θεμάτων/ερωτήσε¬ 
ων, που ταξινομούνται σε δύο (2) ομάδες: 

I. Στην ομάδα Α' περιλαμβάνονται δύο (2) θέματα που 
αναλύονται σε επιμέρους ερωτήσεις, με τις οποίες ελέγ¬ 
χονται οι ιστορικές γνώσεις των μαθητών (χρονολογί¬ 
ες, ιστορικές έννοιες, ιστορικά φαινόμενα ή γεγονότα, 
δράση προσώπων κ.λπ.): 

1. Το πρώτο θέμα περιλαμβάνει: α) ερωτήσεις αντικει¬ 
μενικού τύπου (Ι.α), που βαθμολογούνται με δέκα (10) 
μονάδες β) εξήγηση δύο ή τριών ιστορικών όρων/εννοι- 
ών (Ι.β), που βαθμολογείται με δεκαπέντε (15) μονάδες. 

2. Το δεύτερο θέμα περιλαμβάνει δύο ερωτήσεις σύ¬ 
ντομης απάντησης (2.α.) και (2.β.) και βαθμολογείται με 
είκοσι πέντε (25) μονάδες. 

II. Στην ομάδα Β' περιλαμβάνονται δύο (2) θέματα, 
που το καθένα μπορεί να αναλύεται σε δύο επιμέρους 
ερωτήσεις, με τις οποίες ελέγχονται η ικανότητα των 
μαθητών στη σύνθεση των ιστορικών γνώσεων και η 
κριτική προσέγγισή τους (ανάλυση ή σύνθεση αιτίων ή 
συνθηκών, αποτίμηση της δράσης προσώπων, αξιολό¬ 
γηση αποτελεσμάτων, σύγκριση απόψεων, προέκταση 
ιστορικών πληροφοριών κ.λπ.). Τα θέματα αυτής της 
ομάδας επιλέγονται από ενότητες της εξεταστέας ύλης 
διαφορετικές εκείνων από τις οποίες προέρχονται οι 

ερωτήσεις (2.α) και (2.β) της ομάδας Α' και βαθμολογού¬ 
νται αθροιστικά με 50 μονάδες. Στην περίπτωση αυτής 
της ομάδας χρησιμοποιούνται και ερωτήσεις επεξεργα¬ 
σίας ιστορικού υλικού, το οποίο δίνεται στους μαθητές 
φωτοτυπημένο. Το υλικό αυτό προέρχεται από ιστορικές 
μαρτυρίες, αρχαιολογικές μελέτες, έργα τέχνης, φωτο¬ 
γραφίες, στατιστικούς πίνακες, χάρτες, διαγράμματα και 
από όλα εκείνα τα στοιχεία που χρησιμοποιούνται ως 
ιστορικά τεκμήρια ή ως μέσα άντλησης πληροφοριών 
για την εξαγωγή ιστορικών συμπερασμάτων. 

Η βαθμολογία κάθε ερώτησης των παραπάνω θεμά¬ 
των και των δύο ομάδων διαφοροποιείται ανάλογα με 
τον βαθμό δυσκολίας της. Οι βαθμολογικές μονάδες 
καθεμιάς καθορίζονται κατά τη διατύπωση των θεμάτων 
και ανακοινώνονται γραπτώς στους μαθητές. 

2. Οι μαθητές εξετάζονται στο μάθημα της Ιστορίας 
της Β' τάξης Ημερησίου Γενικού Λυκείου με συνδυα¬ 
σμό θεμάτων/ερωτήσεων, που ταξινομούνται σε δύο 
(2) ομάδες: 

I. Στην ομάδα Α' περιλαμβάνονται δύο (2) θέματα που 
αναλύονται σε επιμέρους ερωτήσεις, με τις οποίες ελέγ¬ 
χονται οι ιστορικές γνώσεις των μαθητών (χρονολογί¬ 
ες, ιστορικές έννοιες, ιστορικά φαινόμενα ή γεγονότα, 
δράση προσώπων κ.λπ.): 

1. Το πρώτο θέμα περιλαμβάνει: α) ερωτήσεις αντι¬ 
κειμενικού τύπου (Ι.α), που βαθμολογούνται με δέκα 
(10) μονάδες β) εξήγηση δύο (2) ή τριών (3) ιστορικών 
όρων/εννοιών (Ι.β), που βαθμολογείται με δεκαπέντε 
(15) μονάδες. 

2. Το δεύτερο θέμα περιλαμβάνει δύο ερωτήσεις σύ¬ 
ντομης απάντησης (2.α) και (2.β) και βαθμολογείται με 
είκοσι πέντε (25) μονάδες. 

II. Στην ομάδα Β' περιλαμβάνονται δύο (2) θέματα, που 
το καθένα μπορεί να αναλύεται σε δύο επιμέρους ερω¬ 
τήσεις, με τις οποίες ελέγχονται η ικανότητα των μαθη¬ 
τών στη σύνθεση των ιστορικών γνώσεων και η κριτι¬ 
κή προσέγγισή τους (ανάλυση ή σύνθεση αιτίων ή συν¬ 
θηκών, αποτίμηση της δράσης προσώπων, αξιολόγηση 
αποτελεσμάτων, σύγκριση απόψεων, προέκταση ιστο¬ 
ρικών πληροφοριών κ.λπ.). Προς αποφυγήν επικαλύψε¬ 
ων, τα θέματα αυτής της ομάδας επιλέγονται από την 
εξεταστέα ύλη με τρόπο ώστε να είναι διαφορετικά ως 
προς το γνωστικό τους περιεχόμενο από τις ερωτήσεις 
(2.α) και (2.β) της ομάδας Α' και βαθμολογούνται αθροι¬ 
στικά με πενήντα (50) μονάδες. Στην περίπτωση αυτής 
της ομάδας χρησιμοποιούνται και ερωτήσεις επεξεργα¬ 
σίας ιστορικού υλικού, το οποίο δίνεται στους μαθητές 
φωτοτυπημένο. Το υλικό αυτό προέρχεται από ιστορι¬ 
κές μαρτυρίες, αρχαιολογικές μελέτες, έργα τέχνης, 
φωτογραφίες, στατιστικούς πίνακες, χάρτες, διαγράμ¬ 
ματα και από όλα εκείνα τα στοιχεία που χρησιμοποι¬ 
ούνται ως ιστορικά τεκμήρια ή ως μέσα άντλησης πλη¬ 
ροφοριών για την εξαγωγή ιστορικών συμπερασμάτων. 

Η βαθμολογία κάθε ερώτησης των παραπάνω θεμά¬ 
των και των δύο (2) ομάδων διαφοροποιείται ανάλογα 
με τον βαθμό δυσκολίας της. Οι βαθμολογικές μονάδες 
καθεμιάς καθορίζονται κατά τη διατύπωση των θεμάτων 
και ανακοινώνονται γραπτώς στους μαθητές. 

3. Η Ιστορία ως μάθημα Γενικής Παιδείας και ως μά¬ 
θημα της Ομάδας Προσανατολισμού Ανθρωπιστικών 
Σπουδών και της Ομάδας Προσανατολισμού Σπουδών 
Οικονομίας & Πληροφορικής στη Γ' τάξη Ημερησίου 
Γενικού Λυκείου και στη Δ' τάξη Εσπερινού Γενικού 
Λυκείου εξετάζεται με συνδυασμό ερωτήσεων, οι οποίες 
ταξινομούνται σε δύο ομάδες. 


α) Στην πρώτη ομάδα περιλαμβάνονται δύο θέματα 
που μπορούν να αναλύονται σε ερωτήσεις με τις οποίες 
ελέγχονται οι ιστορικές γνώσεις των μαθητών (ιστορι¬ 
κές έννοιες, ιστορικά γεγονότα, χρονολογίες, δράση 
ιστορικών προσώπων, κοινωνικά, οικονομικά, πολιτικά 
και πολιτιστικά φαινόμενα, κ.τ.λ.) και η κατανόησή τους. 

β) Στη δεύτερη ομάδα περιλαμβάνονται δύο (2) του¬ 
λάχιστον θέματα που απαιτούν σύνθεση ιστορικών γνώ¬ 
σεων και κριτική ικανότητα (αξιολογήσεις ιστορικών 
γεγονότων ή ιστορικών προσώπων, ανάλυση αιτιών ή 
συνθηκών που συντέλεσαν στη διαμόρφωση και εξέλιξη 
σημαντικών ιστορικών φαινομένων κ.τ.λ.). Στην περίπτω¬ 
ση αυτή μπορούν να χρησιμοποιούνται και ερωτήσεις 
επεξεργασίας ιστορικού υλικού, το οποίο δίνεται στους 
μαθητές σε φωτοτυπία. Το υλικό αυτό αφορά γραπτές 
ιστορικές πηγές, εικαστικά έργα, χάρτες, διαγράμματα 
κ.τ.λ. που χρησιμοποιούνται ως αποδεικτικά στοιχεία ή 
ως μέσα άντλησης στοιχείων για την εξαγωγή ιστορι¬ 
κών συμπερασμάτων. 

Η βαθμολογία κατανέμεται κατά 50% σε καθεμία από 
τις ομάδες αυτές. Η κατανομή της βαθμολογίας στις 
ερωτήσεις κάθε ομάδας, μπορεί να διαφοροποιείται 
ανάλογα με το βαθμό δυσκολίας σε καθεμία από αυτές, 
η οποία καθορίζεται κατά τη διατύπωση των θεμάτων 
και ανακοινώνεται στους μαθητές γραπτώς. 

Ε. Λατινικά 

Για την εξέταση στο μάθημα των Λατινικών της Ομά¬ 
δας Προσανατολισμού Ανθρωπιστικών Σπουδών της 
Γ' τάξης Ημερησίου Γ ενικού Λυκείου και της Δ' τάξης 
Εσπερινού Γενικού Λυκείου δίνεται στους μαθητές δι¬ 
δαγμένο κείμενο 10-15 στίχων και ζητείται από αυτούς: 

α) να το μεταφράσουν στη νέα ελληνική γλώσσα. 

β) να απαντήσουν σε τέσσερις παρατηρήσεις: δύο (2) 
γραμματικές και δύο (2) συντακτικές, οι οποίες μπορεί 
να αναλύονται σε υποερωτήματα. 

Η βαθμολογία κατανέμεται ως εξής: 

ί. Μετάφραση κειμένου 40 μονάδες. 

ϋ. Κάθε γραμματική ή συντακτική παρατήρηση 15 μο¬ 
νάδες. 

ΣΤ. Μαθηματικά 

1. Η εξέταση στην Άλγεβρα και τη Γεωμετρία στις Α' 
και Β' τάξεις Ημερησίου Γ ενικού Λυκείου και Α', Β' και 
Γ' τάξεις Εσπερινού Γενικού Λυκείου και στα Μαθημα¬ 
τικά της Ομάδας Προσανατολισμού Θετικών Σπουδών 
της Β' τάξης Ημερησίου Γ ενικού Λυκείου και της Γ' τά¬ 
ξης Εσπερινού Γ ενικού Λυκείου γίνεται ως εξής: 

I. Στους μαθητές δίνονται τέσσερα (4) θέματα από την 
εξεταστέα ύλη, με τα οποία ελέγχεται η γνώση εννοιών 
και ορολογίας, η δυνατότητα αναπαραγωγής γνωστικών 
στοιχείων, η ικανότητα εκτέλεσης γνωστών αλγορίθμων, 
η ικανότητα του μαθητή να αναλύει, να συνθέτει και να 
επεξεργάζεται δημιουργικά ένα δεδομένο υλικό, καθώς 
και η ικανότητα επιλογής και εφαρμογής κατάλληλης 
μεθόδου. 

II. Τα τέσσερα θέματα που δίνονται στους μαθητές 
διαρθρώνονται ως εξής: 

α. Το πρώτο θέμα αποτελείται από δύο μέρη. Το 
πρώτο μέρος περιέχει πέντε (05) ερωτήσεις αντικειμε¬ 
νικού τύπου (πολλαπλής επιλογής, Σωστού - Λάθους, 
αντιστοίχισης) με τις οποίες ελέγχεται η γνώση και η 
κατανόηση των βασικών εννοιών και των σπουδαιότε¬ 
ρων συμπερασμάτων της θεωρίας σε όσο το δυνατόν 
ευρύτερη έκταση της εξεταστέας ύλης. Στο δεύτερο 

μέρος ζητείται η απόδειξη μίας απλής πρότασης (ιδιό¬ 
τητας, λήμματος, θεωρήματος ή πορίσματος), που είναι 
αποδεδειγμένη στο σχολικό εγχειρίδιο. 

β. Το δεύτερο θέμα αποτελείται από μία άσκηση που 
είναι εφαρμογή ορισμών, αλγορίθμων ή προτάσεων (ιδι¬ 
οτήτων, θεωρημάτων, πορισμάτων). 

γ. Το τρίτο θέμα αποτελείται από μία άσκηση που 
απαιτεί από τον μαθητή ικανότητα συνδυασμού και 
σύνθεσης εννοιών και αποδεικτικών ή υπολογιστικών 
διαδικασιών. 

δ. Το τέταρτο θέμα αποτελείται από μία άσκηση ή 
ένα πρόβλημα που η λύση του απαιτεί από τον μαθητή 
ικανότητες συνδυασμού και σύνθεσης γνώσεων, αλλά 
και την ανάληψη πρωτοβουλιών για την ανάπτυξη στρα¬ 
τηγικών επίλυσής του. 

Το δεύτερο, τρίτο και τέταρτο θέμα μπορούν να ανα¬ 
λύονται σε επιμέρους ερωτήματα που διευκολύνουν τον 
μαθητή στη λύση. 

III. Η βαθμολογία κατανέμεται ανά εικοσιπέντε (25) 
μονάδες στο καθένα από τα τέσσερα (4) θέματα. Ει¬ 
δικότερα, στο πρώτο θέμα το πρώτο μέρος βαθμο¬ 
λογείται με δέκα (10) μονάδες, ενώ το δεύτερο μέρος 
βαθμολογείται με δεκαπέντε (15) μονάδες. Στο δεύτερο, 
τρίτο και τέταρτο θέμα η κατανομή της βαθμολογίας 
στα επιμέρους ερωτήματα μπορεί να διαφοροποιείται 
ανάλογα με το βαθμό δυσκολίας τους και καθορίζεται 
στη διατύπωση των θεμάτων. 

2. Η εξέταση στα Μαθηματικά και Στοιχεία Στατιστικής 
ως μάθημα Γ ενικής Παιδείας και στα Μαθηματικά της 
Ομάδας Προσανατολισμού Θετικών Σπουδών και της 
Ομάδας Προσανατολισμού Σπουδών Οικονομίας & Πλη¬ 
ροφορικής στη Γ' τάξη Ημερησίου Γ ενικού Λυκείου και 
στη Δ' τάξη Εσπερινού Γ ενικού Λυκείου γίνεται ως εξής: 

Στους μαθητές δίνονται τέσσερα (4) θέματα από την 
εξεταστέα ύλη, τα οποία μπορούν να αναλύονται σε 
υποερωτήματα, με τα οποία ελέγχεται η δυνατότητα 
αναπαραγωγής γνωστικών στοιχείων, η γνώση εννοιών 
και ορολογίας και η ικανότητα εκτέλεσης γνωστών αλ¬ 
γορίθμων, η ικανότητα του μαθητή να αναλύει, να συν¬ 
θέτει και να επεξεργάζεται δημιουργικά ένα δεδομένο 
υλικό, καθώς και η ικανότητα επιλογής και εφαρμογής 
κατάλληλης μεθόδου. 

Τα τέσσερα θέματα που δίνονται στους μαθητές δι¬ 
αρθρώνονται ως εξής: 

α) Το πρώτο θέμα αποτελείται από ερωτήματα θεωρί¬ 
ας που αφορούν έννοιες, ορισμούς, λήμματα, προτάσεις, 
θεωρήματα και πορίσματα. Με το θέμα αυτό ελέγχεται 
η κατανόηση των βασικών εννοιών, των σπουδαιότερων 
συμπερασμάτων, καθώς και η σημασία τους στην ορ¬ 
γάνωση μιας λογικής δομής. 

β) Το δεύτερο και το τρίτο θέμα αποτελείται το καθέ¬ 
να από μία άσκηση που απαιτεί από το μαθητή ικανό¬ 
τητα συνδυασμού και σύνθεσης εννοιών αποδεικτικών 
ή υπολογιστικών διαδικασιών. 

Η κάθε άσκηση μπορεί να αναλύεται σε επιμέρους 
ερωτήματα. 

γ) Το τέταρτο θέμα αποτελείται από μία άσκηση ή ένα 
πρόβλημα που η λύση του απαιτεί από το μαθητή ικανό¬ 
τητες συνδυασμού και σύνθεσης προηγούμενων γνώσεων, 
αλλά και την ανάληψη πρωτοβουλιών στη διαδικασία επί¬ 
λυσής του. Το θέμα αυτό μπορεί να αναλύεται σε επιμέ¬ 
ρους ερωτήματα, τα οποία βοηθούν το μαθητή στη λύση. 

Η βαθμολογία κατανέμεται ανά είκοσι πέντε (25) μο¬ 
νάδες στο καθένα από τα τέσσερα θέματα. 


Ζ. Φυσική, Χημεία, Βιολογία 

1. Στα μαθήματα Φυσική και Χημεία στις Α' και Β' τά¬ 
ξεις Ημερήσιου Γ ενικού Λυκείου και Α', Β' και Γ' τάξεις 
Εσπερινού Γ ενικού Λυκείου και στο μάθημα Φυσική Ομά¬ 
δας Προσανατολισμού Θετικών Σπουδών της Β' τάξης 
Ημερησίου Γ ενικού Λυκείου και της Γ' τάξης Εσπερινού 
Γ ενικού Λυκείου η εξέταση γίνεται ως εξής: 

1. Στους μαθητές δίνονται τέσσερα (4) θέματα από την 
εξεταστέα ύλη που καθορίζονται ως εξής: 

α) Το πρώτο θέμα αποτελείται από πέντε (5) ερωτή¬ 
σεις αντικειμενικού τύπου, με τις οποίες ελέγχεται η 
γνώση της θεωρίας σε όσο το δυνατόν ευρύτερη έκταση 
της εξεταστέας ύλης. 

β) Το δεύτερο θέμα αποτελείται από δύο (2) ερωτή¬ 
σεις, με τις οποίες ελέγχεται η κατανόηση της θεωρίας 
και οι ικανότητες και δεξιότητες που απέκτησαν οι μα¬ 
θητές κατά την εκτέλεση των εργαστηριακών ασκήσεων 
ή άλλων δραστηριοτήτων που έγιναν στο πλαίσιο του 
μαθήματος. Με τις ερωτήσεις μπορεί να ζητηθεί από 
τους μαθητές να αναπτύξουν την απάντησή τους ή να 
απαντήσουν σε ένα ερώτημα κλειστού τύπου και να 
αιτιολογήσουν την απάντησή τους. 

γ) Το τρίτο θέμα αποτελείται από άσκηση εφαρμογής 
της θεωρίας, η οποία απαιτεί ικανότητα συνδυασμού και 
σύνθεσης εννοιών, θεωριών, τύπων, νόμων και αρχών και 
μπορεί να αναλύεται σε επιμέρους ερωτήματα. 

δ) Το τέταρτο θέμα αποτελείται από ένα πρόβλημα 
ή μία άσκηση, που απαιτεί ικανότητα συνδυασμού και 
σύνθεσης γνώσεων, αλλά και ανάπτυξη στρατηγικής 
για τη διαδικασία επίλυσής του. Το πρόβλημα αυτό ή η 
άσκηση μπορεί να αναλύονται σε επιμέρους ερωτήματα. 

II. Η βαθμολογία κατανέμεται ανά είκοσι πέντε (25) 
μονάδες στο καθένα από τα τέσσερα θέματα. 

Ειδικότερα, στο πρώτο θέμα κάθε μία ερώτηση βαθ¬ 
μολογείται με 5 μονάδες και στο δεύτερο θέμα η πρώτη 
ερώτηση βαθμολογείται με 12 μονάδες και η δεύτερη 
με 13 μονάδες. Στο τρίτο και τέταρτο θέμα η κατανομή 
της βαθμολογίας στα επιμέρους ερωτήματα μπορεί να 
διαφοροποιείται ανάλογα με το βαθμό δυσκολίας και 
καθορίζεται στη διατύπωση των θεμάτων. 

2. Στο μάθημα Βιολογία στις Α' και Β' τάξεις Ημερή¬ 
σιου Γ ενικού Λυκείου και Α', Β' και Γ' τάξεις Εσπερινού 
Γ ενικού Λυκείου οι μαθητές εξετάζονται σε 4 ισόβαθ- 
μα θέματα που έχουν την ακόλουθη μορφή, περιεχό¬ 
μενο και σκοπό: 

Ιο Θέμα: Περιλαμβάνει πέντε (5) ισόβαθμες ανεξάρτη¬ 
τες ερωτήσεις αντικειμενικού τύπου, όπως: πολλαπλής 
επιλογής, σωστού-λάθους, διαζευκτικής απάντησης (από 
τις οποίες ο μαθητής επιλέγει όποια ή όποιες συνεχί¬ 
ζουν ορθά μια ημιτελή φράση) κ.ά. 

Το θέμα αποσκοπεί στον έλεγχο της απόκτησης γνώ¬ 
σεων και της κατανόησης από τον μαθητή βιολογικών 
εννοιών, διαδικασιών ή φαινομένων από ένα ευρύ τμήμα 
της εξεταστέας ύλης. 

2ο Θέμα: Περιλαμβάνει δύο (2) ερωτήσεις οι οποίες 
βαθμολογούνται με δώδεκα (12) και δεκατρείς (13) μο¬ 
νάδες αντίστοιχα. Οι ερωτήσεις αυτές μπορεί να ανα¬ 
λύονται σε επιμέρους υποερωτήματα. 

Τ ο θέμα αποσκοπεί στον έλεγχο της ικανότητας του 
μαθητή να ανακαλεί γνώσεις που έχει αποκτήσει γύρω 
από το εξεταζόμενο θέμα (βιολογική έννοια, διαδικασία 
ή φαινόμενο) και να τις εκθέτει ή/και να τεκμηριώνει τις 
απόψεις του με πληρότητα και σαφήνεια. 

3ο Θέμα: Περιλαμβάνει δύο (2) ερωτήσεις, οι οποίες 
βαθμολογούνται με δώδεκα (12) και δεκατρείς (13) μο¬ 
νάδες αντίστοιχα. Οι ερωτήσεις αυτές μπορεί να ανα¬ 
λύονται σε επιμέρους υποερωτήματα. 

Κάθε μία από τις ερωτήσεις αυτές περιλαμβάνει μια 
απεικόνιση (εικόνα, διάγραμμα ροής, γραφική παράστα¬ 
ση κ.ά.) που μπορεί να αποδίδει μια βιολογική δομή, 
λειτουργία ή φαινόμενο. Η απεικόνιση συνοδεύεται από 
σχετικό επεξηγηματικό κείμενο. 

Ο μαθητής καλείται να απαντήσει σε υποερωτήματα 
που μπορεί να αφορούν στη δομική και λειτουργική 
σχέση των μερών (αν πρόκειται για βιολογική δομή), 
στην έκβασή του ή/και στους παράγοντες που την 
επηρεάζουν (αν πρόκειται για λειτουργία ή βιολογικό 
φαινόμενο) κ.ά. 

Το θέμα αποσκοπεί στον έλεγχο της ικανότητας του 
μαθητή να αξιοποιεί θεωρητικές γνώσεις και δεξιότη¬ 
τες (ανάλυσης, σύνθεσης κ.τ,λ.) που έχει αποκτήσει, 
προκειμένου να εντοπίζει, να αντλεί, να αξιολογεί και 
να επεξεργάζεται πληροφορίες και δεδομένα που του 
παρέχει η απεικόνιση και το επεξηγηματικό κείμενο 
που τη συνοδεύει, ώστε να εξάγει συμπεράσματα και 
να διατυπώνει πλήρεις, σαφείς και στοιχειοθετημένες 
απαντήσεις. 

4ο Θέμα: Περιλαμβάνει δύο (2) ερωτήσεις, οι οποίες 
βαθμολογούνται με δώδεκα (12) και δεκατρείς (13) μο¬ 
νάδες αντίστοιχα. Οι ερωτήσεις αυτές μπορεί να ανα¬ 
λύονται σε επιμέρους υποερωτήματα. 

Κάθε ερώτηση αποτελεί δοκιμασία στην οποία ο 
μαθητής καλείται είτε να διερευνήσει μια πραγματική 
ή υποθετική κατάσταση που περιγράφεται στην εκ¬ 
φώνηση (π.χ. την έκβαση μιας βιολογικής διαδικασίας) 
είτε να επιλύσει ένα πρόβλημα που άπτεται εφαρμογών 
της Βιολογίας στην καθημερινή ζωή του σύγχρονου 
ανθρώπου, είτε να λύσει μια άσκηση εφαρμόζοντας την 
κατάλληλη μεθοδολογία και αξιοποιώντας βιολογικούς 
νόμους και θεωρίες. 

Το θέμα αποσκοπεί στην αξιολόγηση της ικανότητας 
του μαθητή να αξιοποιεί, σε συνδυασμό, γνώσεις και 
δεξιότητες που έχει αποκτήσει από ποικίλες περιοχές 
της ύλης, προκειμένου να διερευνά και να ερμηνεύει 
καταστάσεις ή να επιλύει προβλήματα που σχετίζονται 
με τις εφαρμογές της Βιολογίας στην καθημερινή ζωή. 

3. Η εξέταση στα μαθήματα Φυσική και Χημεία της 
Ομάδας Προσανατολισμού Θετικών Σπουδών στη Γ' 
τάξη Ημερησίου Γ ενικού Λυκείου και στη Δ' τάξη Εσπε¬ 
ρινού Γ ενικού Λυκείου γίνεται ως εξής: 

Στους μαθητές δίνονται τέσσερα (4) θέματα που 
έχουν την παρακάτω μορφή: 

α) Το πρώτο θέμα αποτελείται από ερωτήσεις, με 
τις οποίες ελέγχεται η γνώση της θεωρίας σε όσο το 
δυνατόν ευρύτερη έκταση της εξεταστέας ύλης. 

β) Το δεύτερο θέμα αποτελείται από ερωτήσεις, με 
τις οποίες ελέγχεται η κατανόηση της θεωρίας και η 
κριτική ικανότητα των μαθητών και συγχρόνως οι νοη- 
τικές δεξιότητες που απέκτησαν κατά την εκτέλεση των 
εργαστηριακών ασκήσεων ή άλλων δραστηριοτήτων 
που έγιναν στο πλαίσιο του μαθήματος. 

γ) Το τρίτο θέμα αποτελείται από μία άσκηση εφαρ¬ 
μογής της θεωρίας, η οποία απαιτεί ικανότητα συνδυα¬ 
σμού και σύνθεσης εννοιών, θεωριών, τύπων, νόμων και 
αρχών. Η άσκηση μπορεί να αναλύεται σε επιμέρους 
ερωτήματα. 


δ) Το τέταρτο θέμα αποτελείται από ένα πρόβλημα 
ή μία άσκηση, που απαιτούν ικανότητα συνδυασμού και 
σύνθεσης γνώσεων, αλλά και την ανάπτυξη στρατηγικής 
για τη διαδικασία επίλυσής του. Το πρόβλημα αυτό ή η 
άσκηση μπορεί να αναλύονται σε επιμέρους ερωτήματα. 

Η βαθμολογία κατανέμεται ανά είκοσι πέντε (25) μο¬ 
νάδες στο καθένα από τα τέσσερα θέματα. 

4. Η εξέταση στη Βιολογία ως μάθημα Γενικής Παι¬ 
δείας και Ομάδας Προσανατολισμού Θετικών Σπουδών 
στη Γ' τάξη Ημερησίου Γ ενικού Λυκείου και στη Δ' τάξη 
Εσπερινού Γενικού Λυκείου γίνεται ως εξής: 

Στους μαθητές δίνονται τέσσερα (4) θέματα που 
έχουν ως εξής: 

α) Το πρώτο και δεύτερο θέμα αποτελούνται από ανε¬ 
ξάρτητες ερωτήσεις που στοχεύουν στον έλεγχο της 
απόκτησης γνώσεων και της δυνατότητας παρουσίασης 
και τεκμηρίωσης θεμάτων σχετικών με την εξεταστέα 
ύλη και της κατανόησης από το μαθητή βιολογικών 
εννοιών, διαδικασιών ή φαινομένων. 

β) Το τρίτο θέμα αποτελείται από ερωτήσεις που 
στοχεύουν στον έλεγχο της ικανότητας του μαθητή να 
αξιοποιεί θεωρητικές γνώσεις και δεξιότητες (ανάλυση, 
σύνθεση κ.τ,λ.) για την αξιολόγηση δεδομένων και την 
εξαγωγή συμπερασμάτων. 

γ) Το τέταρτο θέμα αποτελείται από μία άσκηση ή 
ένα πρόβλημα και στοχεύει στον έλεγχο της ικανότητας 
του μαθητή να χρησιμοποιεί, σε συνδυασμό, γνώσεις ή 
δεξιότητες που απέκτησε για την επίλυσή τους. 

Η βαθμολογία κατανέμεται κατά 25 μονάδες στο κα¬ 
θένα από τα τέσσερα θέματα. 

Η. Πολιτική Παιδεία, Βασικές Αρχές Κοινωνικών Επι¬ 
στημών, Γεωλογία & Διαχείριση Φυσικών Πόρων, Κοινω- 
νιολογία, Αρχές Οργάνωσης και Διοίκησης Επιχειρήσε¬ 
ων και Υπηρεσιών, Αρχές Οικονομικής Θεωρίας, Ιστορία 
Κοινωνικών Επιστημών 

1. Για τα μαθήματα Πολιτική Παιδεία (Οικονομία, Πολι¬ 
τικοί Θεσμοί & Αρχές Δικαίου και Κοινωνιολογία) στις 
Α' και Β' τάξεις Ημερησίου Γενικού Λυκείου και Β' και 
Γ' τάξεις Εσπερινού Γ ενικού Λυκείου και Βασικές Αρχές 
Κοινωνικών Επιστημών (Κοινωνιολογία, Οικονομική Επι¬ 
στήμη και Πολιτική Επιστήμη) της Ομάδας Προσανατολι¬ 
σμού Ανθρωπιστικών Σπουδών της Β' τάξης Ημερησίου 
Γ ενικού Λυκείου και Γ' τάξης Εσπερινού Γ ενικού Λυκείου 
η εξέταση περιλαμβάνει δύο ομάδες θεμάτων: 

α) Η πρώτη ομάδα αποτελείται από δύο θέματα με 
ερωτήσεις διαφόρων τύπων, με τις οποίες ελέγχεται 
τόσο η κατοχή των αναγκαίων γνωστικών στοιχείων 
όσο και η κατανόησή τους. Κάθε ένα από τα δύο θέματα 
περιέχει ερωτήσεις διαβαθμισμένης δυσκολίας. 

Το πρώτο θέμα περιλαμβάνει τρεις (3) ερωτήσεις αντι¬ 
κειμενικού τύπου και βαθμολογείται με είκοσι πέντε (25) 
μονάδες. Ειδικότερα, περιλαμβάνει: μία ερώτηση με πέ¬ 
ντε (5) υποερωτήματα Σωστού-Λάθους (5x3=15 Μονάδες) 
και δύο ερωτήσεις πολλαπλής επιλογής, που καθεμία 
βαθμολογείται με πέντε (5) Μονάδες (5x2=10 Μονάδες). 

Το δεύτερο θέμα περιλαμβάνει δύο (2) ερωτήσεις σύ¬ 
ντομης απάντησης και βαθμολογείται με είκοσι πέντε 
(25) μονάδες. Η πρώτη ερώτηση βαθμολογείται με δεκα¬ 
τρείς (13) μονάδες και η δεύτερη με δώδεκα (12) μονάδες. 

β) Η δεύτερη ομάδα περιλαμβάνει δύο θέματα με ερω¬ 
τήσεις με τις οποίες ελέγχεται η ικανότητα συνθετικής 
και κριτικής ανάλυσης και εφαρμογής στην καθημερινή 
πράξη των γνώσεων που απέκτησαν οι μαθητές. Κάθε 
ένα από τα δύο θέματα περιέχει δύο ερωτήσεις δια¬ 
βαθμισμένης δυσκολίας. 

Το πρώτο θέμα περιλαμβάνει δύο (2) ερωτήσεις και 
βαθμολογείται με είκοσι πέντε (25) μονάδες. 

Η πρώτη ερώτηση βαθμολογείται με δεκατρείς (13) 
μονάδες και η δεύτερη με δώδεκα (12) μονάδες. 

Το δεύτερο θέμα περιλαμβάνει δύο (2) ερωτήσεις και 
βαθμολογείται με είκοσι πέντε (25) μονάδες. Η πρώτη 
ερώτηση βαθμολογείται με δεκατρείς (13) μονάδες και 
η δεύτερη με δώδεκα (12) μονάδες. 

2. Για το μάθημα «Γεωλογία & Διαχείριση Φυσικών 
Πόρων» στην Α' τάξη Ημερησίου Γενικού Λυκείου και Α' 
τάξη Εσπερινού Γ ενικού Λυκείου η εξέταση περιλαμβά¬ 
νει δύο ομάδες θεμάτων: 

α) Η πρώτη ομάδα αποτελείται από δύο θέματα με 
ερωτήσεις διαφόρων τύπων, με τις οποίες ελέγχεται 
τόσο η κατοχή των αναγκαίων γνωστικών στοιχείων 
όσο και η κατανόησή τους. 

β) Η δεύτερη ομάδα αποτελείται από δύο θέματα με 
ερωτήσεις με τις οποίες ελέγχεται η ικανότητα συνθε¬ 
τικής και κριτικής ανάλυσης και εφαρμογής στην καθη¬ 
μερινή πράξη των γνώσεων που απέκτησαν οι μαθητές. 

Η βαθμολογία κατανέμεται ανά είκοσι πέντε (25) μο¬ 
νάδες στο καθένα από τα τέσσερα θέματα. Η κατανομή 
της βαθμολογίας στις ερωτήσεις κάθε θέματος, μπορεί 
να διαφοροποιείται ανάλογα με το βαθμό δυσκολίας 
σε καθεμία από αυτές, η οποία κατανομή καθορίζεται 
κατά τη διατύπωση των θεμάτων και ανακοινώνεται 
στους μαθητές γραπτώς. 

3. Η εξέταση στο μάθημα Κοινωνιολογία της Ομά¬ 
δας Προσανατολισμού Ανθρωπιστικών Σπουδών και 
της Ομάδας Προσανατολισμού Σπουδών Οικονομίας & 
Πληροφορικής και στο μάθημα επιλογής Αρχές Οργά¬ 
νωσης και Διοίκησης Επιχειρήσεων και Υπηρεσιών στη 
Γ' τάξη Ημερησίου Γενικού Λυκείου περιλαμβάνει δύο 
ομάδες ερωτήσεων: 

α) Η πρώτη αποτελείται από ερωτήσεις με τις οποίες 
ελέγχεται τόσο η κατοχή των αναγκαίων γνωστικών 
στοιχείων όσο και η κατανόησή τους. 

β) Η δεύτερη αποτελείται από δύο ή τρεις ερωτήσεις 
με τις οποίες ελέγχεται η ικανότητα συνθετικής και κρι¬ 
τικής ανάλυσης και εφαρμογής στην καθημερινή πράξη 
των γνώσεων που απέκτησαν οι μαθητές. 

Η βαθμολογία κατανέμεται κατά 50% σε καθεμία από 
τις ομάδες αυτές. Η κατανομή της βαθμολογίας στις 
ερωτήσεις κάθε ομάδας, μπορεί να διαφοροποιείται 
ανάλογα με το βαθμό δυσκολίας σε καθεμία από αυτές, 
η οποία καθορίζεται κατά τη διατύπωση των θεμάτων 
και ανακοινώνεται στους μαθητές γραπτώς. 

4. Για το μάθημα Αρχές Οικονομικής Θεωρίας της 
Ομάδας Προσανατολισμού Σπουδών Οικονομίας & Πλη¬ 
ροφορικής στη Γ' τάξη Ημερησίου Γ ενικού Λυκείου και 
στη Δ' τάξη Εσπερινού Γ ενικού Λυκείου η εξέταση πε¬ 
ριλαμβάνει τέσσερις ομάδες ερωτήσεων: 

α) Η πρώτη αποτελείται από ερωτήσεις με τις οποίες 
ελέγχεται τόσο η κατοχή των αναγκαίων γνωστικών 
στοιχείων όσο και η κατανόησή τους. 

β) Η δεύτερη αποτελείται από μία ερώτηση με την 
οποία ελέγχεται η ικανότητα σύνθεσης και κριτικής 
ανάλυσης και εφαρμογής στην καθημερινή πράξη των 
γνώσεων που απέκτησαν οι μαθητές. 

γ) Η τρίτη αποτελείται από μία άσκηση, η οποία απαι¬ 
τεί την εφαρμογή τύπων, νόμων ή αρχών για την εξα¬ 
γωγή αποτελεσμάτων και συμπερασμάτων. Η άσκηση 
μπορεί να αναλύεται σε επιμέρους ερωτήματα. 


δ) Η τέταρτη αποτελείται από ένα πρόβλημα, το οποίο 
απαιτεί την ικανότητα συνδυασμού γνώσεων για τον 
υπολογισμό, τη συσχέτιση και αξιολόγηση οικονομικών 
μεγεθών. Το πρόβλημα αυτό μπορεί να αναλύεται σε 
επιμέρους ερωτήματα. 

Η βαθμολογία κατανέμεται κατά 25% σε καθεμία από 
τις ομάδες αυτές. Η κατανομή της βαθμολογίας στις 
ερωτήσεις κάθε ομάδας, μπορεί να διαφοροποιείται 
ανάλογα με το βαθμό δυσκολίας σε καθεμία από αυτές, 
η οποία καθορίζεται κατά τη διατύπωση των θεμάτων 
και ανακοινώνεται στους μαθητές γραπτώς. 

5. Για το μάθημα Ιστορία Κοινωνικών Επιστημών στη 
Γ' τάξη Ημερησίου Γ ενικού Λυκείου η εξέταση περιλαμ¬ 
βάνει δύο ομάδες θεμάτων: 

α) Η πρώτη ομάδα αποτελείται από δύο θέματα με 
ερωτήσεις διαφόρων τύπων, με τις οποίες ελέγχεται 
τόσο η κατοχή των αναγκαίων γνωστικών στοιχείων 
όσο και η κατανόησή τους. Κάθε ένα από τα δύο θέματα 
περιέχει ερωτήσεις διαβαθμισμένης δυσκολίας. 

Το πρώτο θέμα περιλαμβάνει τρεις (3) ερωτήσεις αντι¬ 
κειμενικού τύπου και βαθμολογείται με είκοσι πέντε (25) 
μονάδες. Ειδικότερα, περιλαμβάνει: μία ερώτηση με πέ¬ 
ντε (5) υποερωτήματα Σωστού-Λάθους (5x3=15 Μονάδες) 
και δύο ερωτήσεις πολλαπλής επιλογής, που καθεμία 
βαθμολογείται με πέντε (5) Μονάδες (5x2=10 Μονάδες). 

Το δεύτερο θέμα περιλαμβάνει δύο (2) ερωτήσεις σύ¬ 
ντομης απάντησης και βαθμολογείται με είκοσι πέντε 
(25) μονάδες. Η πρώτη ερώτηση βαθμολογείται με δεκα¬ 
τρείς (13) μονάδες και η δεύτερη με δώδεκα (12) μονάδες. 

β) Η δεύτερη ομάδα θεμάτων περιλαμβάνει δύο θέ¬ 
ματα με ερωτήσεις με τις οποίες ελέγχεται η ικανό¬ 
τητα συνθετικής και κριτικής ανάλυσης και εφαρμογής 
στην καθημερινή πράξη των γνώσεων που απέκτησαν 
οι μαθητές. Κάθε ένα από τα δύο θέματα περιέχει δύο 
ερωτήσεις διαβαθμισμένης δυσκολίας. 

Το πρώτο θέμα περιλαμβάνει δύο (2) ερωτήσεις και 
βαθμολογείται με είκοσι πέντε (25) μονάδες. 

Η πρώτη ερώτηση βαθμολογείται με δεκατρείς (13) 
μονάδες και η δεύτερη με δώδεκα (12) μονάδες. 

Το δεύτερο θέμα περιλαμβάνει δύο (2) ερωτήσεις και 
βαθμολογείται με είκοσι πέντε (25) μονάδες. Η πρώτη 
ερώτηση βαθμολογείται με δεκατρείς (13) μονάδες και 
η δεύτερη με δώδεκα (12) μονάδες. 

Θ. Θρησκευτικά 

1. Η γραπτή προαγωγική εξέταση στα Θρησκευτικά 
στην Α' τάξη Ημερήσιου και Α' και Β' τάξεις Εσπερι¬ 
νού Γ ενικού Λυκείου περιλαμβάνει δύο ομάδες θεμάτων: 

α) Η πρώτη ομάδα αποτελείται από δύο θέματα με 
ερωτήσεις διαφόρων τύπων, με τις οποίες ελέγχεται 
τόσο η κατοχή των αναγκαίων γνωστικών στοιχείων 
όσο και η κατανόησή τους. Κάθε ένα από τα δύο θέματα 
περιέχει ερωτήσεις διαβαθμισμένης δυσκολίας. 

Το πρώτο θέμα περιλαμβάνει πέντε (5) ερωτήσεις 
αντικειμενικού τύπου και βαθμολογείται με είκοσι πέντε 
(25) μονάδες (5x5=25). 

Το δεύτερο θέμα περιλαμβάνει δύο (2) ερωτήσεις σύ¬ 
ντομης απάντησης και βαθμολογείται με είκοσι πέντε 
(25) μονάδες. Η πρώτη ερώτηση βαθμολογείται με δεκα¬ 
τρείς (13) μονάδες και η δεύτερη με δώδεκα (12) μονάδες. 

β) Η δεύτερη ομάδα περιλαμβάνει δύο θέματα με 
αντίστοιχες ερωτήσεις ευρύτερης ανάπτυξης, με τις 
οποίες ελέγχεται η ικανότητα συνθετικής και κριτικής 
ανάλυσης αλλά και διασύνδεσης γνώσεων, γεγονότων 
και διαδικασιών που απέκτησαν οι μαθητές. 

Το πρώτο θέμα περιλαμβάνει μία (1) ερώτηση και βαθ¬ 
μολογείται με είκοσι πέντε (25) μονάδες. 

Το δεύτερο θέμα περιλαμβάνει επίσης μία (1) ερώτηση 
και βαθμολογείται με είκοσι πέντε (25) μονάδες. 

2. Για το μάθημα Θρησκευτικά στη Β' τάξη Ημερησί¬ 
ου Γ ενικού Λυκείου και στη Γ' τάξη Εσπερινού Γ ενικού 
Λυκείου η εξέταση περιλαμβάνει δύο ομάδες θεμάτων: 

α) Η πρώτη ομάδα αποτελείται από δύο θέματα με 
ερωτήσεις διαφόρων τύπων, με τις οποίες ελέγχεται 
τόσο η κατοχή των αναγκαίων γνωστικών στοιχείων 
όσο και η κατανόησή τους. Κάθε ένα από τα δύο θέματα 
περιέχει ερωτήσεις διαβαθμισμένης δυσκολίας. 

Το πρώτο θέμα περιλαμβάνει πέντε (5) ερωτήσεις 
αντικειμενικού τύπου και βαθμολογείται με είκοσι πέντε 
(25) μονάδες (5x5=25). 

Το δεύτερο θέμα περιλαμβάνει δύο (2) ερωτήσεις σύ¬ 
ντομης απάντησης και βαθμολογείται με είκοσι πέντε 
(25) μονάδες. Η πρώτη ερώτηση βαθμολογείται με δέκα 
(10) μονάδες και η δεύτερη με δεκαπέντε (15) μονάδες. 

β) Η δεύτερη ομάδα περιλαμβάνει δύο θέματα με 
αντίστοιχες ερωτήσεις ευρύτερης ανάπτυξης, με τις 
οποίες ελέγχεται η ικανότητα συνθετικής και κριτικής 
ανάλυσης αλλά και διασύνδεσης γνώσεων, γεγονότων 
και διαδικασιών που απέκτησαν οι μαθητές. 

Το πρώτο θέμα περιλαμβάνει μία (1) ερώτηση και βαθ¬ 
μολογείται με είκοσι πέντε (25) μονάδες. 

Το δεύτερο θέμα περιλαμβάνει επίσης μία (1) ερώτηση 
και βαθμολογείται με είκοσι πέντε (25) μονάδες. 

3. Τα Θρησκευτικά στη Γ' τάξη Ημερησίου Γ ενικού 
Λυκείου και στη Δ' τάξη Εσπερινού Γενικού Λυκείου 
εξετάζονται με ερωτήσεις, οι οποίες ταξινομούνται σε 
δύο ομάδες: 

α) Στην πρώτη ομάδα περιλαμβάνονται ερωτήσεις 
που ελέγχουν την κατοχή των γνώσεων που περιλαμ¬ 
βάνονται στην εξεταστέα ύλη και την κατανόησή τους. 

β) Στη δεύτερη ομάδα περιλαμβάνονται δύο ερω¬ 
τήσεις που απαιτούν συνδυασμό γνώσεων και κριτική 
ικανότητα από μέρους των μαθητών. 

Η βαθμολογία κατανέμεται κατά 50% σε καθεμία από 
τις ομάδες αυτές. Η κατανομή της βαθμολογίας στις 
ερωτήσεις κάθε ομάδας, μπορεί να διαφοροποιείται 
ανάλογα με το βαθμό δυσκολίας σε καθεμία από αυτές, 
η οποία καθορίζεται κατά τη διατύπωση των θεμάτων 
και ανακοινώνεται στους μαθητές γραπτώς. 

I. Εφαρμογές Πληροφορικής, Εισαγωγή στις Αρχές 
της Επιστήμης των Η/Υ, Ανάπτυξη Εφαρμογών σε Προ- 
γραμματιστικό Περιβάλλον 

1. Η γραπτή εξέταση στο μάθημα Εφαρμογές Πληρο¬ 
φορικής στην Α' τάξη Ημερήσιου και Α' τάξη Εσπερινού 
Γ ενικού Λυκείου περιλαμβάνει θέματα διαβαθμισμένης 
δυσκολίας και συγκεκριμένα: 

α) δύο (2) θέματα θεωρίας, 

β) δύο (2) θέματα ασκήσεων ή προβλημάτων. 

Τα θέματα θεωρίας αποτελούνται από ερωτήσεις δια¬ 
φόρων τύπων με τις οποίες ελέγχονται η γνώση και η 
κατανόηση της θεωρίας, η κριτική ικανότητα των μα¬ 
θητών, η ικανότητα αξιοποίησης θεωρητικών γνώσεων 
για την αξιολόγηση δεδομένων και την εξαγωγή συ¬ 
μπερασμάτων και η δυνατότητα παρουσίασής τους με 
σωστούς επιστημονικούς όρους και σωστό γραπτό λόγο. 

Τα θέματα ασκήσεων ή προβλημάτων στοχεύουν στον 
έλεγχο της ικανότητας του μαθητή να χρησιμοποιεί, σε 
συνδυασμό, γνώσεις ή δεξιότητες που απέκτησε για 
την επίλυσή τους. 


Η βαθμολογία προκύπτει κατά 50% από τα θέματα 
της θεωρίας (2x25%) και κατά 50% από τις ασκήσεις ή 
τα προβλήματα (2x25%). 

2. Η εξέταση στο μάθημα Εισαγωγή στις Αρχές της 
Επιστήμης των Η/Υ στη Β' τάξη Ημερησίου Γ ενικού Λυ¬ 
κείου και στη Β' τάξη Εσπερινού Γ ενικού Λυκείου γίνεται 
ως εξής: 

ί. Στους μαθητές δίνονται τέσσερα (4) θέματα από την 
εξεταστέα ύλη, με τα οποία ελέγχεται η γνώση και η 
κατανόηση εννοιών και ορολογίας, η κριτική ικανότητα, 
η δυνατότητα αναπαραγωγής γνωστικών στοιχείων, η 
ικανότητα του μαθητή να αναλύει, να συνθέτει και να 
δημιουργεί, συνδυάζοντας γνώσεις ή δεξιότητες που 
απέκτησε για την επίλυσή τους. 

ϋ. Τα τέσσερα θέματα που δίνονται στους μαθητές 
διαρθρώνονται ως εξής: 

α) Το πρώτο θέμα αποτελείται από πέντε (5) ερωτή¬ 
σεις αντικειμενικού τύπου (πολλαπλής επιλογής, Σω¬ 
στού - Λάθους, αντιστοίχισης) με τις οποίες ελέγχεται 
η γνώση και η κατανόηση των βασικών εννοιών και των 
σπουδαιότερων συμπερασμάτων της θεωρίας σε όσο το 
δυνατόν ευρύτερη έκταση της εξεταστέας ύλης. 

β) Το δεύτερο θέμα αποτελείται από δύο (2) ερωτή¬ 
σεις, με τις οποίες ελέγχεται η κατανόηση της θεωρίας 
και οι ικανότητες και δεξιότητες που απέκτησαν οι μα¬ 
θητές κατά την εκτέλεση των εργαστηριακών ασκήσεων 
ή άλλων δραστηριοτήτων που έγιναν στο πλαίσιο του 
μαθήματος. Με τις ερωτήσεις μπορεί να ζητηθεί από 
τους μαθητές να αναπτύξουν την απάντησή τους ή να 
απαντήσουν σε ένα ερώτημα κλειστού τύπου και να 
αιτιολογήσουν την απάντησή τους. 

γ) Το τρίτο θέμα αποτελείται από ένα πρόβλημα ή 
μία άσκηση εφαρμογής της θεωρίας, η οποία απαιτεί 
ικανότητα συνδυασμού και σύνθεσης εννοιών, θεωρι¬ 
ών, εντολών και αρχών και μπορεί να αναλύεται σε 
επιμέρους ερωτήματα που διευκολύνουν τον μαθητή 
στη λύση. 

δ) Το τέταρτο θέμα αποτελείται από ένα πρόβλημα 
ή μία άσκηση, που απαιτεί ικανότητα συνδυασμού και 
σύνθεσης γνώσεων, αλλά και ανάπτυξη στρατηγικής για 
τη διαδικασία δημιουργίας ή επίλυσής του. Το πρόβλημα 
αυτό ή η άσκηση μπορεί να αναλύονται σε επιμέρους 
ερωτήματα που διευκολύνουν τον μαθητή στη λύση. 

Η βαθμολογία κατανέμεται ανά εικοσιπέντε (25) μο¬ 
νάδες στο καθένα από τα τέσσερα (4) θέματα. 

Ειδικότερα, στο πρώτο θέμα κάθε μία ερώτηση βαθ¬ 
μολογείται με πέντε (5) μονάδες και στο δεύτερο θέμα 
η πρώτη ερώτηση βαθμολογείται με δώδεκα (12) μο¬ 
νάδες και η δεύτερη με δεκατρείς (13) μονάδες. Στο 
τρίτο και τέταρτο θέμα η κατανομή της βαθμολογίας 
στα επιμέρους ερωτήματα μπορεί να διαφοροποιείται 
ανάλογα με το βαθμό δυσκολίας και καθορίζεται στη 
διατύπωση των θεμάτων. 

3. Η εξέταση στο μάθημα Ανάπτυξη Εφαρμογών σε 
Προγραμματιστικό Περιβάλλον της Ομάδας Προσανατο¬ 
λισμού Θετικών Σπουδών και της Ομάδας Προσανατολι¬ 
σμού Σπουδών Οικονομίας & Πληροφορικής στη Γ' τάξη 
Ημερησίου Γενικού Λυκείου και στη Δ' τάξη Εσπερινού 
Γ ενικού Λυκείου περιλαμβάνει θέματα θεωρίας και ασκή¬ 
σεων ή προβλημάτων και είναι κλιμακούμενης δυσκολίας. 

α) Τα θέματα θεωρίας αποτελούνται από ερωτήσεις 
διαφόρων τύπων με τις οποίες ελέγχονται η γνώση και 
η κατανόηση της θεωρίας, η κριτική ικανότητα των μα¬ 
θητών, η ικανότητα αξιοποίησης θεωρητικών γνώσεων 

για την αξιολόγηση δεδομένων και την εξαγωγή συ¬ 
μπερασμάτων και η δυνατότητα παρουσίασής τους με 
σωστούς επιστημονικούς όρους και σωστό γραπτό λόγο. 

β) Τα θέματα ασκήσεων ή προβλημάτων στοχεύουν 
στον έλεγχο της ικανότητας του μαθητή να χρησιμοποι¬ 
εί, σε συνδυασμό, γνώσεις ή δεξιότητες που απέκτησε 
για την επίλυσή τους. 

Η εξέταση στο μάθημα αυτό περιλαμβάνει ένα (1) θέμα 
θεωρίας και τρεις (3) ασκήσεις ή προβλήματα σχετικά με 
το περιεχόμενο του μαθήματος και τις εφαρμογές του. 

Η βαθμολογία προκύπτει κατά 40% από το θέμα της 
θεωρίας και κατά 60% (3x20%) από τις ασκήσεις ή τα 
προβλήματα. 

ΙΑ. Ξένες Γλώσσες 

1. Στις Α' και Β' τάξεις Ημερήσιου Γενικού Λυκείου και 
Α', Β' και Γ' τάξεις Εσπερινού Γ ενικού Λυκείου η εξέτα¬ 
ση των ξένων γλωσσών περιλαμβάνει θέματα διαβαθ¬ 
μισμένης δυσκολίας. Τα θέματα των εξετάσεων ορίζο¬ 
νται ως εξής: 

Θέμα 1. Κατανόηση γραπτού λόγου 

Δίδεται στους μαθητές διδαγμένο κείμενο (α) 180-350 
λέξεων για τα Αγγλικά και (β) 150-180 λέξεων για τα 
Γαλλικά και Γερμανικά, το οποίο συνοδεύεται από μία 
δοκιμασία με δέκα (10) ερωτήματα που αποσκοπούν 
στον έλεγχο σφαιρικής κατανόησης ή/και (β) κατανόη¬ 
σης επιμέρους μηνυμάτων/πληροφοριών του κειμένου 
(σύνολο 30%). 

Θέμα 2α. Λεξικογραμματική 

Δίδεται μία (1) δοκιμασία που αποσκοπεί στον έλεγχο 
λεξιλογικής ικανότητας με 10 επιμέρους ερωτήματα για 
την Αγγλική και 5 για την Γαλλική και τη Γερμανική. 
Πρόκειται για ερωτήματα συμπλήρωσης (σύνολο 20%). 

Θέμα 2β. Λεξικογραμματική 

Δίδεται μία (1) δοκιμασία που αποσκοπεί στον έλεγχο 
γραμματικής ικανότητας με 10 επιμέρους ερωτήματα 
για την Αγγλική και 5 για την Γαλλική και τη Γερμανική. 
Πρόκειται για ερωτήματα επιλογής (σύνολο 20%). 

Θέμα 3. Παραγωγή γραπτού λόγου 

Οι μαθητές καλούνται να γράψουν ένα κείμενο, έκτα¬ 
σης 120-150 λέξεων στην Αγγλική και 80-120 λέξεων 
στη Γ αλλική και Γ ερμανική, σύμφωνα με πληροφορίες, 
παροτρύνσεις, ή/και οδηγίες που παρέχονται στην ξένη 
γλώσσα και οι οποίες ορίζουν με σαφήνεια το συγκειμε- 
νικό πλαίσιο της παραγωγής του (δηλαδή ποιος γράφει 
σε ποιον και για ποιον σκοπό) (σύνολο 30%). 

2. Στη Γ' τάξη Ημερησίου Γ ενικού Λυκείου η εξέταση 
των ξένων γλωσσών συνίσταται στα εξής: 

α) Δίνεται στους μαθητές διδαγμένο κείμενο 150-180 
λέξεων και τέσσερις ερωτήσεις κατανόησής του. Κάθε 
ερώτηση μπορεί να αναλύεται σε περισσότερα υποε- 
ρωτήματα. 

β) Δίνονται τέσσερις (4) παρατηρήσεις γραμματικο- 
συντακτικών φαινομένων, μέσα από το κείμενο. Κάθε 
παρατήρηση μπορεί να έχει δύο (2) ως τέσσερα (4) 
ερωτήματα. 

γ) Ο μαθητής καλείται να παραγάγει γραπτό λόγο 
(καθοδηγούμενο ή ελεύθερο) 120-150 λέξεων. 

Η βαθμολογία κατανέμεται κατά 35% στις ερωτήσεις 
της κατηγορίας α' και β' και κατά 30% στην παραγωγή 
γραπτού κειμένου. 

ΙΒ. Ερευνητική Εργασία (Ριό)θοΙ) 

Οι μαθητικές ομάδες κάθε ερευνητικού θέματος υπο¬ 
βάλλουν, μετά την δημόσια παρουσίαση της ερευνη¬ 


τικής εργασίας, προς αξιολόγηση τον ομαδικό φάκε¬ 
λο της Ερευνητικής τους Εργασίας, που περιλαμβάνει 
(α) ερευνητική έκθεση για το θέμα που μελέτησαν, τις 
ερευνητικές διαδικασίες που ακολούθησαν και τα συ¬ 
μπεράσματα της έρευνας, (β) ένα σχετικό με το θέμα 
και τα συμπεράσματά τους τέχνημα (αφίσα, ιστοσελί¬ 
δα, βίντεο, πόστερ, φυλλάδιο, κατασκευή, κ,λπ.) και (γ) 
ό,τι άλλο συμπληρωματικό υλικό σχετικό με την όλη ερ¬ 
γασία τους κρίνουν τα μέλη της ερευνητικής ομάδας. 

Τα κριτήρια αξιολόγησης του ερευνητικού έργου των 
μαθητών αφορούν (α) στην ερευνητική διαδικασία που 
ακολούθησε η ομάδα, (β) στο περιεχόμενο της ερευ¬ 
νητικής εργασίας, (γ) στη γλώσσα και τη δομή της 
ερευνητικής έκθεσης και (δ) στον τρόπο της δημόσιας 
παρουσίασης της ομαδικής εργασίας. Οι τομείς της 
«ερευνητικής διαδικασίας» και του «περιεχομένου» αξι¬ 
ολογούνται με συντελεστή βαρύτητας 30% ο καθένας, 
ενώ οι δύο επόμενοι («Γλώσσα/δομή» και «παρουσίαση») 
με συντελεστή 20% ο καθένας. 

Η αξιολόγηση του ομαδικού έργου γίνεται με βάση 
τον Φάκελο της Ερευνητικής Εργασίας. Με σημείο εκ¬ 
κίνησης το βαθμό της ομαδικής εργασίας γίνεται και η 
βαθμολόγηση των μελών της ομάδας, με βάση το προ¬ 
σωπικό ημερολόγιο, τον ατομικό φάκελο των μελών και 
την προσωπική άποψη των υπεύθυνων εκπαιδευτικών 
για κάθε μέλος. 

Σε περίπτωση που κάποιος μαθητής δεν προάγεται 
στην επόμενη τάξη και δεν έχει προβιβάσιμο βαθμό 
στην ερευνητική εργασία, επιλέγεται το θέμα στο 
οποίο υστέρησε περισσότερο (από τα δυο με τα οποία 
ασχολήθηκε συνολικά κατά τη διάρκεια της σχολικής 
χρονιάς) και ο επιβλέπων εκπαιδευτικός του ορίζει τμή¬ 
ματα της ερευνητικής εργασίας που κρίνει ότι πρέπει 
να επεξεργαστεί εκ νέου. Το Σεπτέμβριο υποβάλλει 
διορθωμένη την εργασία του μαζί με το προσωπικό 
του ημερολόγιο και τον ατομικό του φάκελο προς επα¬ 
ναξιολόγηση. 

ΙΓ. Φιλοσοφία 

Για την εξέταση στο μάθημα Φιλοσοφία στη Β' τάξη 
Ημερησίου Γ ενικού Λυκείου και στη Β' τάξη Εσπερινού 
Γ ενικού Λυκείου δίνονται δύο ομάδες θεμάτων: 

Στην Α' ομάδα περιλαμβάνονται δύο (2) θέματα (με 
ερωτήσεις διαφόρων τύπων), με τα οποία ελέγχεται ο 
βαθμός κατανόησης της διδαχθείσας ύλης (φιλοσοφι¬ 
κών εννοιών, θεωριών κλπ.). 

Στη Β' ομάδα περιλαμβάνονται δύο (2) θέματα, τα 
οποία απαιτούν συνδυασμό γνώσεων, επιχειρηματο¬ 
λογία και τεκμηρίωση, και με τα οποία ελέγχεται η 
ικανότητα του μαθητή για αυτοδύναμη συνθετική και 
κριτική σκέψη, καθώς και η ικανότητά του για προεκτά¬ 
σεις σε σύγχρονους προβληματισμούς. Στις ερωτήσεις 
αυτές ενδείκνυται να δίνονται σύντομα αποσπάσματα 
φιλοσοφικών ή άλλων κειμένων, εικόνες, πολυτροπικά 
κείμενα κ.λπ., με στόχο τη διασάφηση και προέκταση φι¬ 
λοσοφικών θεμάτων που αφορούν στην εξεταστέα ύλη. 

Τα παραπάνω θέματα μπορεί να αναλύονται σε δύο 
(2) ερωτήσεις το καθένα και ορίζονται με τέτοιο τρόπο 
ώστε να αποφεύγονται επικαλύψεις της ύλης. 

Η βαθμολογία κατανέμεται κατά 50% σε κάθε ομάδα 
θεμάτων. Κριτήρια για την αξιολόγηση των θεμάτων της 
ομάδας Β' είναι η εννοιολογική ακρίβεια, η ορθότητα 
και η εγκυρότητα των επιχειρημάτων, η ευστοχία των 
παραδειγμάτων, η έκταση και η πρωτοτυπία του κριτι¬ 
κού προβληματισμού που αναπτύσσεται. 

Η κατανομή της βαθμολογίας στις ερωτήσεις των 
θεμάτων μπορεί να διαφοροποιείται ανάλογα με τον 
βαθμό δυσκολίας τους και οι βαθμολογικές μονάδες 
καθορίζονται κατά τη διατύπωση των θεμάτων και ανα¬ 
κοινώνονται γραπτώς στους μαθητές. 

ΙΔ. Ελληνικός και Ευρωπαϊκός Πολιτισμός 

Οι μαθητές στην Α' τάξη Ημερήσιου και Α' τάξη Εσπε¬ 
ρινού Γενικού Λυκείου αξιολογούνται στο μάθημα «Ελλη¬ 
νικός και Ευρωπαϊκός Πολιτισμός» με συνδυασμό θεμά¬ 
των/ερωτήσεων, που ταξινομούνται σε δύο (2) ομάδες: 

I. Στην ομάδα Α' περιλαμβάνονται δύο (2) θέματα που 
αναλύονται σε επιμέρους ερωτήσεις, με τις οποίες ελέγ¬ 
χονται οι ιστορικές γνώσεις των μαθητών (χρονολογί¬ 
ες, ιστορικές έννοιες, ιστορικά φαινόμενα ή γεγονότα, 
δράση προσώπων κ.λπ.): 

1. Το πρώτο θέμα περιλαμβάνει: α) ερωτήσεις αντικει¬ 
μενικού τύπου (Ι.α), που βαθμολογούνται με δέκα (10) 
μονάδες· β) εξήγηση δύο ή τριών ιστορικών όρων/εννοι- 
ών (Ι.β), που βαθμολογείται με δεκαπέντε (15) μονάδες. 

2. Το δεύτερο θέμα περιλαμβάνει δύο (2) ερωτήσεις 
σύντομης απάντησης (2.α.) και (2.β.) και βαθμολογείται 
με είκοσι πέντε (25) μονάδες. 

II. Στην ομάδα Β' περιλαμβάνονται δύο (2) θέματα, 
που το καθένα μπορεί να αναλύεται σε δύο επιμέρους 
ερωτήσεις, με τις οποίες ελέγχονται η ικανότητα των 
μαθητών στη σύνθεση των ιστορικών γνώσεων και η 
κριτική προσέγγισή τους (ανάλυση ή σύνθεση αιτίων ή 
συνθηκών, αποτίμηση της δράσης προσώπων, αξιολό¬ 
γηση αποτελεσμάτων, σύγκριση απόψεων, προέκταση 
ιστορικών πληροφοριών κ.λπ.). Τα θέματα αυτής της 
ομάδας επιλέγονται από ενότητες της εξεταστέας ύλης 
διαφορετικές εκείνων από τις οποίες προέρχονται οι 
ερωτήσεις (2.α) και (2.β) της ομάδας Α' και βαθμολογού¬ 
νται αθροιστικά με 50 μονάδες. Στην περίπτωση αυτής 
της ομάδας χρησιμοποιούνται και ερωτήσεις επεξεργα¬ 
σίας ιστορικού υλικού, το οποίο δίνεται στους μαθητές 
φωτοτυπημένο. Το υλικό αυτό προέρχεται από ιστορικές 
μαρτυρίες, αρχαιολογικές μελέτες, έργα τέχνης, φωτο¬ 
γραφίες, στατιστικούς πίνακες, χάρτες, διαγράμματα και 
από όλα εκείνα τα στοιχεία που χρησιμοποιούνται ως 
ιστορικά τεκμήρια ή ως μέσα άντλησης πληροφοριών 
για την εξαγωγή ιστορικών συμπερασμάτων. 

Η βαθμολογία κάθε ερώτησης των παραπάνω θεμά¬ 
των και των δύο ομάδων διαφοροποιείται ανάλογα με 
τον βαθμό δυσκολίας της. Οι βαθμολογικές μονάδες 
καθεμιάς καθορίζονται κατά τη διατύπωση των θεμάτων 
και ανακοινώνονται γραπτώς στους μαθητές. 

ΙΕ. Καλλιτεχνική Παιδεία, Ιστορία της Τέχνης 

1. Οι μαθητές στην Α' τάξη Ημερήσιου και Α' τάξη 
Εσπερινού Γ ενικού Λυκείου αξιολογούνται στο μάθημα 
Καλλιτεχνική Παιδεία ως εξής: 

I. «Εικαστικά»: Η γραπτή προαγωγική εξέταση περι¬ 
λαμβάνει δύο ομάδες θεμάτων: 

α) Η πρώτη ομάδα αποτελείται από δύο θέματα με 
ερωτήσεις διαφόρων τύπων, με τις οποίες ελέγχεται 
η κατοχή και η κατανόηση των αναγκαίων γνωστικών 
στοιχείων. 

β) Η δεύτερη ομάδα αποτελείται από δύο θέματα με 
ερωτήσεις με τις οποίες ελέγχεται η ικανότητα συνθετι¬ 
κής και κριτικής ανάλυσης και εφαρμογής των γνώσεων 
που απέκτησαν οι μαθητές. 

Η βαθμολογία κατανέμεται ανά είκοσι πέντε (25) μο¬ 
νάδες στο καθένα από τα τέσσερα θέματα. Η κατανομή 


της βαθμολογίας στις ερωτήσεις κάθε θέματος, μπορεί 
να διαφοροποιείται ανάλογα με το βαθμό δυσκολίας 
σε καθεμία από αυτές, η οποία κατανομή καθορίζεται 
κατά τη διατύπωση των θεμάτων και ανακοινώνεται 
στους μαθητές γραπτώς. 

II. «Μουσική»: Η γραπτή προαγωγική εξέταση περιλαμ¬ 
βάνει δύο ομάδες θεμάτων: 

α) Η πρώτη ομάδα αποτελείται από δύο θέματα με 
ερωτήσεις διαφόρων τύπων, με τις οποίες ελέγχεται 
η κατοχή και η κατανόηση των αναγκαίων γνωστικών 
στοιχείων. 

β) Η δεύτερη ομάδα αποτελείται από δύο θέματα με 
ερωτήσεις με τις οποίες ελέγχεται η ικανότητα συνθετι¬ 
κής και κριτικής ανάλυσης και εφαρμογής των γνώσεων 
που απέκτησαν οι μαθητές. 

Η βαθμολογία κατανέμεται ανά είκοσι πέντε (25) μο¬ 
νάδες στο καθένα από τα τέσσερα θέματα. Η κατανομή 
της βαθμολογίας στις ερωτήσεις κάθε θέματος, μπορεί 
να διαφοροποιείται ανάλογα με το βαθμό δυσκολίας 
σε καθεμία από αυτές, η οποία κατανομή καθορίζεται 
κατά τη διατύπωση των θεμάτων και ανακοινώνεται 
στους μαθητές γραπτώς. 

III. «Στοιχεία Θεατρολογίας»: Η γραπτή προαγωγική 
εξέταση περιλαμβάνει δύο ομάδες θεμάτων: 

α) Η πρώτη ομάδα αποτελείται από δύο θέματα με 
ερωτήσεις διαφόρων τύπων, με τις οποίες ελέγχεται 
η κατοχή και η κατανόηση των αναγκαίων γνωστικών 
στοιχείων. 

β) Η δεύτερη ομάδα αποτελείται από δύο θέματα με 
ερωτήσεις με τις οποίες ελέγχεται η ικανότητα συνθετι¬ 
κής και κριτικής ανάλυσης και εφαρμογής των γνώσεων 
που απέκτησαν οι μαθητές. 

Η βαθμολογία κατανέμεται ανά είκοσι πέντε (25) μο¬ 
νάδες στο καθένα από τα τέσσερα θέματα. Η κατανομή 
της βαθμολογίας στις ερωτήσεις κάθε θέματος, μπορεί 
να διαφοροποιείται ανάλογα με το βαθμό δυσκολίας 
σε καθεμία από αυτές, η οποία κατανομή καθορίζεται 
κατά τη διατύπωση των θεμάτων και ανακοινώνεται 
στους μαθητές γραπτώς. 

2. Η εξέταση στο μάθημα επιλογής Ιστορία της Τέ¬ 
χνης στη Γ' τάξη Ημερησίου Γενικού Λυκείου γίνεται 
με ερωτήσεις οι οποίες ταξινομούνται σε δύο ομάδες. 
Στην πρώτη ομάδα περιλαμβάνονται ερωτήσεις (όχι 
λιγότερες από δύο) που μπορούν να αναλύονται σε 
υποερωτήματα και ελέγχουν την κατοχή των βασικών 
γνώσεων της διδαχθείσας ύλης. Στη δεύτερη ομάδα 
περιλαμβάνονται ερωτήσεις (όχι λιγότερες από δύο) 
που ελέγχουν τη συνθετική και κριτική ικανότητα του 
μαθητή και απαιτούν συνδυασμό γνώσεων (50% της 
βαθμολογίας για κάθε ομάδα ερωτήσεων). 

ΙΣΤ. Ελεύθερο Σχέδιο, Γραμμικό Σχέδιο 

1. Στο Ελεύθερο Σχέδιο η εξέταση συνίσταται στη 
γραφική αναπαράσταση ενός φυσικού αντικειμένου, το 
οποίο τοποθετείται σε ορατό σημείο εντός του χώρου 
εξέτασης. Οι μαθητές σχεδιάζουν με ελεύθερο τρό¬ 
πο και σε συνθήκες διάχυτου φωτισμού το αντικείμε¬ 
νο. Πρέπει να διακρίνουν στο θέμα τους τις αναλογίες 
των αντικειμένων και τις αναλογίες σε σχέση με το όλο 
και να τις παραστήσουν στο χαρτί τους αρμονικά, έτσι 
ώστε να έχουν σαφήνεια και συμμετρία με τα πραγ¬ 
ματικά αντικείμενα. Επίσης να προσέξουν την αρμονία 
μέσα στη σχεδιαστική επιφάνεια. Να αποδώσουν επί¬ 
σης απλοποιημένα σε λίγους τόνους τις φωτεινές και 
σκοτεινές επιφάνειες και τους όγκους που συνθέτουν 

το θέμα. Οι μαθητές μπορούν να χρησιμοποιήσουν μόνο 
μαύρα μολύβια ή άλλα υλικά. 

Η βαθμολόγηση του Ελεύθερου Σχεδίου γίνεται με 
κριτήρια: 

α) Τη δυνατότητα για οργάνωση της σχεδιαστικής 
επιφάνειας, δηλαδή την τοποθέτηση του θέματος και 
τη σύνθεσή του. 

β) Τη σχεδιαστική ακρίβεια των αναλογιών και των 
κλίσεων του θέματος. 

γ) Τις τονικές διαβαθμίσεις του θέματος. 

δ) Τη γενική εικόνα του θέματος. 

2. Στο Γραμμικό Σχέδιο η εξέταση συνίσταται στα 
εξής: 

α) Το αντικείμενο σχεδίασης έχει απλή γεωμετρική 
μορφή (π.χ. απλό αντικείμενο, κτήριο, αρχιτεκτονικό 
μέλος, έπιπλο, κ.τ.λ.). Δίνεται σε αντίγραφο με τη μορ¬ 
φή σκαριφήματος ή σχεδίου με όλες τις απαραίτητες 
πληροφορίες (διαστάσεις, ενδείξεις, τίτλους, παρατη¬ 
ρήσεις κ.τ.λ.). 

β) Ο τρόπος παράστασής του είναι με τη μορφή ορ¬ 
θών προβολών (όψεις, κατόψεις, τομές) αξονομετρικού 
ή συνδυασμών τους. 

γ) Οι μαθητές εξετάζονται στη σχεδίαση κατόψεων, 
όψεων, τομών, αντικειμένων απλών γεωμετρικών μορ¬ 
φών κ.τ,λ., χρησιμοποιώντας τα προβλεπόμενα όργανα, 
μέσα, υλικά και ακολουθώντας τις ισχύουσες συμβάσεις. 

Τα κριτήρια για τη βαθμολόγηση του Γραμμικού Σχε¬ 
δίου είναι τα εξής: 

ί. Η ορθότητα απεικόνισης (π.χ. τεμνόμενα, προβαλ¬ 
λόμενα στοιχεία, ορθή μεταφορά κλίμακας, κ.τ.λ.), που 
αξιολογείται με 30 μονάδες. 

ϋ. Η ποιότητα σχεδίασης (π.χ. πάχος γραμμών, ακρί¬ 
βεια, καθαρότητα σημείων τομής, συναρμογές, κ.τ.λ.), 
που αξιολογείται με 20 μονάδες. 

ιϋ. Η πληρότητα σχεδίασης, που αξιολογείται με 15 
μονάδες. 

ιν. Η γραμματογραφία και άλλες ενδείξεις (π.χ. δια¬ 
γράμμιση, προσανατολισμός, άλλοι συμβολισμοί), που 
αξιολογείται με 15 μονάδες. 

ν. Η οργάνωση θέματος στο χαρτί σχεδίασης, που 
αξιολογείται με 10 μονάδες. 

νι. Γενική εικόνα μονάδες 10. 

ΙΖ. Φυσική Αγωγή 

Στο μάθημα της Φυσικής Αγωγής τα αντικείμενα κρί¬ 
σης είναι πολλά (φυσικές-σωματικές ικανότητες, κινητι- 
κές-αθλητικές γνώσεις, συμμετοχή, ενδιαφέρον, αθλητι¬ 
κό ήθος κ.ά.). Λόγω της ιδιαιτερότητας του μαθήματος 
της Φ.Α., που αποβλέπει και σε άλλους παράπλευρους 
στόχους (όπως ψυχοπαιδαγωγικούς, βιωματικούς, κοι¬ 
νωνικούς κ.ά.), τα εξωγυμναστικά στοιχεία πριμοδοτού- 
νται αρκετά, τόσο για να βοηθήσουν τους μαθητές εκεί¬ 
νους που εξαιτίας κληρονομικών ή άλλων λόγων (π.χ.: 
παχυσαρκία, έλλειψη σωματικών ικανοτήτων κ.ά.) δεν 
μπορούν να έχουν επιδόσεις όσο και για να δημιουρ¬ 
γήσουν κίνητρα για συμμετοχή στο μάθημα, αφού μέσα 
απ’ αυτό θα αποκτηθούν και οι κινητικές συνήθειες (τα 
αθλητικά χόμπι). 

Η βαθμολογία διαμορφώνεται κατά 50% από τα τρία 
εξεταστέα αντικείμενα του αθλήματος ή της κινητικής 
δραστηριότητας που διάλεξαν οι μαθητές και κατά 50% 
από τα άλλα εξωγυμναστικά στοιχεία (παρουσίες, προ¬ 
σπάθεια, ενδιαφέρον κ.ά.). Συμπερασματικά, τα κριτήρια 
που επηρεάζουν τη διαμόρφωση της τελικής βαθμολο¬ 
γίας του μαθήματος της Φ.Α. είναι: 


1. Αθλημα ή Κινητική Δραστηριότητα Επιλογής: 50% 

2. Παρουσίες, προσπάθεια, ενδιαφέρον: 50% 

Σύνολο 100% 

Άρθρο 15 

Γραπτές προαγωγικές και απολυτήριες εξετάσεις 

1. Το πρόγραμμα των προαγωγικών και απολυτηρίων 
εξετάσεων των μαθημάτων ορίζεται από το Σύλλογο 
Διδασκόντων και ανακοινώνεται από τον Διευθυντή του 
Γ ενικού Λυκείου στους μαθητές, πέντε (5) τουλάχιστον 
ημέρες πριν από τη λήξη των μαθημάτων. 

2. Οι γραπτές προαγωγικές και απολυτήριες εξετάσεις 
διενεργούνται με την ευθύνη του Διευθυντή και των 
διδασκόντων σε κάθε Γ ενικό Λύκειο. 

3. Τα θέματα ορίζονται από τους διδάσκοντες το αντί¬ 
στοιχο μάθημα κατά τη διάρκεια του σχολικού έτους, 
σύμφωνα με το άρθρο 14 του παρόντος και είναι κοινά 
για όλα τα τμήματα της τάξης. 

4. Κατ’ εξαίρεση είναι δυνατόν να δοθούν χωριστά 
θέματα, εάν συντρέχει αποχρών λόγος, ο οποίος ανα¬ 
γράφεται σε σημείωση στο έγγραφο που περιέχει τα 
θέματα και παράλληλα συντάσσεται και σχετική πράξη 
στο βιβλίο πράξεων του Διευθυντή του σχολείου. 

5. Εάν δεν δύναται να οριστούν θέματα από τον δι¬ 
δάσκοντα το αντίστοιχο μάθημα κατά τη διάρκεια του 
σχολικού έτους, λόγω σοβαρών προβλημάτων υγείας 
ή σοβαρού κωλύματος που συνιστά ανωτέρα βία, τα 
θέματα ορίζονται από άλλον εκπαιδευτικό της ίδιας 
ειδικότητας ή, εάν δεν υπάρχει, από εκπαιδευτικό που 
έχει σε ανάθεση το αντίστοιχο μάθημα, ο οποίος ορίζε¬ 
ται από τον Διευθυντή του σχολείου. Εάν δεν υπηρετεί 
στη σχολική μονάδα εκπαιδευτικός, ο οποίος έχει σε 
ανάθεση το αντίστοιχο μάθημα, τότε ορίζεται για το 
σκοπό αυτό από τον αρμόδιο Διευθυντή Δ.Ε. άλλος 
εκπαιδευτικός. 

6. Τα θέματα διανέμονται φωτοτυπημένα στους μα¬ 
θητές ή υπαγορεύονται ή γράφονται στον πίνακα σε 
ειδικές περιπτώσεις, κατά την κρίση του Διευθυντή του 
σχολείου. 

7. Οι απαντήσεις των θεμάτων γράφονται από τους 
μαθητές σε φύλλο χαρτιού (κόλλα αναφοράς) που φέ¬ 
ρει τη σφραγίδα του Σχολείου, την υπογραφή του Δι¬ 
ευθυντή και ειδική εκτύπωση για την αναγραφή των 
προκαταρκτικών στοιχείων και της βαθμολογίας του 
γραπτού δοκιμίου. 

8. Οι εξετάσεις διενεργούνται ενώπιον ενός (1) τουλά¬ 
χιστον καθηγητή επιτηρητή σε κάθε αίθουσα, ο οποίος 
μετά τη λήξη της εξέτασης παραλαμβάνει τα γραπτά 
δοκίμια των μαθητών, τα υπογράφει και τα παραδίδει 
με υπογραφή μέσα σε φάκελο στον αρμόδιο για τη 
βαθμολόγησή τους καθηγητή. 

Άρθρο 16 

Ορισμός και υποχρεώσεις επιτηρητών 

1. Με απόφαση του Διευθυντή του Γενικού Λυκείου 
πριν από την έναρξη των εξετάσεων ορίζονται ως επι¬ 
τηρητές εκπαιδευτικοί που υπηρετούν στο σχολείο. 

2. Οι επιτηρητές είναι προσωπικά υπεύθυνοι για την 
τάξη και την επιτήρηση των μαθητών κατά την ώρα της 
εξέτασης και αναφέρουν αμέσως στον Διευθυντή του 
Λυκείου όποιο πρόβλημα προκόψει. Οι επιτηρητές παρα- 
λαμβάνουν από τον Διευθυντή του Λυκείου το φάκελο 
της εξέτασης, εκφωνούν τον κατάλογο των μαθητών, 
σημειώνουν τους απόντες, διανέμουν τα φωτοτυπημένα 

θέματα της εξέτασης και αναγράφουν στον πίνακα τον 
χρόνο έναρξης και λήξης της εξέτασης. Οι επιτηρητές 
απαγορεύεται να παρέχουν οποιαδήποτε διευκρίνιση 
επί των θεμάτων. Κατά την παραλαβή των γραπτών 
δοκιμίων των μαθητών διαγράφουν χιαστί τα κενά δι¬ 
αστήματα, θέτουν την υπογραφή τους στο τέλος του 
κειμένου και διαγράφουν χιαστί τον κενό χώρο κάτω 
από την υπογραφή τους καθώς και αυτόν της τυχόν 
επόμενης λευκής σελίδας. 

3. Οι επιτηρητές κατά την παραλαβή των γραπτών 
δοκιμίων είναι υπεύθυνοι για τον έλεγχο των ατομικών 
στοιχείων των μαθητών ενώπιον τους. 

Άρθρο 17 

Υποχρεώσεις των μαθητών 
κατά τη διάρκεια της εξέτασης 

1. Η κατανομή των μαθητών στις αίθουσες εξέτασης 
γίνεται, με αλφαβητική σειρά, με την ευθύνη του Δι¬ 
ευθυντή του Λυκείου, ο οποίος συντάσσει ονομαστική 
κατάσταση εξεταζομένων σε κάθε αίθουσα. Η τοπο¬ 
θέτηση των μαθητών στις θέσεις και ο έλεγχος είναι 
ευθύνη των επιτηρητών. Παρέκκλιση επιβάλλεται στην 
περίπτωση αδελφών ή συγγενών μαθητών. 

2. Οι μαθητές κατά την είσοδό τους στην αίθουσα της 
εξέτασης δεν επιτρέπεται να φέρουν μαζί τους βιβλία, 
τετράδια, σημειώσεις, κινητά τηλέφωνα, υπολογιστικές 
μηχανές, ηλεκτρονικά μέσα μετάδοσης πληροφοριών 
ή άλλα αντικείμενα, εκτός από αυτά που επιτρέπει ο 
οικείος Σύλλογος Διδασκόντων. Επίσης, δεν επιτρέπεται 
να χρησιμοποιούν διορθωτικό (άΐαηοο). Για τον έλεγχο 
υπεύθυνοι είναι οι επιτηρητές. 

3. Αν ο μαθητής φέρει μαζί του στην αίθουσα στην 
οποία εξετάζεται αντικείμενο ή μέσο από τα αναφερό- 
μενα στην παράγραφο 2 του άρθρου αυτού ή αντιγράφει 
κατά τη διάρκεια της εξέτασης από βιβλίο ή οποιοσδή¬ 
ποτε είδους σημειώσεις ή από γραπτό δοκίμιο άλλου 
εξεταζομένου, ή θορυβεί και δεν συμμορφώνεται με τις 
υποδείξεις των επιτηρητών επιχειρώντας να αντιγράψει 
ή εμποδίζοντας την εξέταση άλλων εξεταζομένων ή δο¬ 
λιεύεται με άλλο τρόπο την εξέτασή του, απομακρύνεται 
από την αίθουσα εξέτασης με αιτιολογημένη απόφαση 
του Διευθυντή του Λυκείου, των επιτηρητών και των 
διδασκόντων το εξεταζόμενο μάθημα. Το γραπτό δο¬ 
κίμιο βαθμολογείται με τον κατώτερο βαθμό μηδέν (0) 
με απόφαση του Διευθυντή του Λυκείου και μετά από 
εισήγηση των διδασκόντων το εξεταζόμενο μάθημα. Ο 
Διευθυντής του Λυκείου, οι επιτηρητές και οι διδάσκο¬ 
ντες το εξεταζόμενο μάθημα πριν από την επιβολή της 
ανωτέρω ποινής καλούν σε προφορική απολογία τον 
μαθητή και συντάσσουν σχετικό πρακτικό που υπογρά¬ 
φεται από τους ανωτέρω. Τα οποιαδήποτε αποδεικτικά 
στοιχεία επισυνάπτονται στο πρακτικό. 

Άρθρο 18 

Βαθμολόγηση των γραπτών δοκιμίων 
των προαγωγικών και απολυτηρίων εξετάσεων 

1. Τα γραπτά δοκίμια των προαγωγικών και απολυτη¬ 
ρίων εξετάσεων διορθώνονται και βαθμολογούνται από 
τον καθηγητή, ο οποίος δίδαξε το αντίστοιχο μάθημα 
κατά τη διάρκεια του σχολικού έτους. 

2. Εάν λόγω σοβαρών προβλημάτων υγείας ή σοβαρού 
κωλύματος που συνιστά ανωτέρα βία δεν είναι δυνατόν 
να πραγματοποιηθεί η διόρθωση και βαθμολόγηση των 
γραπτών από τον διδάσκοντα το αντίστοιχο μάθημα 


κατά τη διάρκεια του σχολικού έτους, τα γραπτά διορ¬ 
θώνονται και βαθμολογούνται από άλλον εκπαιδευτικό 
της ίδιας ειδικότητας ή εάν δεν υπάρχει από εκπαι¬ 
δευτικό που έχει σε ανάθεση το αντίστοιχο μάθημα, 
ο οποίος ορίζεται από τον Διευθυντή του σχολείου. 
Εάν δεν υπηρετεί στη σχολική μονάδα εκπαιδευτικός, 
ο οποίος έχει σε ανάθεση το αντίστοιχο μάθημα, τότε 
ορίζεται για το σκοπό αυτό από τον αρμόδιο Διευθυντή 
Δ.Ε. άλλος εκπαιδευτικός. 

3. Οι βαθμοί παραδίδονται μαζί με τα γραπτά στη Δι¬ 
εύθυνση του Λυκείου το πολύ μέσα σε πέντε (5) ημέρες 
από την ημέρα της εξέτασης κάθε μαθήματος. Ο Διευ¬ 
θυντής του Λυκείου μεριμνά για την καταχώριση της 
βαθμολογίας στα οικεία βιβλία και στον Υπολογιστή του 
Σχολείου. Οι βαθμοί είναι δυνατόν να τροποποιηθούν, 
μόνον εφόσον οι μαθητές υποβάλουν αίτηση αναβαθ¬ 
μολόγησης και η βαθμολογία του γραπτού δοκιμίου 
τροποποιηθεί σύμφωνα με τις κείμενες διατάξεις. 

Άρθρο 19 

Αναβαθμολόγηση γραπτών δοκιμίων 
των προαγωγικών και απολυτηρίων εξετάσεων 
του Γενικού Λυκείου 

Σε αναβαθμολόγηση υπόκεινται τα γραπτά δοκίμια 
των μαθητών του Γενικού Λυκείου με την ακόλουθη 
διαδικασία: 

1. Η αναβαθμολόγηση γίνεται στη Διεύθυνση Δ.Ε., στην 
οποία υπάγεται το αντίστοιχο Λύκειο. 

2. Μέσα σε τρεις (3) εργάσιμες ημέρες από την έκδο¬ 
ση των αποτελεσμάτων οι κηδεμόνες των μαθητών ή 
οι ίδιοι, εφόσον είναι ενήλικοι, μπορούν να υποβάλουν 
αίτηση στο σχολείο, όπου φοιτούν, με την οποία ζητούν 
την αναβαθμολόγηση ενός ή περισσότερων γραπτών 
δοκιμίων. Η αίτηση συνοδεύεται με το προβλεπόμενο 
παράβολο για κάθε γραπτό δοκίμιο. 

3. Οι Διευθυντές των Λυκείων, μόλις λήξει η προθεσμία 
υποβολής των αιτήσεων, διαβιβάζουν στην αρμόδια Δι¬ 
εύθυνση Δ.Ε. τα προς αναβαθμολόγηση γραπτά δοκίμια 
με καλυμμένα το όνομα του μαθητή και τον αρχικό 
βαθμό του καθηγητή. 

4. Με απόφαση του Διευθυντή της οικείας Διεύθυνσης 
Δ.Ε. συγκροτείται τριμελής επιτροπή αναβαθμολόγησης, 
η οποία αποτελείται από δύο καθηγητές της ίδιας ειδι¬ 
κότητας ή που έχουν σε ανάθεση το αντίστοιχο μάθημα 
για το οποίο ζητήθηκε αναβαθμολόγηση, οι οποίοι είναι 
και οι βαθμολογητές της αναβαθμολόγησης και από ένα 
σχολικό σύμβουλο ή καθηγητή Δ.Ε. με βαθμό τουλάχιστον 
Δ', ο οποίος είναι ο αναβαθμολογητής στην περίπτω¬ 
ση που οι βαθμοί των δύο πρώτων διαφέρουν μεταξύ 
τους περισσότερο από δώδεκα (12) μονάδες. Με την ίδια 
απόφαση ορίζεται η ημέρα και η ώρα που θα διεξαχθεί 
η αναβαθμολόγηση. Αν τα προς αναβαθμολόγηση γρα¬ 
πτά δοκίμια είναι περισσότερα από διακόσια (200), στην 
επιτροπή μπορεί να ορίζονται δύο ακόμη καθηγητές της 
ίδιας ειδικότητας ή που έχουν σε ανάθεση το αντίστοιχο 
μάθημα για το οποίο ζητήθηκε αναβαθμολόγηση και να 
κατανέμονται τα γραπτά δοκίμια εξίσου μεταξύ των δύο 
ομάδων βαθμολογητών - αναβαθμολογητών. Την ευθύνη 
του συντονισμού του έργου των επιτροπών αναβαθμολό¬ 
γησης έχει ο Διευθυντής της οικείας Δ/νσης Δ.Ε. 

5. Τα γραπτά δοκίμια βαθμολογούνται-αναβαθμολο- 
γούνται από δύο (2) καθηγητές, οι οποίοι αναγράφουν 
το βαθμό τους στο γραπτό. Πριν από τη βαθμολόγηση 
του γραπτού δοκιμίου από τον δεύτερο βαθμολογητή- 

αναβαθμολογητή επικαλύπτεται με αδιαφανή ταινία ο 
βαθμός του πρώτου, κατά τρόπο ώστε να μην γνωρίζει 
ο δεύτερος το βαθμό που έδωσε ο πρώτος. Αν η δι¬ 
αφορά βαθμολογίας είναι ίση ή μικρότερη των δώδε¬ 
κα (12) μονάδων στην κλίμακα 0-100, τελικός βαθμός 
υπολογιζόμενος στην κλίμακα (0-20) είναι το πηλίκο 
της διαίρεσης του αθροίσματος των βαθμών των δύο 
βαθμολογητών δια του δέκα (10). 

Αν οι βαθμοί των δύο πρώτων βαθμολογητών-αναβαθ- 
μολογητών διαφέρουν μεταξύ τους περισσότερο από 
δώδεκα (12) μονάδες στην κλίμακα 0-100, το γραπτό 
δοκίμιο αναβαθμολογείται και από τρίτο καθηγητή- 
αναβαθμολογητή, αφού προηγουμένως επικαλυφθούν 
με αδιαφανές αυτοκόλλητο οι βαθμοί των δύο πρώτων 
βαθμολογητών-αναβαθμολογητών. 

Σε αυτή την περίπτωση τελικός βαθμός του γραπτού 
δοκιμίου στην κλίμακα (0-20) είναι το πηλίκο της διαί¬ 
ρεσης του αθροίσματος των δύο μεγαλύτερων βαθμών 
εκ των τριών βαθμολογητών δια του δέκα (10). 

Ο τελικός βαθμός της αναβαθμολόγησης είναι ο τε¬ 
λικός γραπτός βαθμός του μαθήματος σε κάθε περί¬ 
πτωση, είτε είναι μεγαλύτερος είτε μικρότερος από 
το βαθμό με τον οποίο είχε αρχικά βαθμολογηθεί το 
γραπτό δοκίμιο από τον οικείο καθηγητή. 

6. Με την ολοκλήρωση της διαδικασίας η αρμόδια 
Διεύθυνση Δ.Ε. συντάσσει σχετικό πρακτικό, στο οποίο 
περιέχεται η οριστική βαθμολογία των γραπτών δοκι¬ 
μίων, το οποίο και αποστέλλει στα Γενικά Λύκεια προ¬ 
έλευσής τους μαζί με τα γραπτά δοκίμια. 

7. Οι μαθητές με αναπηρία και ειδικές εκπαιδευτικές 
ανάγκες σύμφωνα με την με αριθ. πρωτ. Φ.253/155439/ 
Β6/09 απόφαση της υπουργού Παιδείας, δια βίου μάθη¬ 
σης και Θρησκευμάτων (ΦΕΚ 2544 Β730-12-2009) για τους 
οποίους προβλέπεται προφορική εξέταση αντί γραπτής, 
μπορούν, εφόσον το επιθυμούν, να ζητήσουν επανεξέτα¬ 
ση (αναβαθμολόγηση) στα μαθήματα που εξετάσθηκαν. 
Η νέα αυτή εξέταση πραγματοποιείται στο σχολείο φοί¬ 
τησής τους ενώπιον επιτροπής συγκροτούμενης από τον 
Διευθυντή και δύο καθηγητές της ίδιας ειδικότητας ή που 
έχουν σε ανάθεση το αντίστοιχο μάθημα, άλλους από 
αυτούς που διενήργησαν την αρχική εξέταση. Η αίτηση 
για επανεξέταση υποβάλλεται από τους κηδεμόνες των 
μαθητών ή από τους ίδιους, εφόσον είναι ενήλικοι, στο 
σχολείο μέσα σε τρεις (3) ημέρες από την έκδοση των 
αποτελεσμάτων. Η αίτηση συνοδεύεται από το προβλε- 
πόμενο παράβολο για κάθε μάθημα για το οποίο ζητείται 
επανεξέταση. Ο βαθμός της επανεξέτασης προκύπτει 
από το Μ.Ο. των δύο εξεταστών - αναβαθμολογητών και 
είναι ο τελικός γραπτός βαθμός του μαθήματος σε κάθε 
περίπτωση είτε είναι μεγαλύτερος είτε μικρότερος από 
το βαθμό της αρχικής εξέτασης. 

Άρθρο 20 

Μαθητές μη προσερχόμενοι 
στις γραπτές εξετάσεις 

1. Μαθητής που απουσιάζει ή προσέρχεται μετά την 
ανακοίνωση των θεμάτων σε κάθε είδους εξέταση δεν 
γίνεται δεκτός σε αυτήν και βαθμολογείται από το Σύλ¬ 
λογο Διδασκόντων με τον κατώτερο βαθμό «κακώς» 
μηδέν (0). 

2. Κατ’ εξαίρεση των διατάξεων της προηγούμενης 
παραγράφου: 

Μαθητές που απουσιάζουν δικαιολογημένα από την 
εξέταση μαθήματος λόγω ασθένειας ή άλλου αποχρώ- 


ντος λόγου, με αίτηση του κηδεμόνα ή των ιδίων, εφό¬ 
σον είναι ενήλικοι, που υποβάλλεται στον Διευθυντή του 
Λυκείου, εξετάζονται άλλη ημέρα εντός της εξεταστικής 
περιόδου του Ιουνίου, την οποία ορίζει με απόφασή του 
ο Σύλλογος των διδασκόντων. Η ασθένεια βεβαιώνεται 
σύμφωνα με τις διατάξεις της παραγράφου 7 του άρ¬ 
θρου 5 της με αρ. πρωτ. ΣΤ5/71/1986 (Β' 834) απόφασης 
του Υπουργού Παιδείας, Έρευνας και Θρησκευμάτων. 
Οι διατάξεις του εδαφίου αυτού εφαρμόζονται και για 
τους μαθητές που αποχωρούν μετά την ανακοίνωση 
των θεμάτων εξετάσεων λόγω αιφνίδιας και εμφανούς 
ασθένειας, η οποία βεβαιώνεται από ιατρικό πιστοποι¬ 
ητικό Κρατικού Νοσοκομείου ή άλλου δημόσιου φορέα 
υγειονομικής περίθαλψης. Οι μαθητές αυτοί, εάν δεν 
προσέλθουν σε εξετάσεις μέχρι το τέλος Ιουνίου λόγω 
σοβαρών προβλημάτων υγείας ή σοβαρού κωλύματος 
που συνιστά ανωτέρα βία, έχουν τη δυνατότητα να προ¬ 
σέλθουν στην ειδική εξεταστική περίοδο Σεπτεμβρίου 
σε όσα μαθήματα δεν εξετάσθηκαν. Για τους μαθητές 
αυτούς ο Σύλλογος Διδασκόντων δεν προβαίνει σε έκ¬ 
δοση αποτελέσματος την περίοδο του Ιουνίου. Όσοι από 
τους παραπάνω μαθητές, εκτός από τα μαθήματα στα 
οποία δικαιολογημένα απούσιασαν, έχουν συγκεντρώσει 
σε ένα ή και περισσότερα μαθήματα στα οποία έχουν 
ήδη εξετασθεί βαθμό ετήσιας επίδοσης μικρότερο του 
9,5 μπορούν να προσέλθουν στις εξετάσεις της ειδικής 
εξεταστικής περιόδου Σεπτεμβρίου και στα μαθήματα 
αυτά. Στην περίπτωση αυτή πρέπει οι ίδιοι οι μαθητές, 
αν είναι ενήλικοι, ή οι κηδεμόνες τους να καταθέσουν 
υπεύθυνη δήλωση στον Διευθυντή του οικείου Λυκείου 
εντός τριών (3) ημερών από την έκδοση των αποτελε¬ 
σμάτων. Στην υπεύθυνη δήλωση αναγράφεται ρητά ότι 
οι μαθητές αυτοί θα εξετασθούν στην εξεταστική πε¬ 
ρίοδο Σεπτεμβρίου, εκτός από τα μαθήματα στα οποία 
δικαιολογημένα απούσιασαν και σε όλα τα μαθήματα 
στα οποία συγκέντρωσαν βαθμό ετήσιας επίδοσης μι¬ 
κρότερο του 9,5. Στις παραπάνω διατάξεις υπάγονται 
και μαθητές στρατεύσιμοι ή συμμετέχοντες σε διεθνείς 
αθλητικές διοργανώσεις. 

Άρθρο 21 

Φύλαξη γραπτών δοκιμίων 

Τα γραπτά δοκίμια των μαθητών αρχειοθετούνται και 
φυλάσσονται στο σχολείο ως τις 15 Μάίου του επόμενου 
σχολικού έτους, οπότε καταστρέφονται με πράξη του 
Διευθυντή. 

ΚΕΦΑΛΑΙΟ Δ' 

ΑΠΟΤΕΛΕΣΜΑΤΑ ΤΗΣ ΕΤΗΣΙΑΣ ΕΠΙΔΟΣΗΣ 
ΤΟΥ ΜΑΘΗΤΗ 

Άρθρο 22 

Εξαγωγή του βαθμού 
ετήσιας επίδοσης κατά μάθημα 

1. Γ ια όλες τις τάξεις του Γ ενικού Λυκείου ο βαθμός 
ετήσιας επίδοσης του μαθητή σε κάθε μάθημα γραπτώς 
εξεταζόμενο είναι ο Μέσος Όρος του ετήσιου προφο¬ 
ρικού βαθμού με τον αντίστοιχο βαθμό των γραπτών 
εξετάσεων και εκφράζεται ως δεκαδικός με προσέγγιση 
δεκάτου. 

2. Ο βαθμός ετήσιας επίδοσης στα μαθήματα που 
αποτελούν κλάδους είναι ο Μ.Ο. των βαθμών των μα- 
θημάτων-κλάδων και γράφεται ως δεκαδικός με προ¬ 
σέγγιση δεκάτου. 

3. Για τα μαθήματα που δεν εξετάζονται γραπτώς, 
βαθμός ετήσιας επίδοσης είναι ο ετήσιος προφορικός 
βαθμός του μαθήματος. 

4. Σε περίπτωση που για οποιονδήποτε λόγο λείπει 
ένας από τους τετραμηνιαίους βαθμούς, αναπληρώνεται 
από αυτόν που υπάρχει. 

5. Σε περίπτωση που για οποιονδήποτε λόγο δεν κατα¬ 
τεθεί βαθμολογία ενός μαθήματος σε κανένα τετράμηνο 
και εφόσον η φοίτηση του μαθητή κριθεί επαρκής, ο 
Διευθυντής του σχολείου συγκροτεί υπό την προεδρία 
του τριμελή επιτροπή από δύο καθηγητές της ίδιας 
ειδικότητας ή που έχουν σε ανάθεση το αντίστοιχο 
μάθημα, η οποία διενεργεί ειδική προφορική εξέταση 
στην ύλη του Β' τετραμήνου το αργότερο την επομένη 
ημέρα από τη λήξη των μαθημάτων του Β' τετραμή¬ 
νου. Το αποτέλεσμα αυτής της εξέτασης αποτελεί τον 
ετήσιο προφορικό βαθμό του μαθήματος και δίνεται με 
προσέγγιση δεκάτου. 

Άρθρο 23 

Εξαγωγή του βαθμού προαγωγής ή απόλυσης 
(Γενικός Μέσος Όρος, Γ.Μ.Ο.). 

1. Ο Γ ενικός Μέσος Όρος (Γ.Μ.Ο.) προκύπτει από τον 
Μ.Ο. των βαθμών ετήσιας επίδοσης του μαθητή όλων 
των γραπτώς εξεταζόμενων μαθημάτων συμπεριλαμ¬ 
βανομένου και του μαθήματος της Ερευνητικής Εργα¬ 
σίας, όπου αυτό διδάσκεται, και εκφράζεται με προ¬ 
σέγγιση δεκάτου. Η βαθμολογία του κάθε μαθητή στην 
«Ερευνητική Εργασία» προκύπτει ως ο μέσος όρος της 
αντίστοιχης βαθμολογίας του στα δυο τετράμηνα και 
εκφράζεται με προσέγγιση δεκάτου. 

2. Οι μαθητές της Γ' τάξης Γ ενικού Λυκείου που έχουν 
επιλέξει και δεύτερο μάθημα επιλογής εξετάζονται γρα¬ 
πτώς και στα δύο μαθήματα και ο βαθμός των μαθημά¬ 
των αυτών υπολογίζεται για την εξαγωγή του Γ ενικού 
Μέσου Όρου. 

3. Ο βαθμός ετήσιας επίδοσης των μαθητών στα μα¬ 
θήματα που δεν εξετάζονται γραπτώς αναγράφεται στο 
Απολυτήριό τους ή στο οικείο αποδεικτικό, καθώς και 
στα υπηρεσιακά βιβλία. 

Άρθρο 24 

Αντιστοιχία τάξεων Εσπερινού Γενικού Λυκείου 

Οι διατάξεις του παρόντος διατάγματος ισχύουν 
ανάλογα και για τους μαθητές των Εσπερινών Γ ενικών 
Λυκείων. Κατά την εφαρμογή των διατάξεων αυτών στα 
Εσπερινά Γ ενικά Λύκεια, όπου αναφέρεται Α' τάξη νοού¬ 
νται οι Α' και Β' τάξεις του Εσπερινού Γ ενικού Λυκείου, 
όπου αναφέρεται Β' τάξη νοείται Γ' τάξη του Εσπερινού 
Γενικού Λυκείου και όπου αναφέρεται Γ' τάξη νοείται 
Δ' τάξη του Εσπερινού Γ ενικού Λυκείου. 

Άρθρο 25 

Βαθμός Απολυτηρίου Γενικού Λυκείου 

1. Βαθμός Απολυτηρίου του Γενικού Λυκείου είναι ο 
Γ.Μ.Ο. της Γ' τάξης Ημερησίου Γ ενικού Λυκείου ή της Δ' 
τάξης Εσπερινού Γενικού Λυκείου. Το απολυτήριο του 
Γ ενικού Λυκείου εκδίδεται μια φορά και δεν αλλάζει. Τ α 
απολυτήρια των Ιδιωτικών Γ ενικών Λυκείων θεωρούνται 
και επικυρώνονται από τον Διευθυντή Δευτεροβάθμιας 
Εκπαίδευσης, εκτός από τα απολυτήρια που εκδίδονται 
από τα αναγνωρισμένα ως ισότιμα προς τα δημόσια 
ιδιωτικά σχολεία πρωτοβάθμιας και δευτεροβάθμιας 
εκπαίδευσης. 


2. Στο απολυτήριο του Γ ενικού Λυκείου αναγράφονται 
εκτός από τον γενικό βαθμό (Γ.Μ.Ο.), η Ομάδα Προσανα¬ 
τολισμού που παρακολούθησε ο μαθητής και ο βαθμός 
ετήσιας επίδοσής του σε όλα τα μαθήματα της τάξης. 

Άρθρο 26 

Προαγωγή, απόλυση και απόρριψη μαθητών 

1. Για την προαγωγή των μαθητών των Α' και Β' τά¬ 
ξεων Ημερησίου Γενικού Λυκείου και των Α', Β' και Γ' 
τάξεων Εσπερινού Γ ενικού Λυκείου απαιτείται γενικός 
μέσος όρος τουλάχιστον εννέα και πέντε δέκατα (9,5), 
ο οποίος προκύπτει από τον Μ.Ο. των βαθμών ετήσιας 
επίδοσης του μαθητή όλων των γραπτώς εξεταζόμενων 
μαθημάτων συμπεριλαμβανομένου και του μαθήματος 
της Ερευνητικής Εργασίας, όπου αυτό διδάσκεται. 

2. Για την απόλυση των μαθητών της Γ' τάξης Ημε¬ 
ρησίου Γενικού Λυκείου και της Δ' τάξης Εσπερινού 
Γ ενικού Λυκείου απαιτείται γενικός μέσος όρος τουλά¬ 
χιστον εννέα και πέντε δέκατα (9,5), ο οποίος προκύπτει 
από τον Μ.Ο. των βαθμών ετήσιας επίδοσης του μαθητή 
όλων των γραπτώς εξεταζόμενων μαθημάτων. 

3. Αν οι μαθητές όλων των τάξεων του Ημερήσιου και 
του Εσπερινού Γ ενικού Λυκείου δεν επιτύχουν το γενικό 
μέσο όρο των προηγούμενων παραγράφων, παραπέ- 
μπονται σε ειδική εξεταστική περίοδο τον Σεπτέμβριο 
του ιδίου έτους με τον τρόπο και τη διαδικασία των 
προαγωγικών ή απολυτηρίων εξετάσεων στα μαθήματα 
στα οποία ο βαθμός ετήσιας επίδοσής τους είναι μικρό¬ 
τερος του εννέα και πέντε δέκατα (9,5) και αν ύστερα 
από την ειδική εξεταστική περίοδο του Σεπτεμβρίου οι 
μαθητές δεν επιτύχουν τον γενικό μέσο όρο προαγωγής 
ή απόλυσης επαναλαμβάνουν τη φοίτησή τους. 

4. Ειδικώς, οι μαθητές της Γ' τάξης του Ημερήσιου 
Γ ενικού Λυκείου και της Δ' τάξης του Εσπερινού Γ ενικού 
Λυκείου, οι οποίοι δεν επιθυμούν να επαναλάβουν τη 
φοίτησή τους, δύνανται να προσέλθουν στις απολυτήρι¬ 
ες εξετάσεις της τελευταίας τάξης το αμέσως επόμενο 
ή οποιοδήποτε άλλο σχολικό έτος, χωρίς να φοιτήσουν 
στην αντίστοιχη τάξη και εξετάζονται προφορικά και 
γραπτά στα μαθήματα και στην ύλη που εξετάζονται 
οι μαθητές που φοιτούν στη Γ' τάξη Ημερήσιου ΓΕΛ 
και στη Δ' τάξη Εσπερινού ΓΕΛ το συγκεκριμένο σχο¬ 
λικό έτος. Τα ανωτέρω ισχύουν από την εξεταστική 
περίοδο του Σεπτεμβρίου 2016 και για τους μαθητές 
που φοίτησαν κατά τα παρελθόντα σχολικά έτη στη Γ' 
τάξη του Ημερήσιου Γενικού Λυκείου και στη Δ' τάξη 
του Εσπερινού Γ ενικού Λυκείου και δεν έχουν απολυθεί. 

5. Στην περίπτωση που εξάγεται για μαθητή των Α' 
και Β' τάξεων Ημερησίου Γ ενικού Λυκείου και των Α', Β' 
και Γ' τάξεων Εσπερινού Γ ενικού Λυκείου απορριπτικό 
αποτέλεσμα σε κλάδο/κλάδους μαθήματος και ο συ¬ 
νολικός βαθμός στο μάθημα ως μέσος όρος των βαθ¬ 
μών των κλάδων είναι επίσης απορριπτικός, ο μαθητής 
αυτός παραπέμπεται μόνο στον κλάδο/στους κλάδους 
του μαθήματος στον οποίον/στους οποίους υστέρησε. 

Άρθρο 27 

Κατατακτήριες εξετάσεις των «κατ’ ιδίαν 
διδαχθέντων» και των στρατεύσιμων μαθητών 

1. Στην κατηγορία των κατ’ ιδίαν διδαχθέντων μα¬ 
θητών υπάγονται οι μαθητές που αναφέρονται στην 
παρ. 1 του άρθρου 7 του Ν. 1894/1990 (Α' 110), όπως 
αντικαταστάθηκε από την παρ. 4 του άρθρου 46 του 
Ν. 2413/1996 (Α' 124). 

2. Οι αποφάσεις με αριθμό 24945/1973 (ΦΕΚ 314 Β'), 
48661/1974 (ΦΕΚ 607 Β'), 42373/1976 (ΦΕΚ 652 Β'), Γ2/ 
3922/28.12.1984 (ΦΕΚ 3 Β'/07.01.1985), Γ2/3031/22.10.1985 
(ΦΕΚ 726 Β'), Γ2/3560/25.9.1989 (ΦΕΚ 720 Β') του Υπουρ¬ 
γείου Παιδείας, οι οποίες καθορίζουν τις παθήσεις των 
μαθητών που δικαιολογούν την υπαγωγή τους στην 
κατηγορία των κατ’ ιδίαν διδαχθέντων, εξακολουθούν 
να ισχύουν. 

3α. Ως προς τα απαιτούμενα δικαιολογητικά για την 
υπαγωγή μαθητών στην κατηγορία των κατ’ ιδίαν διδα- 
χθέντων, όταν πρόκειται για λόγους υγείας, θα πρέπει 
οι κηδεμόνες τους ή οι ίδιοι αν είναι ενήλικες, με την 
αίτησή τους να προσκομίσουν στο σχολείο φοίτησης 
πρόσφατη σχετική ιατρική γνωμάτευση από Δημόσιο 
Νοσοκομείο, η οποία φέρει σφραγίδα από: ί) Συντονι¬ 
στή Διευθυντή Κλινικής του Εθνικού Συστήματος Υγείας 
(Ε.Σ.Υ.) ή μ) νόμιμα εκτελούντα χρέη Συντονιστή Διευθυ¬ 
ντή Κλινικής του Εθνικού Συστήματος Υγείας (Ε.Σ.Υ.) ή 
ιϋ) Διευθυντή Πανεπιστημιακής Κλινικής ή από Δημόσιο 
Κέντρο Υγείας στην περιοχή του μαθητή, η οποία φέρει 
σφραγίδα του Διευθυντή του Κέντρου. 

β. Ως προς τα απαιτούμενα δικαιολογητικά για την 
υπαγωγή μαθητών στην κατηγορία των κατ’ ιδίαν διδα- 
χθέντων, λόγω παραμονής τους στο εξωτερικό, ισχύει 
η παρ. 11 του άρθρου 5 της υπ’ αριθμ. ΣΤ5/71/01-12-1986 
υπουργικής απόφασης (ΦΕΚ 834 Β'). 

4. Οι «κατ’ ιδίαν διδαχθέντες μαθητές» και οι στρα¬ 
τεύσιμοι εξετάζονται προφορικά και γραπτά κατά την 
εξεταστική περίοδο Μάΐου-Ιουνίου στα μαθήματα της 
αντίστοιχης τάξης του Λυκείου, στην οποία ζητούν την 
εξέταση, στην ίδια εξεταστέα ύλη και στα ίδια θέματα 
με τους υπόλοιπους μαθητές. Η προφορική εξέταση 
προηγείται της γραπτής και διενεργείται σύμφωνα με 
πρόγραμμα που καταρτίζεται από το σχολείο ενώπιον 
τριμελούς επιτροπής, με πρόεδρο τον Διευθυντή ή τον 
Υποδιευθυντή του σχολείου και μέλη δύο καθηγητές 
της ίδιας ειδικότητας ή που έχουν σε ανάθεση το αντί¬ 
στοιχο μάθημα. Ο μέσος όρος των βαθμών των δύο 
καθηγητών είναι ο προφορικός βαθμός του μαθητή στο 
εξεταζόμενο μάθημα. Η γραπτή εξέταση γίνεται σύμφω¬ 
να με τις διατάξεις του παρόντος διατάγματος. Ειδικά 
στο μάθημα «Ερευνητική Εργασία (Ριό)θο{)» οι μαθητές 
αυτής της κατηγορίας δεν αξιολογούνται. 

5. Τα γραπτά δοκίμια των μαθητών αυτών βαθμολο¬ 
γούνται και αναβαθμολογούνται με την ίδια διαδικασία 
που ακολουθείται για τα γραπτά των μαθητών της τά¬ 
ξης στην οποία υποβάλλονται σε εξέταση. 

6. Οι μαθητές αυτοί προάγονται ή απολύονται σύμ¬ 
φωνα με τις διατάξεις του άρθρου 26 του παρόντος 
διατάγματος. 

7. Όπου απαιτείται επιλογή μαθημάτων ή προτίμηση 
Ομάδας προσανατολισμού, κατατίθεται από τον εν¬ 
διαφερόμενο σχετική Δήλωση του Ν. 1599/1986 στον 
Διευθυντή του Λυκείου. 

8. Οι υπαγόμενοι στις διατάξεις του παρόντος άρθρου 
υποβάλλουν τα απαιτούμενα δικαιολογητικά και σχετική 
αίτηση στο οικείο σχολείο τουλάχιστον δέκα (10) ημέρες 
πριν από τη λήξη των μαθημάτων του Β' Τετραμήνου. 

Άρθρο 28 

Μαθητές από Ξένα Σχολεία 

1. Μαθητές, κάτοχοι ενδεικτικού ή αποδεικτικού 
σπουδών ή άλλου σχετικού αποδεικτικού στοιχείου 
της μαθητικής κατάστασής τους του ξένου σχολείου 


που λειτουργεί στο εξωτερικό και είναι αντίστοιχο των 
σχολείων Δευτεροβάθμιας Εκπαίδευσης που λειτουρ¬ 
γούν στην Ελλάδα, εγγράφονται χωρίς κατατακτήρια 
εξέταση οποτεδήποτε κατά τη διάρκεια του διδακτικού 
έτους σε αντίστοιχη τάξη των δημόσιων ή ιδιωτικών 
σχολείων Δευτεροβάθμιας Εκπαίδευσης της Ελλάδας, 
η οποία καθορίζεται από τον Διευθυντή της οικείας 
Διεύθυνσης Δευτεροβάθμιας Εκπαίδευσης. 

2Α. Οι μαθητές της προηγούμενης παραγράφου που 
φοίτησαν επί δύο τουλάχιστον πλήρη και συνεχή δι¬ 
δακτικά έτη σε σχολείο του εξωτερικού, πριν από την 
εγγραφή τους σε σχολείο της Ελλάδας, κατά το πρώτο 
έτος της φοίτησής τους στο ελληνικό σχολείο στην Α' 
τάξη Ημερησίου και Α' και Β' τάξεις Εσπερινού Γενικού 
Λυκείου: 

α. δεν βαθμολογούνται σε κάθε διακριτό διδακτέο 
αντικείμενο - κλάδο του μαθήματος «Ελληνική Γλώσ¬ 
σα» και 

β. στα υπόλοιπα μαθήματα εξετάζονται προφορικά 
με βαθμολογική βάση το επτά και πέντε δέκατα (7,5). 

Οι μαθητές αυτοί κατά το δεύτερο έτος της φοίτησής 
τους στο ελληνικό σχολείο εξετάζονται: 

α. προφορικά σε κάθε διακριτό διδακτέο αντικείμενο- 
κλάδο του μαθήματος «Ελληνική Γλώσσα» με βαθμολο¬ 
γική βάση το επτά και πέντε δέκατα (7,5) και 
β. στα υπόλοιπα μαθήματα εξετάζονται γραπτά με 
βαθμολογική βάση το εννέα και πέντε δέκατα (9,5). 

2Β. Οι μαθητές της παραγράφου 1 του άρθρου αυτού 
που φοίτησαν για ένα τουλάχιστον πλήρες διδακτικό 
έτος σε σχολείο του εξωτερικού, πριν από την εγγραφή 
τους σε σχολείο της Ελλάδας, που είναι αντίστοιχο των 
σχολείων Δευτεροβάθμιας Εκπαίδευσης που λειτουρ¬ 
γούν στην Ελλάδα, κατά το πρώτο έτος της φοίτησής 
τους στο Ελληνικό σχολείο στην Α' τάξη Ημερησίου και 
Α' και Β' τάξεις Εσπερινού Γ ενικού Λυκείου εξετάζονται: 

α. προφορικά σε κάθε διακριτό διδακτέο αντικείμενο - 
κλάδο του μαθήματος «Ελληνική Γλώσσα» με βαθμολο¬ 
γική βάση το επτά και πέντε δέκατα (7,5) και 
β. στα υπόλοιπα μαθήματα εξετάζονται γραπτά με 
βαθμολογική βάση το εννέα και πέντε δέκατα (9,5). 

2Γ. Οι μαθητές της περ. 2Α του άρθρου αυτού μετά το 
δεύτερο έτος της φοίτησής τους στο ελληνικό σχολείο 
και οι μαθητές της περ. 2Β του άρθρου αυτού μετά το 
πρώτο έτος φοίτησής τους στο ελληνικό σχολείο εξε¬ 
τάζονται, βαθμολογούνται και προάγονται, όπως προ- 
βλέπεται από τις διατάξεις του παρόντος διατάγματος 
για τους μαθητές της ημεδαπής. 

2Δ. Οι μαθητές Α' τάξης Ημερησίου και Α' και Β' τά¬ 
ξεων Εσπερινού Γενικού Λυκείου που εμπίπτουν στις 
διατάξεις της παρ. 1 και της περίπτωσης 2Α του πα¬ 
ρόντος άρθρου προάγονται όταν έχουν επιτύχει τη 
βαθμολογική βάση, που προβλέπεται από τις διατάξεις 
του παρόντος διατάγματος κατά περίπτωση ως εξής: 

α) Κατά το πρώτο έτος της φοίτησής τους σε Ελλη¬ 
νικό Γ ενικό Λύκειο εφαρμόζονται οι διατάξεις της πα¬ 
ραγράφου 1 του άρθρου 26 του παρόντος διατάγματος, 
με παράλληλη μείωση του Γ ενικού μέσου όρου εννέα 
και πέντε δέκατα (9,5) κατά δύο (2) μονάδες. 

β) Κατά το δεύτερο έτος της φοίτησής τους σε Ελλη¬ 
νικό Γ ενικό Λύκειο εφαρμόζονται οι διατάξεις της πα¬ 
ραγράφου 1 του άρθρου 26 του παρόντος διατάγματος, 
με παράλληλη μείωση του Γενικού μέσου όρου εννέα 
και πέντε δέκατα (9,5) κατά μία (1) μονάδα. 

2Ε. Οι μαθητές Α' τάξης Ημερησίου και Α' και Β' τά¬ 
ξεων Εσπερινού Γενικού Λυκείου που εμπίπτουν στις 
διατάξεις της παραγράφου 1 και της περίπτωσης 2Β 
του άρθρου αυτού και φοιτούν σε Ελληνικό Γενικό Λύ¬ 
κειο προάγονται όταν έχουν επιτύχει τη βαθμολογική 
βάση, που προβλέπεται από τις διατάξεις του παρόντος 
διατάγματος ως εξής: 

Για τους μαθητές αυτούς εφαρμόζονται οι διατάξεις 
της παραγράφου 1 του άρθρου 26 του παρόντος δια¬ 
τάγματος, με παράλληλη μείωση του Γενικού μέσου 
όρου εννέα και πέντε δέκατα (9,5) κατά μία (1) μονάδα. 

3Α. Οι μαθητές της παρ. 1 του παρόντος άρθρου που 
φοίτησαν επί δύο τουλάχιστον πλήρη και συνεχή δι¬ 
δακτικά έτη σε σχολείο του εξωτερικού, πριν από την 
εγγραφή τους σε σχολείο της Ελλάδας, κατά το πρώτο 
έτος της φοίτησής τους στο ελληνικό σχολείο στη Β' 
τάξη Ημερησίου Γ ενικού Λυκείου και Γ' τάξη Εσπερινού 
Γ ενικού Λυκείου: 

α. δεν βαθμολογούνται σε κάθε διακριτό διδακτέο 
αντικείμενο - κλάδο του μαθήματος «Ελληνική Γλώσσα» 
και στο μάθημα «Αρχαία Ελληνική Γλώσσα και Γραμ- 
ματεία» της Ομάδας Προσανατολισμού Ανθρωπιστικών 
Σπουδών και 

β. στα υπόλοιπα μαθήματα εξετάζονται προφορικά 
με βαθμολογική βάση το επτά και πέντε δέκατα (7,5). 

Οι μαθητές αυτοί κατά το δεύτερο έτος της φοίτησής 
τους στο ελληνικό σχολείο εξετάζονται: 

α. προφορικά σε κάθε διακριτό διδακτέο αντικείμε¬ 
νο- κλάδο του μαθήματος «Ελληνική Γλώσσα» και στο 
μάθημα «Αρχαία Ελληνική Γλώσσα και Γραμματεία» της 
Ομάδας Προσανατολισμού Ανθρωπιστικών Σπουδών με 
βαθμολογική βάση το επτά και πέντε δέκατα (7,5) και 
β. στα υπόλοιπα μαθήματα εξετάζονται γραπτά με 
βαθμολογική βάση το εννέα και πέντε δέκατα (9,5). 

3Β. Οι μαθητές της παραγράφου 1 του άρθρου αυτού 
που φοίτησαν για ένα τουλάχιστον πλήρες διδακτικό 
έτος σε σχολείο του εξωτερικού, πριν από την εγγραφή 
τους σε σχολείο της Ελλάδας, που είναι αντίστοιχο των 
σχολείων Δευτεροβάθμιας Εκπαίδευσης που λειτουρ¬ 
γούν στην Ελλάδα, κατά το πρώτο έτος της φοίτησής 
τους στο Ελληνικό σχολείο στη Β' τάξη Ημερησίου Γ ε¬ 
νικού Λυκείου και Γ' τάξη Εσπερινού Γενικού Λυκείου 
εξετάζονται: 

α. προφορικά σε κάθε διακριτό διδακτέο αντικείμε¬ 
νο - κλάδο του μαθήματος «Ελληνική Γλώσσα» και στο 
μάθημα «Αρχαία Ελληνική Γλώσσα και Γ ραμματεία» της 
Ομάδας Προσανατολισμού Ανθρωπιστικών Σπουδών με 
βαθμολογική βάση το επτά και πέντε δέκατα (7,5) και 
β. στα υπόλοιπα μαθήματα εξετάζονται γραπτά με 
βαθμολογική βάση το εννέα και πέντε δέκατα (9,5) 

3Γ. Οι μαθητές της περ. 3Α του άρθρου αυτού μετά το 
δεύτερο έτος της φοίτησής τους στο ελληνικό σχολείο 
και οι μαθητές της περ. 3Β του άρθρου αυτού μετά το 
πρώτο έτος φοίτησής τους στο ελληνικό σχολείο εξε¬ 
τάζονται, βαθμολογούνται και προάγονται, όπως προ- 
βλέπεται από τις διατάξεις του παρόντος διατάγματος 
για τους μαθητές της ημεδαπής. 

3Δ. Οι μαθητές Β' τάξης Ημερησίου Γ ενικού Λυκείου 
και Γ' τάξης Εσπερινού Γ ενικού Λυκείου που εμπίπτουν 
στις διατάξεις της παρ. 1 και της περίπτωσης 3Α του 
παρόντος άρθρου προάγονται όταν έχουν επιτύχει τη 
βαθμολογική βάση, που προβλέπεται από τις διατάξεις 
του παρόντος διατάγματος κατά περίπτωση ως εξής: 


α) Κατά το πρώτο έτος της φοίτησής τους σε Ελλη¬ 
νικό Γενικό Λύκειο εφαρμόζονται οι διατάξεις της πα¬ 
ραγράφου 1 του άρθρου 26 του παρόντος διατάγματος, 
με παράλληλη μείωση του Γενικού μέσου όρου εννέα 
και πέντε δέκατα (9,5) κατά δύο (2) μονάδες. 

β) Κατά το δεύτερο έτος της φοίτησής τους σε Ελλη¬ 
νικό Γενικό Λύκειο εφαρμόζονται οι διατάξεις της πα¬ 
ραγράφου 1 του άρθρου 26 του παρόντος διατάγματος, 
με παράλληλη μείωση του Γενικού μέσου όρου εννέα 
και πέντε δέκατα (9,5) κατά μία (1) μονάδα. 

3Ε. Οι μαθητές Β' τάξης Ημερησίου Γ ενικού Λυκείου 
και Γ' τάξης Εσπερινού Γ ενικού Λυκείου που εμπίπτουν 
στις διατάξεις της παραγράφου 1 και της περίπτωσης 
3Β του άρθρου αυτού και φοιτούν σε Ελληνικό Γ ενικό 
Λύκειο προάγονται όταν έχουν επιτύχει τη βαθμολογική 
βάση, που προβλέπεται από τις διατάξεις του παρόντος 
διατάγματος ως εξής: 

Γ ια τους μαθητές αυτούς εφαρμόζονται οι διατάξεις 
της παραγράφου 1 του άρθρου 26 του παρόντος δια¬ 
τάγματος, με παράλληλη μείωση του Γενικού μέσου 
όρου εννέα και πέντε δέκατα (9,5) κατά μία (1) μονάδα. 

4Α. Οι μαθητές της παρ. 1 του παρόντος άρθρου που 
φοίτησαν επί δύο τουλάχιστον πλήρη και συνεχή δι¬ 
δακτικά έτη σε σχολείο του εξωτερικού, πριν από την 
εγγραφή τους σε σχολείο της Ελλάδας, κατά το πρώτο 
έτος της φοίτησής τους στο ελληνικό σχολείο στην Γ' 
τάξη Ημερησίου Γ ενικού Λυκείου και Δ' τάξη Εσπερινού 
Γ ενικού Λυκείου: 

α. δεν βαθμολογούνται στα μαθήματα «Νεοελληνική 
Γλώσσα» και «Νεοελληνική Λογοτεχνία» (Γενικής Παιδεί¬ 
ας) και «Αρχαία Ελληνική Γλώσσα» και «Λογοτεχνία» της 
Ομάδας Προσανατολισμού Ανθρωπιστικών Σπουδών και 
β. στα υπόλοιπα μαθήματα εξετάζονται προφορικά 
με βαθμολογική βάση το επτά και πέντε δέκατα (7,5). 

Οι μαθητές αυτοί κατά το δεύτερο έτος της φοίτησής 
τους στο ελληνικό σχολείο εξετάζονται: 

α. προφορικά στα μαθήματα «Νεοελληνική Γλώσσα» 
και «Νεοελληνική Λογοτεχνία» (Γενικής Παιδείας) και 
«Αρχαία Ελληνική Γλώσσα» και «Λογοτεχνία» της Ομά¬ 
δας Προσανατολισμού Ανθρωπιστικών Σπουδών με 
βαθμολογική βάση το επτά και πέντε δέκατα (7,5) και 
β. στα υπόλοιπα μαθήματα εξετάζονται γραπτά με 
βαθμολογική βάση το εννέα και πέντε δέκατα (9,5). 

4Β. Οι μαθητές της παραγράφου 1 του άρθρου αυτού 
που φοίτησαν για ένα τουλάχιστον πλήρες διδακτικό 
έτος σε σχολείο του εξωτερικού, πριν από την εγγραφή 
τους σε σχολείο της Ελλάδας, που είναι αντίστοιχο των 
σχολείων Δευτεροβάθμιας Εκπαίδευσης που λειτουργούν 
στην Ελλάδα, κατά το πρώτο έτος της φοίτησής τους στο 
Ελληνικό σχολείο στην Γ' τάξη Ημερησίου Γενικού Λυκεί¬ 
ου και Δ' τάξη Εσπερινού Γ ενικού Λυκείου εξετάζονται: 

α. προφορικά στα μαθήματα «Νεοελληνική Γλώσσα» 
και «Νεοελληνική Λογοτεχνία» (Γενικής Παιδείας) και 
«Αρχαία Ελληνική Γλώσσα» και «Λογοτεχνία» της Ομά¬ 
δας Προσανατολισμού Ανθρωπιστικών Σπουδών με 
βαθμολογική βάση το επτά και πέντε δέκατα (7,5) και 
β. στα υπόλοιπα μαθήματα εξετάζονται γραπτά με 
βαθμολογική βάση το εννέα και πέντε δέκατα (9,5) 

4Γ. Οι μαθητές της περ. 4Α του άρθρου αυτού μετά το 
δεύτερο έτος της φοίτησής τους στο ελληνικό σχολείο 
και οι μαθητές της περ. 4Β του άρθρου αυτού μετά το 
πρώτο έτος φοίτησής τους στο ελληνικό σχολείο εξε¬ 
τάζονται, βαθμολογούνται και απολύονται, όπως προ- 
βλέπεται από τις διατάξεις του παρόντος διατάγματος 
για τους μαθητές της ημεδαπής. 

4Δ. Οι μαθητές Γ' τάξης Ημερησίου Γενικού Λυκείου 
και Δ' τάξης Εσπερινού Γ ενικού Λυκείου που εμπίπτουν 
στις διατάξεις της παρ. 1 και της περίπτωσης 4Α του 
παρόντος άρθρου απολύονται όταν έχουν επιτύχει τη 
βαθμολογική βάση, που προβλέπεται από τις διατάξεις 
του παρόντος διατάγματος κατά περίπτωση ως εξής: 

α) Κατά το πρώτο έτος της φοίτησής τους σε Ελληνι¬ 
κό Γ ενικό Λύκειο εφαρμόζονται οι διατάξεις της παρα¬ 
γράφου 2 του άρθρου 26 του παρόντος διατάγματος, 
με παράλληλη μείωση του Γενικού μέσου όρου εννέα 
και πέντε δέκατα (9,5) κατά δύο (2) μονάδες. 

β) Κατά το δεύτερο έτος της φοίτησής τους σε Ελλη¬ 
νικό Γ ενικό Λύκειο εφαρμόζονται οι διατάξεις της παρα¬ 
γράφου 2 του άρθρου 26 του παρόντος διατάγματος, 
με παράλληλη μείωση του Γενικού μέσου όρου εννέα 
και πέντε δέκατα (9,5) κατά μία (1) μονάδα. 

4Ε. Οι μαθητές Γ' τάξης Ημερησίου Γ ενικού Λυκείου 
και Δ' τάξης Εσπερινού Γ ενικού Λυκείου που εμπίπτουν 
στις διατάξεις της παραγράφου 1 και της περίπτωσης 
4Β του άρθρου αυτού και φοιτούν σε Ελληνικό Γ ενικό 
Λύκειο απολύονται όταν έχουν επιτύχει τη βαθμολογική 
βάση, που προβλέπεται από τις διατάξεις του παρόντος 
διατάγματος ως εξής: 

Για τους μαθητές αυτούς εφαρμόζονται οι διατάξεις 
της παραγράφου 2 του άρθρου 26 του παρόντος δι¬ 
ατάγματος, με παράλληλη μείωση του Γενικού μέσου 
όρου εννέα και πέντε δέκατα (9,5) κατά μία (1) μονάδα. 

5. Οι μαθητές του άρθρου αυτού στα μαθήματα για 
τα οποία προβλέπεται προφορική εξέταση εξετάζονται 
σύμφωνα με την παρ. 2 του άρθρου μόνου της υπ’ αριθμ. 
Φ.253/155439/Β6/16-12-2009 υπουργικής απόφασης (Β' 
2544). 

6. Στους αποφοίτους του άρθρου αυτού χορηγείται 
απολυτήριο Γενικού Λυκείου, στο οποίο αναγράφεται 
ότι χορηγήθηκε σύμφωνα με τις διατάξεις του παρό¬ 
ντος άρθρου. 

Άρθρο 29 

Χαρακτηρισμός φοίτησης και συνέπειες 
στην προαγωγή και απόλυση μαθητών 

1. Η φοίτηση όλων των μαθητών των Γ ενικών Λυκείων 
χαρακτηρίζεται με πράξη του Συλλόγου των διδασκό¬ 
ντων καθηγητών την ημέρα που λήγουν τα μαθήματα 
ως επαρκής ή ανεπαρκής, με βάση το σύνολο των απου¬ 
σιών που σημειώθηκαν κατά τη διάρκεια του διδακτικού 
έτους, σε συνδυασμό με την ετήσια προφορική επίδοση 
σε όλα τα μαθήματα. 

2. Επαρκής χαρακτηρίζεται η φοίτηση στην περίπτωση 
κατά την οποία: 

α) Το σύνολο των απουσιών του μαθητή, που σημει¬ 
ώθηκε κατά το λήγον διδακτικό έτος, δεν υπερβαίνει 
τις πενήντα (50), ανεξάρτητα από τους λόγους πραγ¬ 
ματοποίησής τους. 

β) Το σύνολο των απουσιών του μαθητή δεν υπερ¬ 
βαίνει τις εκατόν δεκατέσσερις (114), από τις οποίες 
οι πάνω από τις πενήντα (50) είναι δικαιολογημένες 
σύμφωνα με το Π.δ. 485/1983 (Α' 184). 

Οι ανωτέρω επιπλέον απουσίες δικαιολογούνται από 
τον γονέα-κηδεμόνα του μαθητή, αν ο μαθητής είναι 
ανήλικος. Ο κηδεμόνας κάθε μαθητή που απούσιασε 
για λόγους υγείας από το σχολείο περισσότερο από 
δύο ημέρες προσκομίζει στο σχολείο για τη δικαιο- 
λόγηση των απουσιών βεβαίωση δημόσιου νοσηλευ¬ 
τικού ιδρύματος ή οποιουδήποτε ιδιώτη γιατρού που 
να πιστοποιεί το είδος και τη διάρκεια της ασθένειας. 


Γ ια τη δικαιολόγηση απουσιών έως δύο ημερών λόγω 
ασθένειας ή σοβαρών οικογενειακών λόγων αρκεί και 
ενυπόγραφο σημείωμα του κηδεμόνα. Με τον τρόπο 
αυτό ο κηδεμόνας μπορεί να δικαιολογήσει το πολύ 
δέκα (10) μέρες αθροιστικά για όλο το έτος. Σε περί¬ 
πτωση που ο μαθητής είναι ενήλικος, δικαιολογεί ο ίδιος 
τις παραπάνω απουσίες. 

Κατ’ εξαίρεση, ο Σύλλογος των διδασκόντων κάθε 
Σχολείου με ειδική πράξη του χαρακτηρίζει ως επαρκή 
τη φοίτηση μαθητή που σημείωσε από εκατόν δέκα 
πέντε έως εκατόν εξήντα τέσσερις (115-164) απουσίες, 
υπό την προϋπόθεση ότι όλες οι απουσίες πάνω από τις 
πενήντα (50) είναι δικαιολογημένες και οφείλονται είτε 
σε ασθένεια, είτε σε σοβαρούς οικογενειακούς λόγους 
και η επίδοσή του κρίνεται ιδιαίτερα ικανοποιητική. Ως 
ιδιαίτερα ικανοποιητική κρίνεται στην προκειμένη πε¬ 
ρίπτωση η επίδοση του μαθητή, όταν ο γενικός μέσος 
όρος της προφορικής βαθμολογίας (Γ.Μ.Ο.), όπως προ¬ 
κύπτει από το άθροισμα των Μ.Ο. των δύο τετραμηνιαί- 
ων βαθμών στο Λύκειο, διαιρούμενο με τον αριθμό των 
διδασκόμενων μαθημάτων, είναι τουλάχιστον δεκαπέντε 
(15) πλήρες και η διαγωγή του κοσμιωτάτη. 

γ) Συντρέχουν οι λόγοι που αναφέρονται στην παρ. 6 
εδ. δ' του άρθρου 1 του Π.δ. 294/1980. 

3. Οι μαθητές, των οποίων η φοίτηση χαρακτηρίζεται 
επαρκής, προσέρχονται κανονικά στις προαγωγικές και 
απολυτήριες εξετάσεις του Μόίου- Ιουνίου. 

4. Ανεπαρκής χαρακτηρίζεται η φοίτηση μαθητή που 
σημείωσε πάνω από πενήντα (50) απουσίες και δεν εμπί¬ 
πτει σε καμία από τις περιπτώσεις που προαναφέρθηκαν. 

5. Οι μαθητές, των οποίων η φοίτηση χαρακτηρίζε¬ 
ται ανεπαρκής, είναι υποχρεωμένοι να επαναλάβουν τη 
φοίτηση στην ίδια τάξη. 

6. Για τους μαθητές, που φοιτούν στα Εσπερινά και 
Μουσικά Λύκεια, τα αριθμητικά όρια των εκατόν δε¬ 
κατεσσάρων (114) και εκατόν εξηντατεσσάρων (164) 
απουσιών για το χαρακτηρισμό της φοίτησης προσαυ¬ 
ξάνονται κατά δέκα έξι (16). 

7. Ο υπεύθυνος καθηγητής για την παρακολούθηση 
της φοίτησης των μαθητών τμήματος ή τάξεως, αφού 
ενημερώσει τον Διευθυντή του σχολείου ότι ο μαθητής 
συμπλήρωσε ήδη εικοσιτέσσερις (24) απουσίες, δικαι¬ 
ολογημένες ή αδικαιολόγητες, είναι υποχρεωμένος να 
ενημερώνει τον κηδεμόνα με ταχυδρομική επιστολή, η 
οποία στέλνεται με τη μέριμνα του σχολείου από την 
1η έως την 5η κάθε μήνα για τις απουσίες του μήνα που 
προηγήθηκε. Αν ο μαθητής είναι ενήλικος, η επιστολή 
επιδίδεται στον ίδιο. 

8. Για τον υπολογισμό του ορίου απουσιών των μα¬ 
θητών των Ιδιωτικών Γ ενικών Λυκείων που εφαρμόζουν 
διευρυμένο ωρολόγιο πρόγραμμα ισχύουν τα εξής: 

α. Το σύνολο των απουσιών για κάθε μαθητή μίας 
τάξης προκύπτει από το γινόμενο του συνολικού αριθ¬ 
μού ωρών του διευρυμένου εβδομαδιαίου ωρολογίου 
προγράμματος που εφαρμόζεται στην τάξη επί το συ¬ 
νολικό όριο απουσιών (114 απουσίες), όπως αυτό ορί¬ 
ζεται από το πρώτο εδάφιο της περ. β. της παρ. 2 
του παρόντος άρθρου, δια του αριθμού των ωρών του 
εβδομαδιαίου ωρολογίου προγράμματος της τάξης. Οι 
ανωτέρω επιπλέον απουσίες δικαιολογούνται από τον 
γονέα- κηδεμόνα του μαθητή (έως μία ημέρα) ή με ια¬ 
τρική γνωμάτευση σύμφωνα τις διατάξεις της παρ. 3 
του άρθρου 3 του Π.δ. 485/1983 (Α' 184). 

β. Το σύνολο των απουσιών για κάθε μαθητή μίας 
τάξης προκύπτει από το γινόμενο του συνολικού αριθ¬ 
μού ωρών του διευρυμένου εβδομαδιαίου ωρολογίου 
προγράμματος που εφαρμόζεται στην τάξη επί το συ¬ 
νολικό όριο των κατ’ εξαίρεση απουσιών (164 απουσίες), 
όπως αυτό ορίζεται από το δεύτερο εδάφιο της περ. 
β. της παρ. 2 του παρόντος άρθρου, δια του αριθμού 
των ωρών του εβδομαδιαίου ωρολογίου προγράμματος 
της τάξης. Οι ανωτέρω επιπλέον απουσίες του μαθητή 
δικαιολογούνται, εφόσον οφείλονται σε ασθένεια που 
βεβαιώνεται, σύμφωνα με το άρθρο 3 του Π.δ. 485/1983. 

γ. Η στρογγυλοποίηση των απουσιών των περιπτώσε¬ 
ων α και β γίνεται στον πλησιέστερο ακέραιο αριθμό. 

Άρθρο 30 

Μετεγγραφές μαθητών Γ' τάξης 
των Γενικών Λυκείων του Εξωτερικού 

Μαθητές της Γ' τάξης των Γ ενικών Λυκείων του Εξω¬ 
τερικού μπορούν, κατ’ εξαίρεση των κειμένων διατάξεων, 
να μετεγγράφονται στην τελευταία τάξη των Γ ενικών 
Λυκείων της ημεδαπής μέχρι δέκα (10) ημέρες πριν από 
τη λήξη των μαθημάτων του Β' Τετραμήνου των Γενι¬ 
κών Λυκείων της ημεδαπής. Για τους μαθητές αυτούς ο 
Γ.Μ.Ο. της Γ' τάξης εξάγεται σύμφωνα με τα οριζόμενα 
στο άρθρο 23 του παρόντος Π.δ. λαμβανομένης υπό¬ 
ψη της προφορικής βαθμολογίας των τετραμήνων του 
σχολείου από το οποίο μετεγγράφονται. 

Άρθρο 31 

Όπου στις διατάξεις του παρόντος διατάγματος ανα- 
φέρεται υπολογισμός βαθμού με προσέγγιση δεκάτου, 
νοείται ότι στις περιπτώσεις που κατά τον υπολογισμό 
του βαθμού προκύπτουν περισσότερα του ενός δεκα¬ 
δικά ψηφία τότε, αν το δεύτερο δεκαδικό ψηφίο είναι 
ίσο ή μεγαλύτερο του πέντε (5), το πρώτο δεκαδικό 
ψηφίο προσαυξάνεται στο αμέσως επόμενο παραλει¬ 
πομένων των λοιπών και αν είναι μικρότερο του πέντε 
(5), παραλείπονται όλα τα υπόλοιπα πλην του πρώτου 
δεκαδικά ψηφία. 

Άρθρο 32 

Μεταβατικές διατάξεις 

Μαθητές που φοίτησαν κατά τα παρελθόντα σχολικά 
έτη στη Γ' τάξη του Ημερήσιου Γ ενικού Λυκείου και στη 
Δ' τάξη του Εσπερινού Γ ενικού Λυκείου και δεν έχουν 
απολυθεί μπορούν να προσέλθουν στις γραπτές απο¬ 
λυτήριες εξετάσεις του Μαίου - Ιουνίου του σχολικού 
έτους 2015-2016. 

Οι μαθητές αυτοί δεν έχουν τη δυνατότητα να αλλά¬ 
ξουν κατεύθυνση και εξετάζονται σε όλα τα γραπτώς 
εξεταζόμενα μαθήματα που διδάσκονταν κατά το σχολι¬ 
κό έτος 2014-2015 στην τάξη αυτή. Στην περίπτωση αυτή 
παραμένει αμετάβλητος ο βαθμός των τετραμήνων. Εάν 
για οποιονδήποτε λόγο δεν υπάρχει βαθμός ενός μαθή¬ 
ματος σε κανένα τετράμηνο, ο Διευθυντής του σχολεί¬ 
ου συγκροτεί υπό την προεδρία του τριμελή επιτροπή 
από δύο καθηγητές της ίδιας ειδικότητας ή που έχουν 
σε ανάθεση το αντίστοιχο μάθημα, η οποία διενεργεί 
ειδική προφορική εξέταση. Το αποτέλεσμα αυτής της 
εξέτασης αποτελεί τον ετήσιο προφορικό βαθμό του 
μαθήματος και δίνεται με προσέγγιση δεκάτου. 


Η ύλη στην οποία εξετάζονται έχει καθοριστεί για 
το Ημερήσιο ΓΕΛ με την με πρωτ. 151387/Δ2/28-09-2015 
υπουργική απόφαση (ΦΕΚ Β' 2139) και για το Εσπερινό 
ΓΕΛ με τη με αρ. πρωτ. 151384/Δ2/28-09-2015 υπουργική 
απόφαση (ΦΕΚ Β' 2146) και για τα μαθήματα που εξε¬ 
τάζονται σε επίπεδο σχολικής μονάδας καθορίζεται 
από το Σύλλογο Διδασκόντων και δεν μπορεί να είναι 
λιγότερη από το μισό και περισσότερη από τα 2/3 της 
διδακτέας του σχολικού έτους 2014-2015. Η επιλογή και 
ο ακριβής προσδιορισμός της για κάθε μάθημα ορίζεται 
από τους διδάσκοντες το αντίστοιχο μάθημα, εγκρίνεται 
από τον Διευθυντή του Γ ενικού Λυκείου και γνωστοποι¬ 
είται στους μαθητές πέντε (5) εργάσιμες ημέρες πριν 
από τη λήξη των μαθημάτων. 

Αν οι μαθητές αυτοί δεν επιτύχουν το γενικό μέσο όρο 
απόλυσης, παραπέμπονται σε ειδική εξεταστική περίοδο 
του Σεπτεμβρίου του 2016 με τον τρόπο και τη διαδι¬ 
κασία των απολυτηρίων εξετάσεων στα μαθήματα, στα 
οποία ο βαθμός ετήσιας επίδοσής τους είναι μικρότερος 
του εννέα και πέντε δέκατα (9,5) είτε αυτά εξετάστηκαν 
σε ενδοσχολικό είτε σε πανελλαδικό επίπεδο. 

Οι εξετάσεις της ειδικής εξεταστικής περιόδου του 
Σεπτεμβρίου διεξάγονται σε επίπεδο σχολικής μονάδας. 

Αν ύστερα από την ειδική εξεταστική περίοδο του 
Σεπτεμβρίου του 2016 οι μαθητές δεν επιτύχουν γενικό 
μέσο όρο τουλάχιστον εννέα και πέντε δέκατα (9,5) 

Α. Επαναλαμβάνουν τη φοίτησή τους. 

ή 

Β. Προσέρχονται στις απολυτήριες εξετάσεις Μαίου 
- Ιουνίου της τελευταίας τάξης το αμέσως επόμενο ή 
οποιοδήποτε άλλο σχολικό έτος, χωρίς να φοιτήσουν 
στην αντίστοιχη τάξη, και εξετάζονται προφορικά και 
γραπτά στα μαθήματα και στην ύλη που εξετάζονται 
οι μαθητές της Γ' τάξης Ημερήσιου ΓΕΛ ή της Δ' τάξης 
Εσπερινού ΓΕΛ το συγκεκριμένο σχολικό έτος. 

Για την αξιολόγηση και την απόλυση των ανωτέρω 
μαθητών μέχρι και την ειδική εξεταστική περίοδο του 
Σεπτεμβρίου του 2016 ισχύει το Π.δ. 60/2006 (Α' 65) 
όπως έχει τροποποιηθεί και ισχύει. 

Στους αποφοίτους του άρθρου αυτού μέχρι και την 
ειδική εξεταστική περίοδο του Σεπτεμβρίου του 2016 
χορηγείται απολυτήριο Γενικού Λυκείου, στο οποίο ανα¬ 
γράφεται ότι χορηγήθηκε σύμφωνα με τις διατάξεις του 
παρόντος άρθρου. 

Άρθρο 33 

Καταργούμενες διατάξεις 

Κάθε διάταξη που ρυθμίζει με διαφορετικό τρόπο τα 
θέματα του παρόντος Π.δ. παύει να ισχύει από τη δη¬ 
μοσίευσή του στην Εφημερίδα της Κυβερνήσεως. 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Παιδείας,Έρευνας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 15 Απριλίου 2016 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Ο ΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

ΝΙΚΟΛΑΟΣ ΦΙΛΗΣ 

